PPMge PG Groupge Leader Akah Saleem - Vaguthu\nއިދިކޮޅު އެންމެ ބޮޑު ޕާޓީ ޕީޕީއެމްގެ ޕާލަމެންޓްރީ ގްރޫޕްގެ ލީޑަރުކަމަށް އޭދަފުށީ ދާއިރާގެ މެމްބަރު އަހުމަދު ސަލީމު(ރެޑްވޭވް ސަލީމް) އިންތިހާބުކޮށްފިއެވެ.\nސަލީމް މި މަގާމަށް އިންތިހާބުކޮށްފައިވަނީ އެ ޕާޓީއަށް ނިސްބަތްވެ ވަޑައިގަންނަވާ މަޖިލިސް މެމްބަރުންގެ އިއްތިފާގުންކަމަށް ޕީޕީއެމަށް ނިސްބަތްވެވަޑައިގަންނަވާ ނައިފަރު ދާއިރާގެ މެންބަރު އަހްމަދު ޝިޔާމު ވިދާޅުވިއެެވެ.\n19 ވަނަ ރައްޔިތުންގެ މަޖިލީހުގައި އެ ޕާޓިއަށް ނިސްބަތްވެވަޑައިގަންނަވާ ފަސް މެންބަރުން ތިއްބަވައެވެ.\nPPM ge Parliamentary Group ge leaderakah Eydhafushee Dhaairaage Izzaitheri Member Ahmed Saleem PPM Majlis Memberunge ihthifaaqun hovivadaigathumun emanikfaanah varah hoonu maruhaba eh dhannavan. pic.twitter.com/r4FDcUaTMl\n— Ahmed Shiyam (@Shiyamaldives) June 11, 2019\nސަލީމާއި ޝިޔާމުގެ އިތުރުން ޕީޕީއެމްގެ ޕާލިމެންޓްރީ ގުރޫޕްގައި އިތުރު ތިން މެންބަރަކު ހިމެނެއެވެ. އެއީ ކ. ގުރައިދޫ ދާއިރާގެ މެންބަރު އިބްރާހީމް ރިޒާއާއި، މަހިބަދޫ ދާއިރާގެ މެންބަރު އަހްމަދު ތޯރިގުގެ އިތުރުން ތ. ގުރައިދޫ ދާއިރާގެ މެންބަރު މުހައްމަދު ޣައްސާން މައުމޫންއެވެ.\n18 ވަނަ މަޖިލީހުގައި ޕީޕީއެމްގެ ޕާލަމެންޓްރީ ގްރޫޕްގެ ލީޑަރުކަން ކުރެއްވީ ވިލިމާފަންނު ދާއިރާގެ މެމްބަރު އަހުމަދު ނިހާންއެވެ. ނަމަވެސް މިފަހަރު އޭނާއަށް މަޖިލީސް ގޮޑި ކާމިޔާބުވާގޮތް ނުވިއެވެ.\nޖޫން 11, 2019 13:51\nމެންބަރުން ގިނަކަމުން އޮޅުމެއްނާރާތަ\nޖޫން 11, 2019 14:35\nޖޫން 11, 2019 17:51\nމަރުހަބާ ސަލީމް! ކެރިގަން މަސައްކަތް ކުރާތި\nޖޫން 11, 2019 17:52\nރަގަޅު ނިންމެވުމެއް ގައުމަށްޓަކާ ރަގަޅު މަސައްކަތެއް ކުރާނެކަން ޔަގީން\nޖޫން 11, 2019 17:53\nސަލީމަށް ކެރޭނެ ޕޕމ އާއި ރައްޔިތުންގެ ހައްގުގައި މަސައްކަތް ކުރަން\nޖޫން 11, 2019 17:54\nހަބޭސް! ހަބޭސް! ޕޕމ ހަބޭސް! ގައުމާގެން ކުރިއަށް މިތިބީ ހަމަ ސާބިތުކަމައެކީ\nޖޫން 11, 2019 17:55\nޕޕމ ގެ ނިންމުން ވަރަށް ފުރިހަމަ.\nޖޫން 11, 2019 17:56\nސަލީމް ވަރެއް ނެތް ހަމަ ބެސްޓް. ކެރޭ ހީވާގި ޕޕމ ގެ ހާޑޭއް\nޖޫން 11, 2019 17:57\nނިންމުން ވަރަށް ރަގަޅު ޕޕމ އަށް ސުކުރިއްޔާ\nޖޫން 11, 2019 17:58\nސަލީމަކީ ތަޖުރިބާ ހުރި ބޭފުޅެއް ޕާޓީގެ ނިންމުން ރަގަޅު\nޖޫން 11, 2019 17:59\nކެރޭނެ! ކުރާނެ! މިވަރުގެ ލީޑަރެއް ސަލީމަކީ. މަރުހަބާ\nޖޫން 11, 2019 18:00\nސަޅި ނިންމުމެއްކަން ޔަގީން ކެރޭ މީހެއް\nޖޫން 11, 2019 18:01\nޕާޓީއަށް މިއަދު ދިމާވެފައިވާ ގޮންޖެހުންތަކުން އަރައިގަތުމަށް ސާބިތުކަމާ އެކީ ރައީސް ޔާމީން ފަހަތްޕުޅުގައި ހުންނާނެ ލޯޔަލް ބޭފުޅެއް. މަރުހަބާ ސަލީމް\nޖޫން 11, 2019 18:02\nރައީސް ޔާމީން އަށް ވަފާދާރު ބޭފުޅެއް. ދެގޮތެއް ނުވެ ހުންނަވާނެ ބޭފުޅެއް\nޖޫން 11, 2019 18:03\nރަގަޅު ނިންމުމެއް ސަލީމް އަކީ ރައީސް ޔާމީން އިތުބާރު ކުރއްވާ މެމްބަރެއް\nޖޫން 11, 2019 18:04\nސަލީމްގެ މަސައްކަތުން ޕާޓީއަށް އަދީ ރައްޔިތުންނަށް ފައިދާ ވެގެންދާނެ.\nޖޫން 11, 2019 18:06\nސަލީމަކީ ތަޖުރިބާ ހުރި ގާބިލް ބޭފުޅެއް. ރައީސް ޔާމީންގެ އަރިސް ބޭފުޅެއް. ޕާޓީއަށް ތެދުވެރި ބޭފުޅެއް.\nޖޫން 11, 2019 18:07\nހަބޭސް.ހަބޭސް. ނިންމުން ރަގަޅު\nޖޫން 11, 2019 18:09\nޕޕމ ގެ ޕީޖީ ލީޑަރ ގެ މަގާމް ހައްގު ބޭފުޅެއް ޕާޓީއަށް އަދި ރައީސް ޔާމީނަށް އިހުލާސްތެރި ބޭފުޅެއް\nޕާޓީގެ ޕީޖީ ލީޑަރަކަށް ސަލީމް ރަގަޅު.\nޖޫން 11, 2019 18:12\nމަރުހަބާ! ސަލީމަކީ ޕޕމ. ޕޕމ އަކީ ސަލީމް އިހުުލާސްތެރި މެމްބަރެއް\nޖޫން 11, 2019 18:13\n100% ރައީސް ޔާމީން ގެ މީހެއް. ނިންމުން ރަގަޅު ވަރަށް ރަގަޅު\nޖޫން 11, 2019 18:14\nސަލީމަށް މިކަން ވާނެ ޔަގީން ވާނެ\nޖޫން 11, 2019 21:10\nމަރުހަބާ ރޫމްބޯއީ ސަލީމް


Raees Yameen Tharaggee Kuravvan Fettevi Maavarulu Airport Mimahu...\n3 މަސް, 1 ދުވަސް, 22 ގަޑި, 12 މިނެޓް, 22 ސިކުންތު ކުރިން 2010މަރިޔަމް އިސްއާދާ\nގދ.މާވަރުލު އެއަރޕޯޓްގެ ރަންވޭގެ މަސައްކަތް މިމަހު ނިންމާނެކަމަށް ޓްރާންސްޕޯޓް އެންޑް ސިވިލްއޭވިއޭޝަން މިނިސްޓްރީން ވިދާޅުވެއްޖެއެވެ.\nމޯލްޑިވްސް ޓްރާސްޕޯޓް އެންޑް ކޮންޓްރެކްޓިންގ ކޮންޓްރެކްޓިންގ ކޮމްޕެނީ އެމްޓީސީސީއާ ހަވާލުކޮށްގެން ކުރިއަށް ގެންދާ އެ މަސައްކަތުގައި އެއަރޕޯޓުގެ ރަންވޭއާއި ޓެކްސީވޭއާއި ފްލައިޓްތައް ޕާކުކުރާ އޭޕްރަން ހެދުމުގެ މަސައްކަތް ކުރެވެއެވެ. މާވަރުލުގައި ތަރައްޤީކުރާ އެއަރޕޯޓަކީ ބާރަ ސަތޭކަ މީޓަރުގެ ދިގު ރަންވޭއަކާއެކު ތަރައްޤީ ކުރާ އެއާޕޯޓެކެވެ. މި އެއަރޕޯޓް ޚާއްސަކޮށްފައިވަނީ އެތެރޭގެ އުދުހުންތަކަށެވެ. މާވަރުލު އެއަރޕޯޓް މަޝްރޫޢުއަކީ 2011ވަނަ އަހަރުވެސް ކުރިއަށްގެންދިއުމަށް ނިންމާފައި އޮތް މަޝްރޫޢެކެވެ.\nއެހެން ނަމަވެސް އެކިއެކި މައްސަލަތަކާހުރެ މަސައްކަތް ހަވާލުކުރި ކުންފުންޏާއެކު ވެފައިވާ އެއްބަސްވުން އުވާލާއި، ދިގު މުއްދަތެއް ވަންދެން އެއަރޕޯޓްގައި އެއްވެސް މަސައްކަތެއް ނުކޮށްވަނިކޮށް މާވަރުލުގައި އެއަރޕޯޓް ހެދުމުގެ މަސައްކަތް އަލުން ފަށާފައިވަނީ ރައީސް ޔާމީންގެ ޒައާމަތުގައި މިދިޔަ އަހަރުގެ މެދުތެރޭގައެވެ. ޓްރާންސްޕޯޓް މިނިސްޓްރީން ވިދާޅުވެފައިވަނީ މިހާރު ކުރިއަށްދަނީ ރަންވޭގެ މަސައްކަތްކަމަށާ، މި މަސައްކަތް މިމަހުގެ ނިޔަލަށް ނިންމާނެ ކަމަށެވެ.\nރައީސް ޔާމީން ވަނީ ދިވެހިންނަށް ހުރި ދަތިތައް ބައްލަވާ ދަތުރުފަތުރު ކުރުމުގައި ހުރި ދަތިތަކަށް ރައްޔިތުންނަށް ހައްލެއް ގެނެސްދެއްވުމަށް ގިނަ މަސައްކަތްޕުޅުތަކެއް ކުރައްވާފައެވެ. އެގޮތުން އެމަނިކުފާނުގެ ޒަޢާމަތުގައި ރާއްޖޭގެ އެކި ކަންކޮޅުތަކުގައި އެއާޕޯރޓުތައް ތަރައްޤީ ކުރައްވަން ފެއްޓެވިއެވެ. އޭގެ ތެރޭގައި ގދ މާވަރުލުގެ އިތުރުން ށ.ފޮނަދޫ، ހދ. ކުޅުދުއްފުށި، ނ. މާފަރު އަދި ހއ މާފިނޮޅު އެއަރޕޯޓު ހިމެނެއެވެ.\n3 ގަޑި ކުރިން 41 0


Zihan ge mahchah 100 aharuge hukumeh aisdhaane: Shameem | ThePress\nޒިހާންގެ މައްޗަށް 100 އަހަރުގެ ހުކުމެއް އައިސްދާނެ: ޝަމީމް\nމިދިޔަ ޖޫންމަހުގެ 21 ވަނަ ދުވަހުގެ ރޭ ހުޅުމާލެ ފޭސް2ގައި މަރާލާފައި އެއްލާލާފައި އޮއްވާ ފެނުނު 13 އަހަރުގެ ކުއްޖާގެ މައްސަލައިގައި ދައުވާ ކުރާ އުމުރުން 27 އަހަރުގެ ފިރިހެން މީހާ، ނ. ލަންދޫ، ބަގީޗާގޭ، އިބްރާހިމް ޒިހާންގެ މައްޗަށް 100 އަހަރުގެ ހުކުމެއް އައިސްދާނެ ކަމަށް ޕީޖީ ހުސައިން ޝަމީމް ވިދާޅުވެއްޖެއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޕީޖީ ވިދާޅުވީ، މި މައްސަލައިގައި ހައްޔަރު ކުރި ޒިހާންއާއި 17 އަހަރުގެ ކުއްޖާއަށް ދައުވާ ކުރަން ކޯޓަށް ފޮނުވަން ނިންމާފައިވާ ކަމަށެވެ. މި މައްސަލައިގައި ޒިހާންގެ މައްޗަށް7ބާވަތެއްގެ 13 ދައުވާއެއް ކުރެވެން އޮތް ކަމަށް ޝަމީމް ވިދާޅުވިއެވެ.\nޒިހާންގެ މައްޗަށް އުފުލި ދައުވާތަކުގެ ތެރޭގައި ހިމެނެނީ ގަސްތުގައި މީހަކު މެރުން، ޖިންސީ ނިޔަތެއް އޮވެގެން އަތްލުމުގެ ފަސް ދައުވާ، މަސްތުވާތަކެތި ދީގެން ޖިންސީ އަމަލު ހިންގަން އުޅުން، ގްރޫމްކުރުން، މައްޔިތާގެ ބޭނުން ނަހަމަގޮތުގައި ހިފުން، ހުއްދަ ނޫން ގޮތެއްގައި ހިފެހެއްޓުން، ޖިނާއީ ކުށެއްގައި ކުޑަކުއްޖަކު ބޭނުންކުރުން، ކުޑަކުދިންނަށް ޖިންސީ ގޯނާކުރުމުގެ އިތުރު ދައުވާތަކެއް ކަމަށް ޝަމީމް ވިދާޅުވިއެވެ.\nކުޑަކުއްޖާގެ މައްޗަށް އުފުލި ދައުވާގެ ތެރޭގައި ހިމެނެނީ ގަސްތުގައި މީހަކު މެރުން، ހުއްދަ ނޫން ގޮތެއްގައި ހިފެހެއްޓުން، މައްޔިތާގެ ބޭނުން ނަހަމަ ގޮތެއްގައި ހިފުން ކަމަށް ޝަމީމް ވިދާޅުވިއެވެ.\nކުއްޖާގެ މަރުގެ މައްސަލައިގައި ހައްޔަރުކުރި އިބްރާހިމް ޒިހާން އަކީ މީހަކަށް ނުރައްކާތެރި ހާނިއްކައެއްވާ ގޮތަށް ތޫނު އެއްޗެއް ނުވަތަ ހަތިޔާރެއް ބޭނުންކޮށްގެން މާރާމާރީ ހިންގުމުގެ ދައުވާ އުފުލައި، ހުކުމެއް ކުރެވެންދެން ގޭބަންދު އަމުރެއް އޮތް މީހެކެވެ. އެ ނޫނަސް އޭނާ އަކީ ނުރައްކާތެރި ކުށްތަކެއްގެ ރެކޯޑު އޮންނަ މީހެކެވެ.\nމި މައްސަލައިގައި ޒިހާން ހައްޔަރު ކުރީ ގެސްޓްހައުސް އެއްގައި ހުއްޓައި ފުލުހުން އެތަނަށް ވަދެއެވެ.\nހަބަރު ކުޑަކުދިންނަށް ކުރާ އަނިޔާ މަރު ޕީޖީ ޕީޖީ ޝަމީމް ޖިންސީ ފުރައްސާރަ


BREAKING: Miadhu Ge9Vana Maru: Niyaavee 41 Aharuge Anheneh - Vaguthu\nމިއަދުގެ ނުވަ ވަނަ މަރު: ނިޔާވީ 41 އަހަރުގެ އަންހެނެއް\nކޮވިޑް-19 ޖެހިގެން ފުރަތަމަ ފަހަރަށް ދިވެއްސަކު ނިޔާވުން؛- ވަގުތު އިމޭޖަސް- މުހައްމަދު އަފްޒަލް\nކޮވިޑް-19 ބަލީހައި ރާއްޖެއިން މިއަދު ނުވަ ވަނަ މީހަކު ނިޔާވެއްޖެ އެވެ.\n"ވަގުތު"އަށް އެނގިފައިވާގޮތުން، ނިޔާވެފައި ވަނީ އުމުރުން 41 އަހަރުގެ ދިވެހި އަންހެނެކެވެ. އެ އަންހެން މީހާއަކީ ހުޅުމާލެ މެޑިކަލް ފެސިލިޓީގައި ފަރުވާދެމުން ދިޔަ އަންހެނެކެވެ.\nއެ މީހާ ނިޔާވެފައި ވަނީ މިއަދު 6:48 ހާއިރު އެވެ.\nމިއީ މިއަދު ހުޅުމާލެ މެޑިކަލް ފެސިލިޓީގައި ނިޔާވި ހަތް ވަނަ މީހާ އެވެ.\nމިއަދު ރާއްޖެއިން ނުވަ މީހަކު ކޮވިޑް ބަލީގައި ނިޔާވިއިރު، މިއީ ރެކޯޑެކެވެ.\nމިއާއެކު ރާއްޖެއިން ކޮވިޑް ބަލީގައި ނިޔާވި މީހުންގެ އަދަދު ވަނީ 138 އަށް އަރާފައެވެ.\nއަދި މި މަސް ތެރޭގައި އެ ބަލީގައި ނިޔާވި މީހުންގެ އަދަދު 63 އަށް އެރީއެވެ.\nރާއްޖޭގައި މިހާރު ކޮވިޑް ބެލީގައި އުމުރުން ހަގު ބައެއް މީހުުންވެސް ހާލު ދެރަވެ، އެ ބަލީގައި ނިޔާވަމުންދާކަން ސިއްހީ މާހިރުން ދަނީފާހަގަކުރައްވަމުންނެވެ. މީގެ ކުރިން ރައްޖޭގައި އެ ބަލީގައި ނިޔާވަމުން ދަނީ އުމުރުން ދުވަސްވީ މީހުންނެވެ. އެހެން ނަމަވެސް މިފަހަކަށް އައިސް ރާއްޖެއިން ކޮވިޑްގައި އުމުރުން 50 އަހަރުން ދަށުގެ މީހުން ނިޔާވަމުންދާކަން ފާހަގަވެއެވެ.\nއަދި މިފަދަ މީހުންނަކީ ބޮޑު ބައްޔަކަށް ނޫނީ ދާއިމީ ބައްޔަކަށް ފަރުވާ ކުރަމުންދާ މީހުންކަމަށްވެސް ސިއްހީ މާހިރުން ވިދާޅުވެއެވެ.\nމެއި 24, 2021 19:46\nމިއިން ކޮންމެ މަރަކަށް ދައުލަތުން ޒިންމާވާން ނުޖެހޭނެކަމަށް ދެކުނަސް ދައުލަތުގެ ވެރިން ޖަވާބުދާރީވާން ޖެހޭ ދުވަހެއްވެސް އެބައޮތްކަން ހަނދާން ކޮށްދެން.\nޥެރިކަމުގެ ނިޒާމް ފެއިލް ވެއްޖެ. ރައްޔިތުން ނުކުމެޤައުމު ހިންގޭވަރުގެ ވެރިޔަކާ ހަވާލުކުރަން ވެއްޖެ.\nކިހިނެއް ވެގެންތަ ތި އުޅެނި. ވެރިކަން ވައްޓާލީމަ މި ދަނޑިވަޅު މޮޅުތަކެއްވާނެތަ. ޙާލަތު ގޯސްވަނީ ތިޔަފަދަ ޖާހިލުން ގިނަވީމަ\nމެއި 25, 2021 04:22\nކިހިނެއް ވެގެން ތިޔަ އުޅެނީ...މި ވެރިކަން ނުވައްޓައިފިއްޔާ ދުވަހަކުވެސް މިޤައުމު ވެއްޓިފައިވާ އަނދަވަޅުން ސަލާމަތް ނުވެވޭނެ..ޖާހިލު ކަލޭގެ!!\nއިބޫސާލިހު އިސްތިއުޕާ،ދިވެހި ރާއްޖެ އަކީ އެހެނިހެން ގައުމުތަކާ ވަކިން އޮންނަ ތަނެއް އާބާދީ ގެ ނިސްބަތުން މަދުމީިސް ކޮޅެއް ދިރި އުޅޭ ތަނެއް،،،،ކޮވިޑު އޮންނަން ޖެހެޭ ތަނެއްނޫން،،،،ދިވެހިން ކޮވިޑާ ހަވާލު ކުރީ ޒިންމާަ ނަގަންޖެހެނީ ކާކު؟ ގައުމަަ ހަވާލު ވެގެންހުރެ...މަހައް ދާމީހުންނައް އެގޭނީ މަސްބާނަން،ފަ ޕަރަށް ދާމީހުން ނަށް އިންގޭނީ ބޮލިހިލަން،،،،،އިސްތިއު ފާ\nކޮވިޑް ފެސިލިޓީއަށް ނުގެންދާށޭ!!!!!!!!!!!!!!\nމެއި 24, 2021 20:08\nއަދިވެސް ރެކޯރޑް ނުހެދިގެންތަ ތިއުޅެނީ.....ހީވަނީ އެއްބަޔަކަށް ޢީދު އައިސްގެން އުޅޭހެން\nއިތުރު ތަފްޞީލް ބޭނުން\nމެއި 24, 2021 20:12\nކޮވިޑް ބަލީގައި ނިޔާވަމުންދާ މީހުންގެ ޚަބަރު ގެނެސްދޭއިރު، އިތުރު ތަފްޞީލް ހާމަކޮށްދެއްވުމަށް ވަރަށް ބޮޑަށް އެދެމެވެ! މިބުނީ،، އެމީހުންނަކީ ޟިއްޚީ އިތުރު ބައްޔަކަށް ބޭސްކުރި ބައެއްތޯ އާއި، ކޮވިޑް ވެކްސިން ދީފައިވާ ބައެއްތޯ އަދި ވެކްސިން ދެވިފައިވާ ނަމަ، ފުރިހަމަ ކޮށްފައިވަނީ ކިތަށް ޑޯޒްތޯ އެއީ ކޮން ވެކްސިނެއްތޯ ފަދަ ތަފްޟީލްތަކެވެ.\nމެއި 24, 2021 20:15\nސަރުކާރު ދުވަނީ ބޮންގޮއްވި މީހުން ހޯދާން. މޑޕ ސުޕަރމެޖޯރިޓީ އޮތް މަޖިލީސް އަޑަށްބާރުލާ ފަ ގޮވަނީ ކަށިތަށް ހަރު ވަނިއްޔޯ...\n.ހޮސްޕިޓަލް ތައް ފުރި ކޮންމެ ދުވަހަކު މި ބަލި މަޑުކަމުގަ އެތަށް ބަޔަކު ނިޔާވާ އިރު ސަރުކާރަކަށް މަޖިލީހަކަށް ކަހާތަން ހިރުވާވެސް ނުލާކަހަލަ.\nހާދަހާވާ ދެރަވަރު ކަންކަމޭ މިއަދު މި ފެންނަނީ\nމެއި 24, 2021 20:51\nމަރުވެދާނެ ، ކޮންމެ ފަދަ ވަގުތެއްގައިވެސް ، އެކަމަކު ތިހުޅުމާލެ ފެސިލިޓީގެ ފަރުވާދިނުމުގެ މައްސަލަތަކެއް އުޅޭހެން އެބަހީވޭ ،\nމެއި 24, 2021 20:54\nއަދިވެސް މިގައުމުގެ ވެރިމީހާދައްކަނީ ތިމާވެށީގެ ވާހަކަ. މިމީހުން ހިތަންހަމަ އެކައްޗެކޭވެސް ހިތަކައްނާރާ. ކޮންމެދުވަހަކު މިދުނިޔެއިން ވަކިވެގެން މިދަނީ އެއްވެސް އަގެއްނެތް ބަޔަކީބާއޭ މިމީހުން ހިތަންއަރަނީބާއޭ ހިތަންއަރާ.\nމެއި 24, 2021 20:55\nގައުމެއްގެ ކޮވިޑް ފެސިލިޓީ އަކަންހެދިއިރު މިމީހުން ހިތަކައްނާރާ މިތާގަތިބީ އިންސާނުންކަމަކައް.\nމެއި 24, 2021 21:29\nހީވަނީ ސިއްހީ ހިދުމަތްތެރިން ވަރުބަލިވެ ހުޅުމާލޭ ފެސިލިޓީގައި މީހުންނަށް އަޅާނުލާ މަރުވާން ދޫކޮށްލަނީ ހެން


Govaa thakechaa eku sifainge khaassa thamreenu thakeh Male' gai | Mihaaru\nގޮވާތަކެއްޗާ އެކު، ސިފައިންގެ ޚާއްސަ ތަމްރީނުތަކެއް މާލޭގައި ބާއްވަނީ\nސިފައިން، ކުރިން މާލޭގައި ބޭއްވި ތަމްރީނުތަކެއްގައި ހަތިޔާރާ އެކު ހަރަކާތްތެރިވަނީ.---ފައިލް ފޮޓޯ: މިހާރު\nގޮވާތަކެއްޗާ އެކު، ސިފައިންގެ ޚާއްސަ ތަމްރީނެއް މި އަންނަ ހަފުތާގައި މާލޭގައި ވެސް ކުރިއަށް ގެންދަން އެމްއެންޑީއެފުން ނިންމައިފި އެވެ.\nއަންނަ އާދިއްތަ ދުވަހުން ފެށިގެން މި މަހުގެ 15 ގެ ނިޔަލަށް ބާއްވާ ތަމްރީނުތައް މާލޭގެ އިތުރުން ހުޅުމާލެ އަދި ހުޅުލޭގެ އެކި ސަރަހައްދުތަކުގައި ކުރިއަށް ގެންދާނެ ކަމަށް އެމްއެންޑީއެފުން ބުނެ އެވެ.\nމިއީ، އެމްއެންޑީއެފުން ބުނިގޮތުގައި، "ބޮމްބް އެންޑް އިމްޕްރޮވައިޒްޑް އެކްސްޕްލޯސިވް ޑިވައިސް ޑިސްޕޯސަލް ޓްރޭނިން އެޑްވާންސް ކޯސް" އެންމެ ފަހުގެ އެކްސަސައިޒްގެ ހަރަކާތެކެވެ.\nމި ތަމްރީނުތަކުގައި، "ސިމިއުލޭޝަން" ގެ ގޮތުގައި ސިފައިން ބޭނުންކުރާ ގޮވާތަކެތި ބޭނުންކުރާނެ ކަމަށް އެމްއެެންޑީއެފުން ބުންޏެވެ.\nހަތިޔާރާ އެކު ސިފައިން ހިންގާ ބައެއް ތަމްރީނުތައް ފަހަކަށް އައިސް މާލޭގައި އަންނަނީ ބާއްވަމުންނެވެ.\nހުޅުމާލެ މާލެ އެމްއެންޑީއެފް ހުޅުލެ ދިވެހި ސިފައިން ވެލާނާ އިންޓަނޭޝަނަލް އެއާޕޯޓް އެމްއެންޑީއެފް ޓްރެއިނިން\nމި ތަމްރީނުގައި ވަޔަށް ފަޒާ އަށް ބަޑި ޖަހާނެތަ؟\nގައުމުގެ ދިފާޢީ ބާރަކީ ހަމައެކަނި ބޭރުން އަތުވެދާނެ ހަމަލައަކަށް ތައްޔާރުކުރާ ބަޔަކީތަ. ރައްޔިތުންނާ މުދަލާ ގޯތިގެދޮރުގެ ސަލާމަތަށް ކޮން ބައެއްތަ މަސައްކަތްކުރަން ޖެހެނީ. އޮޅުން ބޮޅުން.\nޑްރިލް ޖައްސާ ދެ ތިންދުވަހު މަގުމަތީ އުޅެފަ ދެން ވެސް އަނެއް އަހަރު ޑްރިލް ޖައްސަން ދެކަށް ފިނި ކޮޓަރީގައި ނޫނީ ތާސްކުޅެ ގޭމު ކުޅެން. މަގުމައްޗަށް ނެރިބަލަހަރޭ! މަދު ނުވާ ވަރަށް އެބައޮތެއްނު ޓެކްސް ފައިސާއިން މުސާރަ ދީފަ.\nފާޑު ފާޑުގެ އޮޕަރޭޝަން ހިންގާނެ ކަމެންނެއް. އިސްލާމީ ޝަރިއްޔާ ގާއިމްކުރެ އޭރުން ހުރިހާކަމެއްރަނގަޅުވީ.\nކޮބާތޯ ތިޔަ ވިދާޅުވާ ( ގޮވާ ތަކެއްޗަކީ ) ؟ ހާދަ ވައިޑް މަފްހޫމް އެކޭ. ދިވެހި ބަހުރުވައިން ( ފަޔަރ ) އޯ ގޮވުންތޯ؟ ހަހަހަހަހ\nތި ތަމްރީނު ނިންމާލާއިރު މާލޭގަ އޮޕަރޭޓުކުރާ ހުރިހާ ގޭންގުތަކާ ހަރުކައްޓާ މަޑުކަށީގެ ގުރޫޕުތަކާ މާލޭގެ ގެތަކުގަ ހުރި ހުރިހާ މިނީ ބާ ތަކާ މަސާޖު ޕާލާތަކާ އެއްކޮށް ދޮވެ ސާފުކޮށްލަބަލަ. ރައްޔިތުންނަށްޓަކާ ސިފައިން މިކަން ކޮށްބަލަ. ހަމަޖެހިގެން ނިދާލެވޭނީ އޭރުންނޭ.\nތަމްރީނު ނިންމާލާއިރު މާލެތެރެ އެއްކޮށް ސާފުކޮށްލަ ބަލަ. ޑުރަގުސް ގޭންގުތަކާ ހަރުކައްޓާ މަޑުކަށީގެ އެންމެންނާ މާލޭގެ ގެތަކުގަ ހުރި ހުރިހާ މިނީ ބާ ތަކާ މަސާޖު ޕާލާތަކާ އެއްކޮށް މުލުން ލުހެލަބަލަ. އަހަރުން ބޭނުން ހަމަޖެހިގެން ނިދާލަން.


kkangana Twitter in ban koffi\nކަންގްނާ ޓުވިޓާއިން ބޭން ކޮށްފި\n20 ޖެނުއަރީ 2021 - 21:34:51\nބޮލީވުޓްގެ ތަރިންގެ ތެރެއިން ކަންގަނާއަކީ ވަރަށް ފާހަގަކޮށްލެވޭ ތަރިއެވެ. އޭނާ ކުޅޭ ފިލްމުތަކުގެ ސަބަބަކުން ނޫނެވެ. ބޮލީވުޑްގެ ކަޅު އަދިރި ހަގީގަތް އާމުންގެ ކުރިމަށްޗަށް ގެނައުމަށް އޭނާ ކުރާ މަސައްކަތުންނެވެ. އަދި ބޮޑެތި ތަރިންނާ ދިމާލަށް ޖެހިލުމެށްނެތި ކަންގަނާ އެއްޗިހި ކިޔާތީއެވެ.\nމިފަހަރު ކަންގަނާގެ ހިޔާލުފާޅުކުރުންތަކުގެ ސަބަބުން ޓުވިޓާއިން ވަނީ އޭނާ ދުވަސް ކޮޅަކަށް ބޭން ކޮށްފައެވެ.\nމިކަން ކަންގަނާ ހާމަކޮށްފައިވަނީ ބުދަދުވަހުއެވެ. ކަންގަނާ ޓުވިޓާއިން އޭނާ ބޭން ކުރި ހަބަރު ސޯޝަލް މީޑިއާގައި އާންމުކުރަމުން ބުނެފައިވަނީ އޭނާ ސޯޝަލް މީޑިއާގއި ހިޔާލުފާޅުކުރުން ބަންދުވެގެން ދިޔަސް އޭނާގެ ހިޔާލާ ފިކުރު އޭނާ ދެން ފާޅު ކުރާނީ ފިލްމުތަކުން ކަމަށެވެ. އެއީ ދޭޝް ބާރަތްގެ ގޮތުގައި ކަމަށްވެސް ކަންގްނާ ދަނީ ބުނަމުންނެވެ.\nކަންގްނާ ޓުވިޓާގއި ބޭން ކުރިކަން ބެލުންތެރިންނަށް އިގުމާއެކު ވަރަށް ގިނަ ފަރާތްތަކުން ދަނީ ސަސްޕެންޑް ކަންގަނާ ރަނައުތް ހޭސްޓެގް ޝެއާ ކުރަމުންނެވެ.\nމިކަމާ މެދު ކަންގަނާ ބުނެފައިވަނީ ރޭންގްސް ސަސްޕެންޑް ކުރުމުން ދެން އޭނާ ޓުވިޓާއަށް އަބުރާ އައިސް އޭނާއާ މަލާމާތް ކުރާ ފަރާތްތަކަށް ކުޅި ދައްކާލާނެ ކަމަށެވެ. އަދި މުޅި ދުނިޔެއަށް ވެސް އަސްލު އޭނާ އަކީ ކާކުކަން ދައްކާލާނެ ކަމަށް ވެސް ކަންގަނާ ވަނީ ބުނެފައެވެ.\nކަންގަނާ އަކީ ސޯޝަލް މިޓީގައި ފާޑުފާޑުގެ ވާހަކަތަށް ދައްކާ އިންޒާރުދޭ ތަރިއެއް ގޮތުގައި ބޮލީވުޓްގެ އެކިފަރާތްތަކުން ފާހަގަ ކުރެއެވެ. ހާއްސަކޮށް ކަންގަނާ ދަނީ މިދިަ އަހަރު ސުޝާންތް ރާޖްފުތްގެ މަރާއެކު ސޯޝަލް މީޑިއާގައި ވަރަށް ބޮޑަށް އަދުގަދަ ކުރަމުންނެވެ.


Badminton: Ajfan aai Zayan Singles in kataifi | Mihaaru\nއިއްޔެގެ މެޗުގެ ތެރެއިން ރާއްޖޭގެ ޒަޔާން ބޯޅަ ފޮނުވާލަނީ.-- ފޮޓޯ: ހުސެއިން ވަހީދު/ މިހާރު\n19 ސެޕްޓެމްބަރ 2019 - 11:092comments\nކުޅިވަރު އެކުވެނީ ބެޑްމިންޓަން ކޯޓުގައި އިއްޔެ އަޖުފާން ކުޅުނީ އިންޑިއާގެ މަނިގަންޑަން ރާޖޭސަކަރަންއާ އެވެ. ރާޖޭސަކަރަން މޮޅުވީ 21-18، 21-10 އިންނެވެ. މެޗު ފަށައިގެން ފުރަތަމަ ސެޓުގައި ދެ ކުޅުންތެރިންގެ ފަރާތުން ރަނގަޅު ކުޅުމެއް ފެނިގެންދިޔަ އެވެ. ރާޖޭސަކަރަން ލީޑުގައި އޮތް ނަމަވެސް އަޖުފާން ވަނީ ދެ ފަހަރެއްގެ މަތިން އެއްވަރުކޮށް ލީޑެއް ވެސް ނަގައިފަ އެވެ. އެކަމަކު ފަހު ވަގުތު ތަފާތު ދައްކައި ރާޖޭސަކަރަން ސެޓުތައް ގެންދިޔައީ އެވެ.\nއަޖުފާން "މިހާރު" އަށް ބުނީ ފުރަތަމަ ސެޓުގައި އެހާ ވާދަވެރިކޮށް ގޮސްފައި ނުނިންމުމުން ދެ ވަނަ ސެޓުގައި ކުޅެން ޖެހުނީ ޕްރެޝަރެއްގައި ކަމަށާއި އިދިކޮޅަށް ކުޅުނު ކުޅުންތެރިޔާ އޭގެ އެޑްވާންޓޭޖް ނަގައިގެން ރަނގަޅަށް ކުޅުނު ކަމަށެވެ.\n"ފުރަތަމަ ބުރުގައި ލިބޭ ފުރުސަތުގައި ޖެހޭނެ ސެޓު ނިންމަން. އެހެން ނޫނީ ދެ ވަނަ ސެޓުގައި ޖެހޭނީ ޕްރެޝަރުގައި ކުޅެން. މި މެޗުގައި އިދިކޮޅަށް ކުޅުނު ކުޅުންތެރިޔާ ވަރަށް ރަނގަޅަށް ހެއިޓް (އިސްކޮޅު)ގެ އެޑްވާންޓޭޖް ވެސް ނެގި،" ގައުމީ ޗެމްޕިއަންކަން އަށް ފަހަރު ހޯދާފައިވާ އަޖުފާން ބުންޏެވެ.\nރާއްޖޭގެ ޒަޔާން ޒަކީ ބަލިވީ މެލޭޝިއާގެ ބްރަޔާން ލުންއާ ވާދަކޮށް ފޯރިގަދަ މެޗަކަށް ފަހު 21-17، 21-16 އިންނެވެ. ފުރަތަމަ ސެޓުގައި ބްރަޔާން ރަނގަޅު ފޯމެއްގައި ޒަޔާނަށް މާ ބޮޑު ފުރުސަތެއް ނުދީ ރަނގަޅު ކުޅުމެއް ދެއްކި އެވެ. އެކަމަކު ދެ ވަނަ ސެޓުގައި ޒަޔާން ވަނީ ބްރަޔާން އަށް ރަނގަޅު ފައިޓެއް ދީފަ އެވެ. ތިން ފަހަރެއްގެ މަތިން ސްކޯ އެއްވަރުކުރި ނަމަވެސް ފަހުން ހިފަހައްޓައިނުލެވުނެވެ. އޭގެ ފައިދާ ނަގައި ބްރަޔާން ވަނީ ސެޓު ނިންމައިފަ އެވެ.\nއިއްޔެގެ މެޗުގެ ތެރެއިން ނަބާހާ. -- ފޮޓޯ: ހުސެއިން ވަހީދު/ މިހާރު\nއަންހެން ސިންގަލްސްގައި ރާއްޖޭގެ ފާތިމަތު ނަބާހާ ވެސް ވަނީ އިއްޔެ ދުނިޔޭގެ ރޭންކިންގައި ކުރިއެރުން ހޯދަމުން އަންނަ މެލޭޝިއާގެ ލިމް ޕެއީއާ ދެކޮޅަށް ރަނގަޅު ކުޅުމެއް ދައްކައިފަ އެވެ. މި މެޗުގެ ސެޓުތައް 27-25، 21-15 އިން ގެންގޮސް ލިމް މޮޅުވި ނަމަވެސް ހަގީގަތުގައި ނަބާހާ ރަނގަޅު ކުޅުމެއް ދެއްކި އެވެ. ހާއްސަކޮށް ފުރަތަމަ ސެޓުގައި އޭނާ ލީޑުގައި އޮތެވެ. އެކަމަކު ސެޓު ނިންމަން ލިބުނު ވަގުތުތަކުގައި އެކަން ނުވީ އެވެ. އޭގެ ފައިދާ ނަަގައި ފުރަތަމަ ސެޓު ގެންގޮސް ލިމް ވަނީ އެ ފޯމުގައި ދެ ވަނަ ސެޓު ވެސް ކާމިޔާބު ކޮށްފަ އެވެ.\nއަންހެން ސިންގަލްސް ބައިގެ ދެ ވަނަ ބުރުގައި މިއަދު ރާއްޖޭގެ ތިން ކުޅުންތެރިން ވާދަކުރާނެ އެވެ. އެއީ އިއްޔެ ކުޅުނު މެޗުން މޮޅުވި އައިމިނަތު ޝަހުރުނާޒް މޫސާ އާއި ދެ ވަނަ ބުރުން ފުރުސަތު ލިބުނު އައިމިނަތު ނަބީހާ އާއި މައިސާ ފަތުހުﷲ އެވެ. ޝަހުރުނާޒަށް އިއްޔެ ކުޅެން އޮތް މެޗު ލިބުނީ އިދިކޮޅަށް ކުޅެން އޮތް މޮރިޝަސްގެ ކޮބިތާ ހާޒިރުނުވުމުންނެވެ.\nއިއްޔެ އަންހެން ސިންގަލްސްގެ ފުރަތަމަ ބުރުގައި ރާއްޖޭގެ ނީލާ ނަޖީބާއި މާޝާ ރަޝީދު ކުޅުނު މެޗުތަކުން ވަނީ ބަލިވެފަ އެވެ. ލަންކާގެ ސުލާރާ ޖަޔަސޫރިއާ އަތުން މާޝާ ބަލިވީ 21-09، 21-05 އިންނެވެ. އަދި ނީލާގެ މައްޗަށް ތައިލެންޑުގެ ސިލްޕްރަބޮކް އަތުންނެވެ. އޭނާ ސެޓުތައް ގެންދިޔައީ 21-06، 21-08 އިންނެވެ.\nމުބާރާތުގައި މިއަދު އަންހެން ސިންގަލްސްގެ އިތުރުން ފިރިހެން ޑަބަލްސް މެޗުތައް ކުރިއަށްދާނެ އެވެ. މެޗުތައް ކުޅެނީ ކުޅިވަރު އެކުވެނި އިންޑޯ ހޯލުގަ އެވެ.\nޒަޔާން ގައުމީ ބެޑްމިންޓަން ޓީމަށް ކުޅުން ހުއްޓާލައިފި


ރައީސް ސޯލިހު، ކުޅުދުއްފުށީ ފުޓުބޯޅަ ދަނޑު ހުޅުވައިދެއްވައިފި – Haftha\nThu, 20 January, 2022, 1:31 pm\nކުޅުދުއްފުށި ދަނޑު ހުޅުވުމަށް ބޭއްވި ރަސްމިއްޔާތުގެ ތެރެއިން -- ފޮޓޯ: ރައީސް އޮފީސް\nރައީސް ސޯލިހު، ކުޅުދުއްފުށީ ފުޓުބޯޅަ ދަނޑު ހުޅުވައިދެއްވައިފި\nރައީސް އިބްރާހީމް މުހައްމަދު ސޯލިހު، ހދ. ކުޅުދުއްފުށީގައި ތަރައްގީކޮށްފައިވާ ފުޓުބޯޅަ ދަނޑު ރަސްމީކޮށް ހުޅުވައިދެއްވައިފިއެވެ.\nކުޅުދުއްފުށީ ފުޓުބޯޅަ ދަނޑު ހުޅުވީ ޒުވާނުންގެ ދުވަސް ފާހަގަ ކުރުމުގެ ރަސްމީ ހަރަކާތްތަކުގައި ބައިވެރިވެވަޑައިގަތުމަށް ރައީސް ކުޅުދުއްފުއްޓަށް މިއަދު ކުރެއްވި ދަތުރުގެ ތެރެއިންނެވެ. އެ ދަތުރުފުޅުގައި ރައީސްގެ އަރިހުގައި ކެބިނެޓުގެ މިނިސްޓަރުންނާއި ސަރުކާރުގެ މުއައްސަސާތަކުގެ އިސްވެރިން ބައިވެރިވެވަޑައިގެންނެވިއެވެ.\nފުޓުބޯޅަ ދަނޑު ހުޅުވުމަށް މިއަދު އެ ރަށުގައި ހާއްސަ ރަސްމިއްޔާތެއް ބާއްވާފައި ވެއެވެ. އަދި އެ ރަސްމިއްޔާތަށްފަހު ކުޅުދުއްފުށީ ޒުވާނުންގެ ޓީމާއި ދިވެހި ގައުމި ޓީމުގެ މެޗެއް އެ ދަނޑުގައި ވަނީ ކުޅެފައެވެ.6ލަނޑު ސުން ލަނޑުން އެ މެޗު ކާމިޔާބު ކުރީ ގައުމީ ޓީމެވެ.\nކުޅުދުއްފުށީ ފުޓުބޯޅަ ދަނޑު ޒަމާމީ ފެންވަރަށް ތަރައްގީ ކުރުމަށް އެ ދަނޑުގެ ސަބްބޭސް މަސައްކަތް ހަވާލުކުރީ އާރްކޭއެލް ގްރޫޕު ޕްރައިވެޓް ލިމިޓެޑާއެވެ. އަދި ޓާފް އެޅުމުގެ މަސައްކަތް ހަވަލުކުރީ ވެލޯސިޓީ ސްޕޯޓްސް އިކުއިޕްމެންޓާއެވެ.\nފާހަގަ: ހދ. ކުޅުދުއްފުށި, ރައީސް އިބްރާހިމް މުހައްމަދު ސޯލިހް, ފުޓްބޯޅަ ދަނޑު ހެދުން, ޔޫތް އެންޑް ސްޕޯޓްސް މިނިސްޓަރު އަހުމަދު މަހްލޫފް


Kajol ge 'Tribhanga' ge teaser dhakkaalaifi - vNews.mv\nކާޖޮލްގެ "ތްރިބާންގާ"ގެ ޓީޒާ ދައްކާލައިފި\nމަރިޔަމް ޝާހިދާ 04 January 2021, 13:08\nބޮލީވުޑްގެ ފިލްމީތަރި ކާޖޮލް ދޭވްގަންގެ ފުރަތަމަ ވެބް ފިލްމް "ތްރިބާންގާ" ގެ ޓްރެއިލަރ ބެލުންތެރިންނަށް ދައްކާލައިފިއެވެ.\nމިމަހުގެ 15 ވަނަ ދުވަހު ނެޓްފްލިކްސްއިން ދެއްކުމަށް ހަމަޖެހިފައިވާ މިފިލްމަކީ ކާޖޮލްގެ ފިރިމީހާ އަދި ކުޅަދާނަ އެކްޓަރު އަޖޭ ދޭވްގަންގެ ފިލްމު އުފައްދާ ކުންފުންޏަކާއި އިތުރު އެހެން ފިލްމު ޕްރޮޑަކްޝަން ހައުސްއަކާއި ގުޅިގެން އުފައްދާފައިވާ ފިލްމެކެވެ.\nމިފިލްމުގެ ޑައިރެކްޓަރަކީ މަޝްހޫރު ފިލްމު "ހަމް އާޕްކޭހޭ ކޯން" އިން ގިނަ ބައެއްގެ ލޯބި ހޯދާފައިވާ ބަތަލާ ރޭނޫކާ ސަހާނޭއެވެ. މިއީ އޭނާގެ ފުރަތަމަ ޑައިރެކްޝަނެވެ.\nމިފިލްމަކީ އާއިލާއެއްގެ ތެރޭގައި ހިމެނޭ އެކި އުމުރުފުރާގެ މީހުންގެ މެދުގައި ޖެހޭ އިޖްތިމާއީ އެކި މައްސަލަތަކުގެ މައްޗަށް ބިނާކޮށްގެން އުފައްދާފައިވާ ފިލްމެކެވެ.\nކާޖޮލްގެ އިތުރުން މިފިލްމުން ފެނިގެންދާ މުހިއްމު ތަރިންގެ ތެރޭގައި ތަންވީ އަޒްމީ، މިތިލާ ޕާލްކަރ އަދި ކުނާލް ރޯއި ކަޕޫރު ހިމެނެއެވެ.\nމިފިލްމުގެ ޓީޒާ ބެލުންތެރިންނާއެކު ހިއްސާކުރަމުން ފިލްމު މިމަހު 15 ވަނަ ދުވަހު ނެޓްފްލިކްސްއިން ރިލީޒްކުރަން ހަމަޖެހިފައިވާކަމަށް ބަތަލާ ކާޖޮލްވަނީ އިންސްޓަރގްރާމް މެދުވެރިކޮށް ބުނެފައެވެ.\nބޮލީވުޑްގައި މިވަގުތު ހުރި ދުވަސްވީ ކާމިޔާބު ބަތަލާ ކާޖޮލް އެންމެފަހުން ބެލުންތެރިންނަށް ފެނިފައިވަނީ ފިރިމީހާ އަޖޭ ދޭވްގަންއާއެކު ކުޅުނު "ތާނާޖީ: ދި އަންސަންގް ވެރިއަރ" އިންނެވެ. މިފިލްމްވަނީ އާމްދަނީގެ ގޮތުންވެސް ބޮޑު ކާމިޔާބީއެއް ހޯދާފައެވެ.\nބޮލީވުޑްގެ ފިލްމުތަކުގެ ޚަބަރު ތަކުގެ އިތުރުން އަދިވެސް މިއުޒިކާއި އެންޓަޓައިންމެންޓް ދާއިރާގެ އިތުރު ޚަބަރުތައްވެސް ހިމަނާލަން ފެނޭ. މިސާލަކަށް މިހާރު ކުރިއަށްދާ އިންޑިއަން އައިޑަލްފަދަ މުބާރާތްތަކުގެ އަޕްޑޭޓްވެސް ހިމެނުން ސަޅިވާނެ. ހަމަ ޚިޔާލެއް މީ


Addu Raha genesdheynee Eena!\nއައްޑޫ ސިޓީ ފޭދޫގައި ދިރިއުޅޭ އީނާ ނަސީރު، އަކީ އެންމެ ކުޑައިރުއްސުރެވެސް އެނާގެ މާމަ، ފާތިމާމަނިކެ އާއި ވަރަށް ގާތްކޮށް އުޅެމުން ބޮޑުވި މީހެކެވެ. މާމަ ބަދިގޭގައި އެކި އެކި މަސައްކަތް ކުރާ އިރު އޭނާ އުޅޭނީ މާމަ އަށް އަތްގާތްކޮށްދިނުމުގައެވެ.\n"މާމަ، އަހަރެން ކިޔާ ގޮތުން ނަމަ ބޮޑު މަންމަ، މަސްދަޅު ހުސްކޮށް ބަނަސްފިހަން ފުށްކޮޅެއް އަޅައިގެން އި ގޭގެ ބަދިގޭ ފަރާތުން ގޯތި ތެރޭގައި އަލިފާނުން ބަނަސް ފިހާނެ. ނާށި އަންދައިގެން ބޮޑު ފީފާ ބެރެއްގައި މި މަސައްކަތް ކުރާނެ. އަހަރެން އުޅޭނީ ފުށްކޮޅެއް ހިފައިގެން ބޮޑު މަންމަ ފަހަތުން އޭރުވެސް. އެއީ އިލެކްޓްރިކް އަވަން މާ އާއްމު ޒަމާނެއް ނޫން".\nއެއީ މީގެ އެތަށް އަަހަރެއް ކުރިއެވެ. ފާތިމާމަނިކެ އޭނާގެ ޒުވާން ދައުރާއި މެދު އުމުރު ކެއްކުމާއި ބަނަސް ފިހުމާއި އަސާރައެޅުން ފަދަ ކަންކަަމުގައި ވަރަށް އަވަދި ނެތިކޮށް ބަދިގޭގެ އުޅެއެވެ. އޭނާ އަކީ ހީވާގީ މީހެކެވެ. ކުޑަ ކުޑަ އީނާ އޭނާގެ މާމަގެ ހުރިހާ ހަރަކާތެއް ރަނގަޅަށް ބަލައެވެ.\nފުރާވަރަށް އަރައިގެން އައި އިރު އޭނާގެ މާމަ ކައިރިން އަސާރަ އެޅުމާއި އެކި ކަހަލަ ދިވެހި އައްޑޫރަހަތައް ކަމުގައިވާ ހަވާދާއި، ބޮނޑި، ނާރުއްފަލޫދާ ފަދަ ތަކެތި ހަދަން އޭނާ ޝައުގުވެރިވެ ރަނގަޅަށް ދަސްކުރިއެވެ.\nއީނާ އާއި އޭނާގެ 93 އަހަރުވީ މާމަ ފާތުމާމަނިކެ\nޒުވާނުން މެދުގައި ކެއްކުމާއި ކާނާ ތައްޔާރު ކުރުމަށް ފޯރި އޮތަސް ދިވެހި އުފެއްދުންތައް ކައްކާ ތައްޔާރުކުރާ ޒުވާނުން އެހާ ގިނައެއް ނޫނެވެ. "އައްޑޫރަހަ" ނަމުގައި އީނާ ފޭސްބުކްގައި ހިންގަން ފެށީ ދޮލަނގު ދޮލަނގުގައި އޭނާގެ ތަފާތު އެކި އެކި އުފެއްދުންތައް ވިއްކާ ޕޭޖެކެވެ. ހަމައެކަނި އައްޑޫ އަށް ހާއްސަ އުފެއްދުންތަކެއް ނޫނަސް މި ޕޭޖްއިން "އޮތެންޓިކް" އައްޑޫ ކާނާ ލިބޭތީ އީނާ މީގޭ ދެ އަހަރެއްހާ ދުވަސް ކުރިން ފެށި ކުޑަ ވިޔަފާރިއަށް މި ނަން ދިނީ ކަމުގައި އޭނާ ބުންޏެވެ.\nނާރުއްފަލޫދާ، ދެކުނުގެ އަތޮޅުތަކުން ބަނބުކޭލުން ހަދާ ހާއްސަ ފޮނި ކާއެއްޗެއް\n"ބޮޑު މަންމަ އަށް މިހާރު 93 އަހަރުވެެއްޖެ. އައްޑޫއަށް ހާއްސަ ކާނާ އަކީ ބޮޑުމަންމަ އަހަންނަށް ދަސްކޮށްދިން ރެސިޕީތަކަށް އަހަރެން މުޅިން މި ކައްކަނީ. ފެށުނީ ވަރަށް ކުޑަކޮށް. އައްޑޫގައި މަސްކާށި ޓްރޭ ވިއްކަން ނުހުންނާތީ އެ ހަދައިގެން. ދެން އައި އައްޑޫގެ އެކި ރަހަތަކުގެ ދޮލަނގުތައް. މި ޒަމާނުގެ ގޮތަށް ބުނަންޏާ ގްރޭޒިންގ ބޮކްސަސް އެއަށްފަހު ބާބެކިއު ޓްރޭތަކާއި ދެން ބޯކުރި ބަނބުކެޔޮ"\nކަސްޓަމައިޒްކޮށް އީނާ ތައްޔާރުކުރާ އައްޑޫ ބޮނޑި\nއައްޑޫގެ ރަހަތަކަކީ މުޅި އައްޑޫހާ ތަފާތު އަދި މީރު ރަހަތަކެވެ. އައްޑޫގެ ކެއުންތަކާއި އެއްވަރަށް ލުއިކާނާ ދިވެހިރާއްޖެއަށް މަޝްހޫރީ ހަަފާލަން އެވަރެއް ނެތުމުންނެވެ. ދުރުންނާއި އައްޑޫއިންވެސް އީނާގެ ކެއްކުމަށް ތަރުހީބު އޮވެއެވެ. "އައްޑޫ ޑިލައިޓްސް އަކީ މީހުންނަށް ވަރަށް ކަމުދާ އެއްޗެއް. ރިސޯޓްތަކަށް ފޮނުވަން ތަފާތުކޮށް ކަސްޓަމައިޒްކޮށް ދިވެހިވަންތަކޮށް ހަދާފައި ހުންނަ ބޮނޑި. ދެން ޕާޓީތަކަށް ގިވްއަވޭ ހަދަން. ބަނބުކޭލުން ހަދާ އެއްޗެއްސަށް ވަރަށް ޑިމާންޑް އޮވޭ."\nއީނާ މި ދުވަސްކޮޅު އެންމެ ގަދައަށް މި ދަނީ ބޯކުރި ބަނބުކެޔޮ ވިއްކަމުންނެވެ. "ވަރަށް ހިނގާ ބަނބުކެޔޮއިން ހަދާ ހުރިހާ އެއްޗެއްވެސް. ނާރުއްފަލޫދާ އަކީ ކޯއްޗެއްކަމެއް ގިނަ މީހުންއަކަށް ނޭގެ. އެކަމު ރަހަ ބަލާފާ ވަރަށް މީރު ކަމަށް ބުނޭ. ކަސްޓަމަރުންގެ ޑިމާންޑަށް ފުރަތަމަ ބާބެކިއު ޓްރޭސް ހަދަންފެށީ. އެވެސް ވަރަށް ގިނަމީހުން އަށް ކަމުދޭ'\nބާބެކިއު ޓްރޭ ކަސްޓަމަރުންގެ ރިކުއެސްޓަށް އޭނާ ހަދާ އެއްޗެއް!\nއީނާއަކީ3އަހަރު އަދި2މަހުގެ ތުއްތު ކުއްޖެއްގެ މަންމަވެސް މެއެވެ. އޭނާ ބުނާގޮތުން މި މަސައްކަތް ކުރުމަށް އޭނާއަކަށް ބުރައެއް ނޫނެވެ. "އަބަދު މިކަހަލަ ކަމެއްގައި އުޅޭތީ ވަރަށް ފަރިތަކޮށް އަވަހަށް ނިންމާލެވޭ. އެކަމު މަންމަ އާއި ކޮއްކޮ ކުދިންގެ ކަންކަމުގައި އެހީތެރިވާތީ ކުރެވެނީ. ރަނގަޅު އާމްދަނީއެއް ލިބޭ."\nއީނާ ބަނބުކެޔޮ ބޯކުރުމުގައި\nއައްޑޫރަހަ އިން ވިއްކާ ބޯކުރި ބަނބުކެޔޮ!\nބައެއް ފަހަރަށް މާ ފަހުވަގުތު އޯޑަރުތައް ލިބުމުން ކެންސަލްކޮށްލަން ޖެހުނަސް މި މަސައްކަތުން އޭނާއަށް ރަނގަޅު އާމްދަނީއެއް ލިބޭ ކަމުގައި އީނާ ބުންޏެވެ. މި މަސައްކަތް އޭނާ ކުރަނީ ވަރަށް ކުރާ ހިތުން ކަމުގައިވުމުން އޭނާ މާ ބުރައެއް ނޫން ކަމުގައި އޭނާ ބުންޏެވެ.\nއޭނާގެ މާމަ، ފާތިމާމަނިކެ އީނާ ގެ މި މަސައްކަތުން ވަރަށް ބޮޑަށް އުފާވާ ކަމުގައި އޭނާ ބުންޏެވެ. "ބޮޑު މަންމަގެ އުމުރުން ދުވަސްވެއްޖެ. އަހަރެން ހަދާ ހުރިހާ އެއްޗެއްވެސް ރަހަ ދައްކަން. އަލަށް އެއްޗެއް ހަދަން ބޭނުންނަމަ ރެސިޕީ އަހައިގެން ހަދަނީ. ބުނާނެ ހަމަ އެ ރަހަ އޭ ލަނީ."\nއީނާގެ އުއްމީދަކީ އޭނާ މާމަގެ ކިބައިން ދަސްކުރި އައްޑޫރަހަތަކުގެ ރެސިޕީ ފޮތެއް އެކުލަވާލުމެވެ. "ވަރަށް ގިނަ މީހުން ގުޅާ ރެސިޕީތައް ހޯދަންވެސް. ބައެއް ރެސިޕީތަކަކީ އަހަރެންނަށް ވަރަށް ހާއްސަ "ސީކްރެޓްރެސިޕީ" ތަކެއް. އަނެއްބައި ރެސިޕީތައް ހަމަ ޝެއާކޮށްލަން"


1- ކައުންސިލް އިދާރާގެ ފައިސާގެ އެންމެހާ ކަންތައްތައް ދަޢުލަތުގެ މާލިއްޔަތު ޤަވާއިދާއި އެއްގޮތަށް ބެލެހެއްޓުން.\n2- ކައުންސިލް އިދާރާއަށް ލިބޭ ފައިސާ ރަސީދުން ބަލައިގަނެ ތިޖޫރީއާއި ހަވާލުވެހުރި ފަރާތާއި ޙަވާލުކުރުން\n3- މުވައްޒަފުންގެ މުސާރަ ޝީޓާއި އެކަމާއި ބެހޭ އެންމެހައި ލިޔުންތައް ތައްޔާރުކޮށް ފޮނުވުމާއި، މުސާރަ ހަވާލުކުރުމާއި އެކަމާއި ބެހޭ އެންމެހައި ލިޔެކިޔުންތައް ފައިލްކޮށް ބެލެހެއްޓުން.\n4- ޚަރަދުކުރެވޭ އެންމެހައި ވައުޗަރތައް ތައްޔާރުކޮށް ފައިސާގެ ރެކޯރޑްތައް ބަލަހައްޓައި ފައިސާ ހަވާލުކުރުން.\n5- ފައިސާގެ އައިޓަމް ބާކީތައް ބެލެހެއްޓުން.\n6- ކައުންސިލް އިދާރާގެ ބޭންކް އެކައުންޓްތައް ބެލެހެއްޓުން.\n7- ކައުންސިލްއިން ނިންމާ ގޮތަކަށް ކައުންސިލް އިދާރާގެ އަހަރީ ބަޖެޓް ތައްޔާރުކޮށް ފޮނުވަންޖެހޭ ކަނޑައަޅާފައި އޮންނަ ތާރީޙަށް އެކަމާއި ގުޅޭ އިދާރާތަކަށް ފޮނުވުން.\n8- މުދަލުޒަކާތާއި ފިޠުރު ޒަކާތް ބަލައިގަނެ އޭގެ ހައްޤުވެރިންނަށް ބަހާ، ޒަކާތާއި ބެހޭ އެންމެހައި ރިޕޯރޓްތައް ތައްޔާރުކޮށް ކަމާއިގުޅޭ ވުޒާރާއަށް ފޮނުވުން.\n9- ކައުންސިލް އިދާރާއިން ތައްޔާރުކުރަންޖެހޭ ފައިސާ އާއި ގުޅޭ އެންމެހައި ރިޕޯރޓްތައް ތައްޔާރުކޮށް، ކަމާއިގުޅޭ އިދާރާތަކަށް ފޮނުވަން ކަނޑައަޅާފައިވާ ތާރީޙަށް ފޮނުވުމާއި އެލިޔެކިޔުންތައް ފައިލްކޮށް ބެލެހެއްޓުން.\n10- ކޮންމެ އަހަރަކު ހަދަންޖެހޭ ކައުންސިލް އިދާރާގެ މާލީ ބަޔާން ތައްޔާރުކޮށް އޮޑިޓް އޮފީހަށް ފޮނުވުމާއި ފައިލްކޮށް ބެލެހެއްޓުން.\n11- އެކި އެކި ފަރާތްތަކަށް ހަވާލުކުރުމަށް ފޮނުވާ ފައިސާ އެފަރާތްތަކާއި ޙަވާލުކުރުން.\n12- އިތުރުގަޑީގެ ފޯމު ފަދަ ފައިސާއާއި ގުޅުންހުރި ފޯމްތައް ހަދައި މުވައްޒަފުންނާއި ޙަވާލުކުރުން.\n13- އެކިއެކި ފަންޑުތަކާއިބެހޭ ހިސާބުތައް ޤަވާޢިދުން ބަލަހައްޓައި ރިޕޯޓުތައް ތައްޔާރުކުރުން.\n14- ކައުންސިލްގެ ސެކްޝަންތަކަށް ބޭނުންވާތަކެތި ހޯދުން.\n15- މަގުތަކާއި ގޯޅިތަކަށް އަރާ ރުއްގަހުގެ ފައިސާއޭގެ ވެރިންނަށް ފައިސާ ޙަވާލުކުރުން.\n16- ކައުންސިލް އިދާރާގެ ތިޖޫރީ ބެލެހެއްޓުމާއި، ތިޖޫރީ ބާކީ ދުވަހުން ދުވަހަށް އަދާހަމަކޮށް ބެލެހެއްޓުން.\n17- ރުއްގަހުގެ ބަދަލު ފައިސާ ޙަވާލުކުރުމާއި އެކަމާގުޅޭ ރިޕޯޓުތައް\n18- ތިޖޫރި ދުވަހުގެ ރިޕޯޓް ހަދާއި މަހަކު އެއްފަހަރު ޒިންމާދާރުވެރިޔާއަށް ހުށަހެޅުން.\n19- މިސްކިތު މުވައްޒަފުންގެ ބަންދު ދުވަސްތަކުގެ ރެކޯރޑް ބެލެހެއްޓުން.\n20- ވަޤުތީގޮތުން މިސްކިތް ބަލަހައްޓާ ފަރާތްތަކުގެ ރެކޯރޑް ބެލެހެއްޓުން.\n21- ކައުންސިލްގެ ސެކިއުރިޓީ ކަންކަން ސްޕަވައިޒުކޮށް ބެލެހެއްޓުން.\n22- ކައުންސިލުން ކުރިއަށްގެންދާ ޚާއްޞަ މަސައްކަތްތަކުގައި ބައިވެރިވުމާއި ކައުންސިލްގެ މަސައްކަތުގެ ދާއިރާގެ ތެރެއިން ޙަވާލުކުރެވޭ އެހެނިހެން ކަންތައްތައް ކުރުން.\nއެޕްލިކޭޝަން ފޯމް ހުށަހަޅާނީ، 01 ސެޕްޓެމްބަރ 2019 ވާ އާދިއްތަ ދުވަހުގެ މެންދުރު 13:00 ގެ ކުރިން އިސްދޫ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދު ވެރިކޮށްވެސް ބަލައިގަނެވޭނެއެވެ. ( މިފަދަ ލިޔުންތައް ކައުންސިލްގެ އިދާރާއަށް ލިބުނުކަން ކަށަވަރުކުރަންވާނެއެވެ.) އަދި އިޢުލާންނުގެ ސުންގަޑި ހަމަވުމުގެ ކުރިން ސަރުކާރުން ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބާއްވާ އިންޓަރވިއު އޮންނާނީ، 02 ސެޕްޓެމްބަރ 2019 އިން 07 ސެޕްޓެމްބަރ 2019 އާއި ދެމެދު ލ.އިސްދޫ ކައުންސިލްގެ އިދާރާގައެވެ. ހުށަހަޅާ ލިޔުންތަކުގެ އަސްލު އިންޓަވިއުއަށް ޙާޟިރުވާއިރު ގެންނަން ވާނެއެވެ.


ޔޫރަޕުން ބިންކޮޅެއް ހޯދަން ސެމްސަންގް ދުވަނީ\nއީޔޫގެ މެންބަރެއް ގޮތުގައި އޮތުމަށް އިނގިރޭސިން ދެކޮޅުހަދައިފި އެވެ. އެ ކަމުގެ ސަބަބުން ކިތަންމެ ކަމެއް، ކިތަންމެ ބަޔަކަށް އުނދަގޫ ވެދާނެ ކަމަށް ބެލެވެ އެވެ. އެކަމަކު އިނގިރޭސިވިލާތް މިހާރު އެ އޮތީ އެ ފައްތަރުގަ އެވެ. އީޔޫ އިން ވަކިވުމަށް ކުރަން ޖެހޭ މަސައްކަތްތަކުގައި ފުލުސްޓޮޕް ޖެހުމާ ދިމާ އަށް މިސްރާބު ހުރިއިރު ފެންނަނީ...\nނޯޓް7އަށް ކަޅި ސްކޭނަރެއް\nސެމްސަންގް ގެލަކްސީ ނޯޓް7ގައި ލޮލުގެ ކަޅި ސްކޭނަރެއް ހުންނާނެ ކަމަށް ބުނެވެ އެވެ. އެ ވާހަކަ އަދި ރަސްމީނުކުރި ނަމަވެސް ދެނެތިބީން ބުނާ ގޮތުގައި އެއީ ވުން ވަަރަށް ގާތް ކަމެކެވެ.\nސެމްސަންގް ފޯނު ގެއްލުމުން ގޫގުލް އިން ހޯދައިދޭނެ\nސެމްސަންގުން ނަމްބަރެއް ވައްޓާލާފައި، ނޯޓް7ނެރެފާނެ\nއެންމެން މި ތިބީ ސެމްސަންގުން ނޯޓް6ނެރޭނެ ދުވަހެއްގެ އިންތިޒާރުގަ އެވެ. އެކަމަކު ބައެއް ޓެކް ބްލޮގްތަކުން ލަފާކުރާ ގޮތުގައި ސެމްސަންގުން މިފަހަރު ނަންބަރެއް ވައްޓާލަފާނެ އެވެ. ނޯޓް6ގެ ބަދަލުގައި ނެރޭނީ ނޯޓް7އެވެ.\nސެމްސަންގް ސްމާޓް ވޮޗު ޕްރޮޖެކްޓަރަކަށް ވަނީ\nސްމާޓް ވޮޗުތަކަށް އޮންނަ ޑިމާންޑް ކިތަންމެ ބޮޑަސް، އޭގެ ކުޑަކުޑަ ސްކްރީނާ ހެދި އެ ބޭނުންކުރުން ފަސޭހަ ނޫން ކަމަށް ގިނަ ބަޔަކު ގަބޫލުކުރެ އެވެ. ނަމަވެސް ސެމްސަންގުން އެންމެ ފަހުން ހުށަހެޅި ޕޭޓަންޓެއްގައި ހިމެނޭ މައުލޫމާތުތަކަށް ބަލާއިރު، އެ ކުންފުނިން ވަނީ އެކަމަށް ހައްލެއް ހޯދާފަ އެވެ.\nއޯގަސްޓްގައި ގެލެކްސީ ނޯޓް6ދައްކާލަފާނެ\nސެމްސަންގުގެ ނޯޓް ސީރީޒްގެ، ގެލެކްސީ ނޯޓް6ޖޫން މަހުގެ މެދަކާ ހިސާބުގައި ތައާރަފްކުރަން ތައްޔާރުވަމުންދާ ކަމުގެ އަޑުތައް ފެތުރެން ފަށައިފި އެވެ.


Haramfulhugai Meehaku Amilla ah Maruvehje\n9 ޖޫން 20180ކޮމެންޓް\nހަރަމްފުޅުގައި މީހަކު އަމިއްލައަށް މަރުވެއްޖެ\nމައްކާގެ ހަރަމްފުޅުގައި މީހަކު އަމިއްލައަށް މަރުވެއްޖެއެވެ.\nސައުދީ އަރަބިއްޔާގެ ފުލުހުންނާއި ހަވާލާދީ ބައެއް ނޫސްތަކުން ރިޕޯޓުކޮށްފައިވާ ގޮތުން އެ މީހާ މަރުވީ މަސްޖިދުލްޙަރާމްގެ އެންމެ މަތީ ބުރިން ތިރިއަށް ފުންމާލައިގެންނެވެ. އެމީހާ ފުންމާލައިފައިވަނީ މީހުން ތަވާފްކުރާ ތަނަށް ކަމަށް ސައުދީގެ ފުލުހުން ބުނެއެވެ.\nއެ ހާދިސާ ހިނގާފައިވަނީ ރޭ ސައުދީ ގަޑިން 9:20 ހާއިރުއެވެ. މަރުވި މީހާގެ ތަފުސީލު ސައުދީގެ ކަމާބެހޭ ފަރާތްތަކުން އަދި ހާމައެއް ނުކުރެއެވެ. ނަމަވެސް މަރުވީ ފިރިހެނެއްކަން ސައުދީން ވަނީ ކަށަވަރުކޮށްދީފައެވެ.\nއެމީހާ ފުންމާލުމުން އޭނާގެ ބޯފަޅައިގެން ގޮސް ބައެއް ގުނަވަންތައް ބިންދައިގެން ދިޔައެވެ. ސައުދީގެ ކަމާބެހޭ ފަރާތްތަކުން ވަނީ ކުއްލި ހާލަތުގައި އެމީހާ ހޮސްޕިޓަލަށް ގެންދެވުނު ނަމަވެސް އެމީހާ ވަނީ މަރުވެފައެވެ. އެމީހާގެ މަރުގެ މައްސަލަ ސައުދީގެ ކަމާބެހޭ ފަރާތްތަކުން ތަހުގީގު ކުރަމުންދާއިރު މައްކާގެ ހަރަމްފުޅުގައި މީހުން އަމިއްލައަށް މަރުވުމުގެ ހާދިސާތައް މީގެ ކުރިންވެސް ވަނީ ހިނގާފައެވެ.\nމައްކާ ސައުދީ އަރަބިއްޔާ


"އިސްކަން ދޭންވީ އިދާރީ ހިންގުން ހަރުދަނާކުރަން، އަދި ރައީސް ނަޝީދަށް ކެންޑިޑެސީ ހޯދައިދިނުމަށް"\nމުހަންމަދު ވިސާމް 11 ފެބްރުއަރީ 2017\nއެމްޑީޕީގެ ޗެއާޕާސަންގެ މަގާމުން އަލީ ވަހީދު އިސްތިއުފާ ދެއްވީ ޕާޓީ އާއި ރާއްޖޭގެ މިވަގުތުގެ ހާލަތަށް ބައްލަވައި، ރާއްޖޭން ބޭރުގައި ހުންނަވައިގެން މަގާމުގެ މަސްއޫލިއްޔަތު އަދާނުކުރެއްވޭނެތީ އެވެ. އިނގިރޭސި ވިލާތުގައި ދިރިއުޅުއްވަމުން ގެންދަވާ އަލީ ވަހީދު މަގާމުން އިސްތިއުފާ ދެއްވުމުން، ހުކުރު ދުވަހު ބޭއްވި އިންތިހާބު ކާމިޔާބު ކުރެއްވީ އެ މަގާމަށް ކުރިމަތިލެއްވި ހަމައެކަނި ކެންޑިޑޭޓް ހަސަން ލަތީފެވެ. އިދާރީ ތަޖްރިބާވެސް ހުންނެވި ގާނޫނީ ވަކީލެކެވެ. ޗެއާޕާސަންގެ މަގާމް ކަށަވަރުކުރެއްވި ހަސަން ލަތީފް ދެކެވަޑައިގަންނަވާ ގޮތުގައި އޭނާގެ އެންމެ އިސްކަން ދެއްވަންވީ ޕާޓީގެ އިދާރީ ހިންގުން ހަރުދަނާ ކުރުމަށެވެ. އޭގެ އިތުރަށް އެންމެ އިސް ވާޖިބެއްކަމުގައި އޭނާ ދެކެވަޑައިގަންނަވަނީ ކުރީގެ ރައީސް މުހައްމަދު ނަޝީދަށް 2018 ގެ ރިޔާސީ އިންތިހާބުގައި ވާދަކުރެއްވޭނެ ގޮތް ތަނަވަސްކޮށް، އެ އިންތިހާބު ކާމިޔާބު ކުރުމެވެ.\nރައީސް މުހައްމަދު ނަޝީދު ވެރިކަމުގައި ޔޫތު މިނިސްޓަރުކަން ކުރެއްވި އަދި ފަހުން ރައީސް ނަޝީދުގެ ގާނޫނު ވަކީލުންގެ ޓީމްގައި ހިމެނިވަަޑައިގެންނެވި ހަސަން ލަތީފް ވިދާޅުވީ އެމްޑީޕީގެ އަސާސީ ގަވައިދު ބުނެފައިވާ ގޮތުން ޗެއާޕާސަންގެ މަގާމުގައި ހުންނަވާ ބޭފުޅަކު އެންމެ އިސްކަންދޭންޖެހޭނީ އެޕާޓީގެ އިދާރީ ހިންގުން ހަރުދަނާ ކުރުމަށް ކަމަށެވެ. އެކަމަށް ހުރަސް އެޅޭ ގޮތަށް އެއްވެސް ކަމެއް ޗެއަޕާސަންގެ މަގާމުގައި ހުންނަވާ ބޭފުޅަކު ކުރައްވައިގެން ނުވާނެ ކަމަށާއި މަގުމަތީ ހަރަކާތްތަކުގައި އެންމެ އިސްކޮށް ހުންނަވަންޖެހޭ ބޭފުޅަކީ ޗެއާޕާސަން ކަމަށް ގަބޫލެއްނުރައްވައެވެ.\n"ޗެއާޕާސަންގެ މައި މަސައްކަތަކީ އިދާރީ ހިންގުން، މަގުމަތީ ހަރަކާތް ލީޑް ކުރާ އިސް ފަރާތަކީ ޗެއާޕާސަން ކަމަށް އަޅުގަޑެއް ނުދެކެން" ހަސަން ލަތީފް ވިދާޅުވީއެވެ.\nހަސަން ލަތީފް ވިދާޅުވި ގޮތުން މަގުމަތީ ހަރަކާތަށް އިތުރު ކުރެވޭނީ ޕާޓީގެ އިދާރީ އޮނިގަނޑު ޙަރުދަނާކޮށް ހިގަން ފެށުމުން ކަމަށެވެ. އަސާސީ ގަވައިދު ބުނާ ގޮތަށް ކޮމެޓީ ބައްދަލުވުންތަށް ގަވައިދުން ބާއްވައި، އަތޮޅުތެރޭގައި ހަރަކާތައް ވަރުގަދަކޮށްގެން ނޫނީ މަގުމަތީ ހަރަކާތައް ކާމިޔާބުކަމާއެކު ކުރިއަށް ނުގެންދެވޭނެ ކަމަށް އޭނާ ވިދާޅުވިއެވެ.\n" އަތޮޅުތޭގައި ޕާޓީގެ ގޮފިތަށް އަލުން ހަދާނަން"\nއަތޮޅުތެރޭގައި އެމްޑީޕީގެ ހަރަކާތަށް ވަރުގަދަ ކުރުމަށް 2005 ވަނަ އަހަރު ވަނީ ގޮފި ތަކެއް އުފައްދާފައެވެ. އެހެންނަމަވެސް މިވަގުތު އެ ގޮފިތަކަކީ ހަރަކާތެރި ގޮފިތަކެއް ނޫނެވެ. އެމްޑީޕީގެ މެމްބަރުންގެ ތާއިދު ހޯދުމަށް އަތޮޅުތެރޭގެ ގިނަ ރަށްތަކަށް ހަސަން ދަތުރުކުރިއެވެ. އޭނާ ދެކޭ ގޮތުގައި އަތޮޅުތެރޭގެ ރައްޔިތުން އުންމީދަކީ "ޕާޓީގެ ހިންގުން" ހަރުދަނާވުން ކަމަށެވެ. ހަރަކާތައް އިތުރުވުމުވެ. އެކަން ކުރެވޭނެ ކަމަށް ހަސަން ލަތީފް ގަބޫލުކުރައްވަނީ ގޮފިތައް ރުކުރުވާލައިގެންނެވެ.\n" މުޅި ރާއްޖޭގައި އަޅުގަނޑުމެން 2005 ވަނަ އަހަރު ހެދި ގޮފިތަށް މިހާރު ނުވެސް ނެތް، އަލުން އެގޮފިތަށް ހެދަންޖެހޭ، ހަމަ އެއާއެކު ޕާޓީގެ އޮނިގަނޑު އަޅުގަނޑުމެން އެބަޖެހޭ ވަރުގަދަ ކުރަން،" ހަސަން ވިދާޅުވިއެވެ.\nހަސަން ވިދާޅުވީ އެމްޑީޕީގެ އަސާސީ ގަވައިދު ބައްޓަން ވެފައި އޮތީ ގޮފިތަކެއް ހަދައިގެން އެ ގޮފިތަކުގެ މަސައްކަތާއެކު ޕާޓީގެ ހަރަކާތައް މުޅި ރާއްޖޭގައި ކުރިއަށް ގެންދާ ގޮތަށް ކަމަށެވެ.\n"ގޮފިތައް ބައްޓަން ކުރެވިއްޖެނަމަ މުޅި ރާއްޖޭގައި އެމްޑީޕީގެ ހަރަކާތަށް ހިނގާނެ،" ހަސަން ވިދާޅުވިއެވެ.\n"ކައުންސިލް އިންތިހާބު ކެންޕޭން ލޯންޗުކޮށް، ކެންޕޭން ހަރަކާތައް މުޅި ރާއްޖޭގައި ހިންގާނަން"\nޖެނުއަރީ މަހުގެ 12 ވަނަ ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލް އިންތިހާބު ދެ ފަރަށް ފަސްކުރުމުން ވެސް އެމްޑީޕީން ދަނީ ވަރުބަލި ކަމެށް ނެތި ކެމްޕޭން ކުރަމުންނެވެ. ވެރިންކަން ކުރާ ޕީޕީއެމަށް އިންތިހާބަށް ތައްޔާރު ނުވެވޭކަމަށް ބުނެ ސިވިލް ކޯޓުން އިންތިހާބު ފަސްކުރުމަށް އިލެކްޝަން ކޮމިޝަންގެ މައްޗަށް އަމުރުކުރުމާއި ގުޅިގެން އެކޮމިޝަނުން އޭޕްރީލް އަށެއްގައި އިންތިހާބު ބާއްވަން ނިންމުމަށް ފަހު އޭޕްރިލް 15 އަށް ވަނީ ފަސްކޮށްފައެވެ. ކައުންސިލް އިންތިހާބުގެ ވޯޓުން ރައީސް ޔާމީނަން ތާއިދު ނެތް ކަން މުޅި ދުނިޔެއަށް ހާމަކޮށްދިނުމުގެ ގޮތުން އިންތިހާބު ކާމިޔާބު ކުރުމަށް "ވަރުގަދަ ކެންޕޭނެން" ކުރަންޖެހޭ ކަމަށް ހަސަން ލަތީފް ވިދާޅުވިއެވެ.\n"ސަރުކާރުގެ ބޭނުކަމަށް ވާނީ އަޅުގަނޑުމެން ވަރުބަލިކޮށްލުން، ފޫހިކޮށްލުން، މި އިންތިހާބު ކާމިޔާބުކުރުން ނޫންގޮތެއް ނެތް،" ހަސަން ވިދާޅުވިއެވެ.\nއޭނާ ވިދާޅުވި ގޮތުގައި ކައުންސިލް އިންތިހާބު ދެ ފަހަރެއްގެ މަތިން ފަސްކުރީ އެމްޑީޕީގެ ކެންޑިޑޭޓުން އިންތިހާބުގެ މަތިން ފޫހިކޮށްލުމަށެވެ. އެހެން ނަމަވެސް އަތޮޅުތެރޭގައި ތިބި އެޕާޓީގެ މެމްބަރުން އަދި ކެންޑިޑޭޓުން ދަނީ ވަރުބަލިކަމެއް ނެތި އިންތިހާބު ކާމިޔާބުކުރުމަށް މަސައްކަތް ކުރަމުންކަމަށް ހަސަން ވިދާޅުވިއެވެ. އެއީ ޕާޓީއަށް ލިބޭ ހިތްވަރެއް ކަމަށް އޭނާ ދެކެއެވެ.\nއެގޮތުން ކުރިއަށް އޮތް ތަނުގައި ލޯކަލް ކައުންސިލް އިންތިހާބުގެ ކެމްޕޭން ރަސްމީކޮށް ލޯންޗުކޮށް ، ކެންޕޭން ހަރަކާތައް މުޅި ރާއްޖޭގައި ކުރިއަށްގެންދިއުމަށް މަސައްކަތް ކުރައްވާނެ ކަމަށް ހަސަން ވިދާޅުވިއެވެ.\n"އެންމެ އިސް ވާޖިބަކީ ރައީސް ނަޝީދަށް ރިޔާސީ ކެނޑިޑެންސީ ހޯދާދިނުން"\nކުރިއަށް އޮތް 2018 ވަނަ އަހަރުގެ ރިޔާސީ އިންތިހާބުގައި ކުރީގެ ރައީސް މުހައްމަދު ނަޝީދަށް ވާދަނުކުރެވިއްޖެނަމަ އެމްޑީޕީ އިން ރިޔާސީ އިންތިހާބުގައި ބައިވެރިނުވާނެ ކަމަށް އެމަނިކުފާން ވަނީ ވިދާޅުވެފައެވެ. ރައީސް ނަޝީދަށް ރިޔާސީ އިންތިހާބުގެ ކެންޑިޑެންސީ ހޯދާނީ ބައިނަލްއަގްވަމީ ދުނިޔޭގެ އެހީތެރިކަމާއި އެކުގައި ކަމަށް އެމްޑީޕީން ވަނީ ބުނެފައެވެ.\nހަސަން ވިދާޅުވީ މުޅި އެމްޑީޕީ ގަބޫލުކުރާ ރިޔާސީ ކެނޑިޑޭޓަކީ ރައީސް ނަޝިދު ކަމަށެވެ. އެމަނިކުފާނަން ރިޔާސީ އިންތިހާބުގައި ވާދަކުރެވޭނެ ގޮތަކަށް ޕާޓީގެ ހަރަކަތަށް ބައްޓަން ކުރަންޖެހޭ ކަމަށް ހަސަން ވިދާޅުވިއެވެ.\n"ރައީސް ނަޝީދަށް 2018 ގައި ވާދަކުރެވޭނެ ، އަޅުގަނޑުމެންނަން އެ މަންޒަރު އެބަ ފެނޭ" ހަސަން ވިދާޅުވިއެވެ.\nހަސަން ލަތީފަކީ ރައީސް މުހައްމަދުގެ ވެރިކަމުގައި ވަޒީރުކަން ކުރެއްވި ބޭފުޅެކެވެ. ރައީސް ނަޝީދުގެ ޤާނޫނީ ވަކީލުންގެ ޓީމުގައި ހިމެނިވަޑައިގަންނަވާ ބޭފުޅަކަށް ވުމުގެ އިތުރުން އެމްޑީޕީގެ ޤާނޫނީ ކޮމިޓީގެ މެމްބަރެއް ވެސް މެއެވެ. ދިވެހިރާއްޖެ މިހާރު އަމަލުކުރަމުންދާ ޤާނޫނު އަސާސީ ޑްރާފްޓްކުރުމުގައި ވެސް އޭނާ ބައިވެރިވެވަޑައިގެންނެވި އެވެ. ހެންވޭރު އުތުރު ދާއިރާގެ ރައީސްއަކީ ވެސް އޭނާ އެވެ. ހަސަނަކީ އިދާރީ ހިންގުން ހަރުދަނާ ކުރެވޭނެ ބޭފޫޅެއް ކަން ޕާޓީގެ މެމްބަރުން މިއަދު ގަބޫލްކޮށްފިއެވެ. އެމްޑީޕީގެ އާންމު މެމްބަރުން ބޭނުންވާ އަމަލީ ގޮތުން އެކަން ފެނުމެވެ.\nއަރުޝީފަށް ނެގީ 25/02/2017 13:51\nއެންމެފަހުން އަޕްޑޭޓްކުރީ 25/02/2017 13:51


EPA minivan kuran noolhey massala eh balanee\nއިއްޔެ ބޭއްވި އެންވަޔަރަމެންޓް ކޮމިޓީގެ ބައްދަލުވުން: އީޕީއޭ މިނިވަންކުރަން ނޫޅޭ ކަމަށް ބުނެ މިނިސްޓަރު ޝައުނާގެ މައްސަލައެއް ބަލަނީ\nއެންވަޔަރަމެންޓް މިނިސްޓަރު އައިމިނަތު ޝައުނާ އެންވަޔަރަމެންޓް ޕްރޮޓެކްޝަން އެޖެންސީ (އީޕީއޭ) މިނިވަން ކުރަން ނޫޅޭ ކަމަށް ތުހުމަތުކޮށް، މައްސަލައެއް ރައްޔިތުންގެ މަޖިލީހުގެ އެންވަޔަރްމެންޓް އެންޑް ކްލައިމެޓް ޗޭންޖް ކޮމިޓީން ބަލަން ފަށައިފި އެވެ.\nއެންވަޔަރްމެންޓް ކޮމިޓީގެ އިއްޔެގެ ބައްދަލުވުމުގައި އުނގޫފާރު ދާއިރާގެ މެމްބަރު މުހައްމަދު ވަހީދު ވަނީ އީޕީއޭ މިނިވަންކުރުމުގެ ވިސްނުން މިނިސްޓަރު ޝައުނާ ނުގެން ގުޅުއްވާ ކަމަށް ވިދާޅުވެފަ އެވެ.\nއަދި މިނިސްޓަރު އިޕީއޭ މިނިވަން ކުރަން ބޭނުންނުވާ ގޮތަށް ވާހަކަފުޅު ދައްކަވާފައިވާ ކަމަށް ވެސް ތުހުމަތު ކުރެއްވި އެވެ. އެހެންވެ ވަހީދު ހުށަހެޅުއްވީ އެ މައްސަލަ ކޮމިޓީން ބެލުމަށެވެ.\nއެ ހުށަހެޅުމަށް ފަރެސް މާތޮޑާ ދާއިރާގެ މެމްބަރު ހުސައިން ފިރުޝާން ތާއީދު ކުރެއްވި އެވެ. އަދި އިއްޔެގެ ބައްދަލުވުމުގައި އެ މައްސަލަ ބަލަން ފާސްވީ ކޮމިޓީގައި އެވަގުތު ބައިވެރިވެވަޑައިގެންނެވި ހުރިހާ މެމްބަރުންގެ އިއްތިފާގުންނެވެ.\nއީޕީއޭ މިނިވަން ކުރުމަކީ ރައީސް އިބްރާހިމް ސޯލިހްގެ ރިޔާސީ ވައުދެކެވެ. ނަމަވެސްއެ ވައުދު އަދި ފުއްދާދެވިފަ އެއް ނުވެ އެވެ. މީގެ ކުރިން ކޮމިޓީގައި ވާހަކަފުޅުދައްކަަވަމުން މިނިސްޓަރު ޝައުނާ ވިދާޅުވެފައިވަނީ އީޕީއޭގެ މަސައްކަތްތައް ކުރިއަށް ގެންދިއުމަށް ބަޖެޓް ނުލިބޭ ކަމަށެވެ. އަދި އެއީ އީޕީއޭ މިނިވަން ނުކުރެވިގެން އުޅޭ ސަބަބެއް ކަމަށެވެ.\nރައްޔިތުންގެ މަޖިލިސް ތިމާވެށި އީޕީއޭ + އާމިނަތު ޝައުނާ މިނިސްޓްރީ އޮފް އެންވަޔަރަންމެންޓް\nކުނީގެ މައްސަލަ މިއަހަރު ހައްލުވާނެ: ޝައުނާ\n"އައްޑޫ ބިންހިއްކޭނީ ލިބޭނެ ގެއްލުން ކުޑަވާނެ ގޮތް ބަލައިގެން"


"Saath Nibhana Sathiya 2" ge promo dhakkaalaifi | Mihaaru\nޑެވޮލީނާއާ އެކު "ސާތު ނިބާނާ ސާތިޔާ 2" ގެ ޕްރޮމޯ ދައްކާލައިފި\n03 ސެޕްޓެމްބަރ 2020 - 07:02\nސްޓާ ޕްލަސް އިން ގެނެސްދިން ކާމިޔާބު ސިލްސިލާ "ސާތު ނިބާނާ ސާތިޔާ" ގެ ދެވަނަ ސީޒަނެއް ގެނެސްދޭން އުޅޭ ވާހަކަ މީޑިއާތަކުން ތިލަކޮށްފައި ވަނިކޮށް، އޭގެ ޕްރޮމޯއަކާ އެކު ސްޓާ ޕްލަސް އިން ދެވަނަ ސީޒަން ގެނެސްދޭކަން ކަށަވަރުކޮށް ދީފި އެވެ.\nޕްރޮމޯ އިން ފެންނަނީ ފުރަތަމަ ސީޒަނުގައި ވެސް ބަތަލާގެ ރޯލް ކުޅުނު ޑެވޮލީނާ ބަޓަޗަރަޖީ އެވެ. އޭނާ އެންމެ ފަހުން ފެނިފައި ވަނީ މި އަހަރުގެ ފެބްރުއަރީގައި ކަލާޒް ޗެނެލުން ގެނެސްދިން ރިއަލިޓީ ޝޯ "ބިގް ބޮސް 13" އިންނެވެ.\nރިޕޯޓްތައް ބުނާ ގޮތުން "ސާތު ނިބާނާ ސާތިޔާ" ގައި ކޮކީލާބެން މޯދީ ކިޔާ ވަރަށް ނުފޫޒު ގަދަ މައިދައިތައެއްގެ ރޯލް ކުޅުނު ރޫޕަލް ޕަޓޭލް ވެސް އޭނާގެ ކެރެކްޓާ އިން ދެވަނަ ސީޒަނުން ވެސް ފެންނާނެ އެވެ. އެކަމަކު ރޫޕަލް ވަނީ އާ ސީޒަނުން އަދި ފުރުސަތެއް ނުލިބޭ ކަމަށް ބުނެފަ އެވެ.\nބައެއް ނޫސްތަކުން ބުނެފައިވާ ގޮތުގައި ދެވަނަ ސީޒަނުގެ ބަތަލުގެ ރޯލު ވަނީ ޑެވޮލީނާއާ އެކު "ބިގް ބޮސް 13" ގައި ވާދަކޮށް، އެ ޝޯ ކާމިޔާބުކުރި ސިދާތު ޝުކްލާ އަށް ހުށަހަޅައިފަ އެވެ. "ސާތު ނިބާނާ ސާތިޔާ" ގައި ބަތަލުގެ ރޯލް ކުޅުނީ މުހައްމަދު ނާޒިމެވެ.\nސްޓާ ޕްލަސް އިން ސިލްސިލާގެ ދެވަނަ ސީޒަންގެ ޕްރޮމޯ ދައްކައިލި ނަމަވެސް ގެނެސްދޭން ފަށާނެ އިރެއް އަދި އިއުލާނެއްނުކުރެ އެވެ. އެކަމަކު ބެލެވޭ ގޮތުން "ސާތު ނިބާނާ ސާތިޔާ 2" އަންނާނީ އަންނަ މަހުގެ ތެރޭގަ އެވެ.\n"ސާތު ނިބާނާ ސާތިޔާ" އަކީ ސްޓާ ޕްލަސްއިން މެއި 3، 2010 އިން ޖުލައި 27، 2017 ގެނެސްދިން ސިލްސިލާއެކެވެ. އެ މުއްދަތުގެ ތެރޭގައި އޭގެ 2،184 އެޕިސޯޑް ދެއްކި އެވެ.\nއިތުރު ލިޔުންތައް ބޮލީވުޑް އެކްޓްކުރުން ޓީވީ ސިލްސިލާ


1-3 ގެ ނަތީޖާއަކުން ރާއްޖެ ބަލިވެ، އިންޑިޔާ ފައިނަލަށް 1-3 ގެ ނަތީޖާއަކުން ރާއްޖެ ބަލިވެ، އިންޑިޔާ ފައިނަލަށް – Dhekunu Media\n1-3 ގެ ނަތީޖާއަކުން ރާއްޖެ ބަލިވެ، އިންޑިޔާ ފައިނަލަށް\nލިޔުނީ: ދެކުނު މީޑިއާ\n| 13 އޮކްޓޯބަރ 2021\nފޮޓޯ: އިމޭޖެސް އެމްވީ\nއުރީދޫ ސާފް ޗެމްޕިއަންޝިޕްގައި ރާއްޖެ އާއި އިންޑިއާ ބައްދަލު ކުރި މެޗުން 3-1 ގެ ނަތީޖާއަކުން ބަލިވެ، އިންޑިއާ ފައިނަލަށް ދަތުރުކޮށްފިއެވެ.\nމިހާތަނަށް އިންޑިއާއިން ސާފް ޗެންޕިއަންޝިޕް ހަތް ފަހަރު ކާމިޔާބުކޮށްފައިވާއިރު ހަތަރު ފަހަރު ރަނަރަޕްކަން ހޯދާފައިވެއެވެ. 2003 ވަނަ އަހަރުން ފެށިގެން އިންޑިއާއިން އަބަދުވެސް ފައިނަލްގައި ކުޅޭކަން ފާހަގަކޮށްލެވެއެވެ. އިންޑިއާއެކު ފައިނަލްގައި ބައްދަލު ކުރާނީ ނޭޕާލުންނެވެ.\nމިރޭގެ މެޗުން އިންޑިއާއިން ރަނގަޅު ކުޅުމެއް ދެއްކިއިރު، މީގެ ކުރީގެ މެޗްތަކުން އިންޑައާށް މާރަނގަޅު ކުޅުމެއް ދެއްކިފައެއް ނުވެއެވެ. މި މެޗުގެ އިތުރުން، އިންޑިއާއިން މިހާތަނަށް ކުޅުނު މެޗުތަކުން މޮޅެއް ލިބިފައިވަނީ ނޭޕާލު ކައިރިން އެކަންޏެވެ. އެ މެޗުން އިންޑިއާ މޮޅުވެފައިވަނީ 1-0 ގެ ނަތީޖާއަކުންނެވެ. މި މުބާރާތުގައި އިންޑިއާއިން ދެން ކުޅުނު މެޗުތަކުންވަނީ އެއްވަރު ވެފައެވެ. ލަންކާއިން 0-0 ގެ ނަތީޖާއަކުން އިންޑިއާ ހިފެހެއްޓިއިރު، ބަންގާޅުންވަނީ 1-1 ގެ ނަތީޖާއަކުން އިންޑިއާ ހިފަހައްޓާފައެވެ.\nމެޗުގެ ފުރަތަމަ ހާފަށް ބަލާއިރު، މެޗު ޑޮމިނޭޓްކޮށް ގިނަ ވަގުތު ބޯޅަ ގެންގުޅެފައިވަނީ އިންޑިއާއިންނެވެ. އަދި ކުޅެފައިވަނީ ފޯވާޑް ގެމެވެ. ފުރަތަމަ ހާފްގައި އިންޑިއާއިން ގިނަ ފައުންތަކެއްކޮށްފައިވާއިރު، އިންޑިއާގެ ޓީމަށް ތިން ރީނދޫ ކާޑްވަނީ ދައްކާފައެވެ. އަދި ރާއްޖޭގެ ޓީމަށް އެއް ކާޑް ދައްކާފައެވެ.\nއިންޑިއާ އިން ފުރަތަމަ ނުރައްކާތެރި ހަމަލާއެއް އުފައްދާފައުވަނީ މެޗުގެ 26 ވަނަ މިނެޓްގައެވެ. ޕެނަލްޓީ އޭރިއާ ތެރެއަށް ހުރަސްކޮށްލި ބޯޅަ ފޮނުވާލީ އިންޑިއާގެ ކެޕްޓަން ޗުނިލް ޗެތްރީއެވެ. ނަމަވެސް ބޯޅަ އަމާޒުވީ ހުރަސް ދަނޑީގައެވެ. މެޗުގެ 27 ވަނަ މިނެޓްގައި ދަގަނޑޭއަށްވެސް ހުސް ފުރުސަތެއް ލިބި ބޭނުން ނުކުރެވުނެވެ.\nމެޗުގެ ފުރަތަމަ ގޯލާއެކު ލީޑް ނަގާފައިވަނީ އިންޑިއާއިންނެވެ. މެޗުގެ 33 ވަނަ މިނެޓްގައި މަންވީރް ސިންގްގެ ގޯލުން އިންޑިއާއިން ލީޑް ނެގިއިރު، އެ ލަނޑު ޖަހާފައިވަނީ ޕެނަލްޓީ އޭރިއާގެ ތެރޭގައި ވަރަށް ހުސްކޮށް ހުރެ ހުރެ ޖެހި ބޯޅައަކުންނެވެ. ރާއްޖެއިން މެޗު ހަމަހަމަ ކުރީ ފުރަތަމަ ހާފް ނިމެން އުޅެނިކޮށް ރާއްޖެއަށް ލިބުނު ޕެނަލްޓީއަކުން ދަގަނޑޭއެވެ. ރާއްޖެއަށް ޕެނަލްޓީ ލިބިފައިވަނީ ހަންޕްއަށް ކުރި ފައުލްއަކާއި ގުޅިގެންނެވެ.\nއިންޑިއާއިން ލީޑް އަލުން ނަގާފައިވަނީ މެޗުގެ 62 ވަނަ މިނެޓްގައެވެ. އެ ލަނޑު ކާމިޔާބުކޮށްދިނީ ކެޕްޓަން ސުނިލް ޗެތްރީއެވެ. އިންޑިއާއިން ލީޑް ފުޅާކޮށް ތިންވަނަ ގޯލެއް ޖަހާދީފައިވަނީ ޗެތްރީއެވެ. އެއީ މެޗްގެ 71 ވަނަ މިނެޓްގައެވެ.\nމެޗުގެ ދެވަނަ ހާފްގައި އިންޑިއާގެ ކޯޗު ސްޓިމަކް އިގޯއަށް ދެވަނަ ރީނދޫ ކާޑަކާއެކު ރަތް ކާޑެއް ވަނީ ދައްކާފައެވެ. ފައިނަލްގައި ކޯޗަށް ބެންޗްގައި ނީދެވެނެއެވެ. މެޗުގެ ފުރިހަމަ ވަގުތުގެ ކުޅުން ނިމި ދެއްކި އިތުރު ވަގުތުގައި އިންޑިއާގެ ސުބަސިޝް ބޯސްއަށް ދެ ރީނދޫ ކާޑާއެކު ރަތް ކަޑެއްވަނީ ދައްކާފައެވެ.\nދަނޑަށްވަދެ އިން ސުންޕާ ކުރީގެ ރައީސްއަކު ނޫހަކަށް ދިން ހަބަރެއްގަ ބުނި މި މެޗުން ރާއްޖެ މޮޅުވާނެކަމަށް. ޢެހިސާބުން ޤައުމީ ޓީމް މަޜުވެއްޖެ.


Beyru Anhenaku Rape Koh India Magumacchah Ehlaalaafai Ohvaa Fenijje - Vaguthu\nއިންޑިއާގެ ވެރިރަށް ދިއްލީގައި ތިން މީހުން ވެގެން އުޒްބެކިސްތާނުގެ އަންހެނަކު ރޭޕް ކޮށްލައިފިއެވެ.\nއުމުރުން 31 އަހަރުގެ މި އަންހެން ރޭޕްކޮށްލާފައި ވަނީ، ދިއްލީގެ މަގެއްގެ މަތިން ދުއްވާފައި ދިޔަ ކާރެއްގެ ތެރޭގައި ކަމަށް ވެއެވެ. އެއަށްފަހު އޭނާ މަގުމައްޗަށް އެއްލާލުމަށްފަހު އޭނާ ރޭޕްކޮށްލި މީހުން ފިލީ ކަމަށް ނޫސްތައް ބުނެއެވެ.\nދިއްލީ ފުލުހުން ބުނީ މި އަންހެން މީހާ އިންޑިއާއަށް އައީ މީގެ ހަތަރު މަސް ކުރިން ކަމަށާއި ދިއްލީގެ މަސުންތް ކުޖް ސަރަހައްދުން މި އަންހެން މީހާ، އެންމެ ފުރަތަމަ ކާރަކަށް އެރުވީ އޭނާގެ ރައްޓެއްސެއް ކަމަށެވެ.\nދިއްލީ ފުލުހުން މި މައްސަލާގައި މިހާރު އެކަކު ހައްޔަކު ކޮށްފައިވާއިރު، ހާދިސާ އާއި ގުޅުންހުރި އިތުރު ބަޔަކުވެސް ހޯދުމުގެ މަސައްކަތް ދަނީ ކުރަމުންނެވެ. ރޭޕް ކުރުމަށް ފަހު މި އަންހެން މީހާ އެއްލާލާފައި އޮތީ އޭނާ ދިރިއުޅޭ ފްލެޓް ކައިރިއަށެވެ.\nއިންޑިޔާގައި ރޭޕުކުރުމަކީ އާއްމުކަމަކަށްވާއިރު، ކޮންމަ ހަފްތާއަކުވެސް އެފަދަ ހިތްދަތި ވާހަކަތަކެއް ދަނީ އިވެމުންނެވެ. ތަފާސްހިސާބުތައް ދައްކާގޮތުން، އެޤައުމުގައި ކޮންމެ ދުވަހަކުވެސް މިފަދަ ޢަމަލުތައް ހިނގަމުން ދާއިރު، މިފަދަ އެތައް ޢަމަލެއް، ރިޕޯޓު ނުކޮށްވެސް ހުރެއެވެ.\nއިންޑިއާގައި ކުޑަކުދިނާއި އަންހެނުން ރޭޕްކުރުމުގެ މައްސަލަތަށް ވަނީ އިންތިހާ އަށް ބޮޑުވެގެން ގޮސްފައެވެ. މިކަމާ ގުޅިގެން އިންޑިއާގެ ސަރުކާރަށް ވަނީ ގިނަ ފާޑުކިޔުންތަކެއް ވެސް އަމާޒުވެގެން ގޮސްފައެވެ. އެގޮތުން މިފަދަ ކަންތައްތައް ހުއްޓުވަން އެކަށީގެންވާ ވަރަށް ސަރުކާރުން މަސައްކަތް ނުކުރާ ކަމުގެ ތުހުމަތު އިންޑިއާގެ ސަރުކާރާއި، އެޤައުމުގެ ކަމާއި ބެހޭ އިދާރާތަކަށް ގިނަ ބަޔަކު ދަނީ ކުރަމުންނެވެ.\nއޮގަސްޓް 17, 2019 12:42\nމިމީހުން ކައިރިން ވާގިވެރިކަން ހޯދަން އަންނި މި އުޅެނީ!\nއޮގަސްޓް 17, 2019 13:16\nމޯދީ ވަރުގެ ވެރިޔެއް ނެތިގެން އުޅޭބަޔަކުވެސް އެބަތިއްބެންނު މިޤައުމުވެސް!\nއަދިވެސް ގެރި ހިމާޔަތް ކުރަން އުޅޭށޭބުނޭ!\nއޮގަސްޓް 17, 2019 13:26\nރޭޕު އިންޑިޔާވިއްޔާ ވަނީ ތިހެންނުން\nއޮގަސްޓް 17, 2019 13:35\nބޭރު އަންހެނަކަށްވާނެ އިންޑިއާ އަންހެނާވެސް\nހިންދުސްތާން ނެހީ ރޭޕިސްތާން ހޭ\nއޮގަސްޓް 17, 2019 17:52\nއިންޑިއާމީހުންގެ ޢަޤީދާ ރަނގަޅީ. އަޙްލާޤް އެހެރީ މަތީގިޔަރުގައި.


މަޖިލިސް ނިޒާމަށް ހުރަސް އެޅުމުގެ ވިސްނުން އިމްރާންގެ ހުރެގެން ނުވާނެ: ހަސަން ލަތީފް – Dhen.mv\nމަޖިލިސް ނިޒާމަށް ހުރަސް އެޅުމުގެ ވިސްނުން އިމްރާންގެ ހުރެގެން ނުވާނެ: ހަސަން ލަތީފް\nމަޖިލީހުގެ ނިޒާމަށް ހުރަސް އަޅައި މަޖިލީހުގެ އިންތިޒާމްތަކުގެ ތެރެއަށް ވަނުމުގެ ވިސްނުން ހޯމް މިނިސްޓަރު އިމްރާން އަބުދުﷲގެ ހުރެގެން ނުވާނެ ކަމަށް ހެންވޭރު ހުޅަނގު ދާއިރާގެ މެންބަރު ހަސަން ލަތީފު ވިދާޅުވެއްޖެ އެވެ.\nހަސަން ލަތީފް މިއަދު ކުރެއްވި ޓްވީޓެއްގައި ވިދާޅުވީ ރައްޔިތުންގެ ތާއީދެއް އެއްވެސް ދާއިރާއަކުން ލިބި މަޖިލީހުގެ އެންމެ ގޮނޑިއެއްވެސް އަދާލަތު ޕާޓީއަށް ކާމިޔާބު ކުރެވިފައިިނުވާ ކަމަށެވެ. އެހެން ކަމުން މަޖިލީހުގެ ނިޒާމަށް ހުރަސް އަޅައި މަޖިލީހުގެ އިންތިޒާމްތަކުގެ ތެރެއަށް ވަނުމުގެ ވިސްނުން މިނިސްޓަރު އިމްރާންގެ ހުރެގެން ނުވާނެ ކަމަށެވެ.\nބެލެވޭ ގޮތުގައި ހަސަން ލަތީފް މިގޮތަށް ޓްވީޓް ކުރައްވާފައި މިވަނީ ގާނޫނުއަސާސީ އިސްލާހު ކުރުމަށް މިދިޔަ ހޯމަ ދުވަހުގެ ރޭ ދަންވަރު ބޭއްވި ރައްޔިތުން މަޖިލީހުގެ ޖަލްސާގައި ހިނގި ހަމަނުޖެހުންތަކާ ގުޅިގެން ފުލުހުންނަށް ހުށަހަޅާފައިވާ މައްސަލަ ތަހުގީގުކޮށް އިންސާފު ހޯދައި ދެއްވާނެ ކަމަށް ނިސްޓަރު އިމްރާން ވިދާޅުވުމާއި ގުޅިގެނެވެ.\nޕީއެސްއެމްގެ ރާއްޖެ މިއަދު ޕްރޮގްރާމްގައި މިނިސްޓަރު އިމްރާން ވިދާޅުވީ މަޖިލީހުގައި ހިނގާދިޔަ ހަމަނުޖެހުންތަކުގެ މައްސަލަ ފުލުހުން ބައްލަވާނެ ކަމަށެވެ. އަދި އިންސާފުވެރިކަމާއެކު މައްސަލަ ބައްލަވާ ގާނޫނީ ގޮތުން އަޅަންޖެހޭ ފިޔަވަޅުތައް އަޅުއްވާނެ ކަމަށެވެ.\nއިމްރާން ވިދާޅުވީ އިންސާފްވެރިކަމާ އެކު އެ މައްސަލަ ބަލައި އެ ކަމުގައި އަޅަންޖެހޭ ގާނޫނީ ފިޔަވަޅު އެޅުމަކީ ފުލުހުންގެ މައްޗަށް އޮތް ޒިންމާއެއް ކަމަށެވެ.\n"އެހެން ކަމުން އިންސާފްވެރިކަމާ އެކުގައި މައްސަލަތައް ބަލައި ތަހްގީގްކުރެވި އޭގައި ލިބިދޭން ޖެހޭ ހައްގު ކޮންމެ ފަރާތަކަށް ވެސް އެންމެ ހައްގު ގޮތުގައި ލިބިދިނުމަށް މަސައްކަތް ކުރުން އެއީ އަޅުގަނޑު ހިތުން އަޅުގަނޑުމެން މިކުރާ މަސައްކަތް. އަޅުގަނޑު ގަބޫލުކުރާ ގޮތުގައި އިންސާފްވެރި ގޮތުގައި އެ މައްސަލަތައް ބެލި ހުރިހާ ފަރާތްތަކަށް އިންސާފް ލިބުމަށް ފުލުހުންގެ ފަރާތްތުން ކޮށްދޭން ޖެހޭ މަސައްކަތް އަޅުގަނޑުމެން ކުރަމުން ގެންދާނެން،" މިނިސްޓަރު ވިދާޅުވި އެވެ.\nގާނޫނު އަސާސީއަށް ގެންނަ އިސްލާހުގެ މަސައްކަތް އިދިކޮޅު ކޯލިޝަނުން ލަސް ކުރާ ކަމަށް ވިދާޅުވެ މަޖިލީހުގެ ރައީސް ނަޝީދު ވާހަކަ ދެއްކެވުމުން ނައިފަރު ދާއިރާގެ މެމްބަރު އަހުމަދު ޝިޔާމް ވަނީ ޖަލްސާގައި އެކަމަށް ރައްދު ދެއްވާފައެވެ. އެއާއެކު ރައީސް މުހައްމަދު ނަޝީދު ވަނީ ޝިޔާމްގެ ނަން އިއްވާ މަޖިލީހުގެ ތަޅުން ދޫކުރައްވާ ވަޑައިގަތުމަށް އަންގަވާފައެވެ.\nނަމަވެސް އެކަމަށް ޝިޔާމް ދެކޮޅު ހެދުމުން އެމްޑީޕީ މެމްބަރުން އޭނާ ތަޅުމުން ނެރެން މަސައްކަތް ކޮށް އެ މެމްބަރުންނާ ދެމެދު ކޮންމެވެސް ވަރެއްގެ ކުރިމަތިލުންތަކެއް ހިނގާ ދެބައި މީހުންނަށް ވަނީ އެކި ވަރުގެ އަނިޔާ ވެފަ އެވެ. އަނިޔާތަކަށް ޝިޔާމް ވަނީ އޭޑީކޭ ހޮސްޕިޓަލުގައި ފަރުވާ ހޯދާފަ އެވެ.\nޕީޕީއެމުން ބުނި ގޮތުގައި އޭނާގެ މައިބަދަ އާއި މޭކަށިގަނޑުގައި ވަނީ ރެދެއް ލައިފަ އެވެ. އަދި ހަތަރު ހަފްތާއަށް އޭނާ ބެޑް ރެސްޓު ކުރަން ޑޮކްޓަރުން ލަފާދީފައިވާ ކަމަށް އެ ޕާޓީން ބުންޏެވެ.\nމަޖިލީހުގެ ރައީސް މުހައްމަދު ނަޝީދު އަންގަވައިގެން ޝިޔާމަށް އަނިޔާ ކުރީ ކަމަށް ތުހުމަތުކޮށް އިދިކޮޅު ކޯލިޝަންގެ މެންބަރުން އެ ރޭގައި ފުލުސް އޮފީހަށް ވަޑައިގެންނެވި އެވެ. އަދި އެ މައްސަލަ ފުލުސް އޮފީހަށް ރިޕޯޓް ކުރި އެވެ.\nއެ މައްސަލަ އެރޭ ފުލުހަށް ހުށަހެޅި އިރު ޖިނާއީ ތަހުގީގު ފުލުހުން ވަނީ ފަށާފަ އެވެ.


Mathee thauleemuge loan thakah kurimathi lumuge furusathu anna hafthaagai hulhuvaalanee – adduLIVE\nFeb 04, 2021, 12:10 އަބްދުﷲ ޔާމީން\nމަތީ ތައުލީމުގެ ލޯނުތަކަށް ކުރިމަތިލުމުގެ ފުރުސަތު އަންނަ ހަފްތާގައި ހުޅުވާލައްވާނެ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރައީސް ސޯލިހް މިފަދައިން ވިދާޅުވެފައިވަނީ މިއަހަރަށް މަޖިލިސް ހުޅުވުމަށް ބޭއްވި ޖަލްސާގައި ރިޔާސީ ބަޔާން އިއްވަވަމުންނެވެ. ރައީސް ސޯލިހް ވިދާޅުވީ ފުރަތަމަ ޑިގްރީއަށް ހިލޭ ކިޔަވައިދިނުމުގެ ޕްރޮގްރާމްގެ ދަށުން، މިހާތަނަށް 9430 ކުދިންނަށް މަތީ ތައުލީމުގެ ފުރުސަތުވާނީ ފަހިކޮށްދީފައި ކަމަށެވެ.\nކޮވިޑުގެ ސަބަބުން އިޤްތިޞާދު އެންމެ ބޮޑަށް ހީނަރުވެގެން ދިޔަ ވަގުތުވެސް، މަތީ ތަޢުލީމުގެ ސްކޮލަރޝިޕްތަކާއި، މަތީ ތަޢުލީމާއި ތަމްރީނުގެ ލޯނުތައް މެދުކަނޑާނުލައި ކުރިއަށް ގެންދިޔަ ކަމަށާއި، ފުރަބަންދުގެ ހާލަތުގައި، ސްކޫލް މަދަރުސާތަކުގެ ކިޔެވުން، މުޅިން ހުއްޓާނުލައި އޮންލައިންކޮށް ކުރިއަށް ގެންދަން ނިންމީ، ދަރިންނަށް ކިޔަވައިދިނުމަކީ ޤައުމު ކުރިއެރުވުމުގެ ބިންގާކަމަށް ވާތީ ކަމަށް ރައީސް ސޯލިހް ވިދާޅުވިއެވެ.\nމިދިޔަ އަހަރުގެ ތެރޭގައިވެސް، މަތީ ތަޢުލީމާއި ތަމްރީނަށް 550 ލޯނުގެ ފުރުސަތު ހުޅުވައިލާފައިވާކަން ފާހަގަކޮށް ރައީސް ސޯލިހް ވިދާޅުވީ އެ ޢަދަދު މިހާރު ވާނީ 770 އަށް އިތުރުކޮށްފައި ކަމަށެވެ. އަދި މި ލޯނުތަކަށް ކުރިމަތިލުމަށް މިއަންނަ ހަފުތާގައި އިއުލާން ކުރެވޭނެ ކަމަށް ރައީސް ސޯލިހް ވިދާޅުވިއެވެ. މި އިތުރުކުރި ލޯނުގެ ފުރުސަތުތަކަކީ، އިޤްތިސާދު އާރާސްތުކުރުމަށްޓަކައި، ރާއްޖޭގެ ވަޒީފާގެ ބާޒާރަށް މީހުން ބިނާކުރަން ބޭނުންވާ ދާއިރާތަކުން ތަޢުލީމާއި ތަމްރީނު ދިނުމަށް އިސްކަންދީގެން ހުޅުވައިލާ ފުރުސަތުތަކެއް ކަމަށް ރައީސް ވިދާޅުވިއެވެ.\nރާއްޖެއާއި ރާއްޖެއިން ބޭރުން މަތީ ތައުލީމާ ތަމްރީނު ހޯދަން ބޭނުންވާ ޒުވާނުންނަށް، ދޭ ލޯނުގެ ތެރޭގައި، ހާއްސަ އެހީއަށް ބޭނުންވާ މީހުންނާއި ކުދިންނަށް ހާއްސަ ކެޓެގަރީއެއް މިހާރު ހިމަނާފައިވާކަން ރައީސް ސޯލިހް ފާހަގަކުރެއްވިއެވެ. އަދި މިއީ ޒުވާނުން ބިނާކުރުމުގަޔާއި، ޤައުމު އާރާސްތުކުރުމުގައި ބައިވެރިވުމުގެ ހަމަހަމަ ފުރުސަތު ފަހިކޮށްދިނުމުގެ ގޮތުން ނިންމި ނިންމުމެއް ކަމަށް ރައީސް ސޯލިހް ވިދާޅުވިއެވެ.


SunOnline: Maziya in De Grande balikuri iru TC dhevana ah\nމާޒިޔާއިން ދަ ގްރާންޑޭ ބަލިކުރި އިރު ޓީސީ ދެވަނައަށް\nޢަބްދުﷲ އައިމަން 25 Jan 2020, 11:26\nދިވެހި ޕްރިމިއާ ލީގުގައި ރޭ ފޯކައިދޫއާއި ޓީސީ ކުޅުނު މެޗުގެ ތެރެއިން --- ފޮޓޯ// އެފްއޭއެމް\nދިރާގު ދިވެހި ޕްރިމިއާ ލީގުގެ ޗެމްޕިއަންކަން ހޯދާފައިވާ މާޒިޔާ އިއްޔެ ހަވީރު ކުޅުނު މެޗުގައި ދަ ގްރާންޑޭ ސްޕޯޓްސް ކްލަބް ބަލިކުރި އިރު، ރޭ ފޯކައިދޫ އަތުން މޮޅުވެ ޓީސީ ދެވަނައަށް ޖެހިލައިފިއެވެ.\nއެންމެ ފަހުން ކުޅުނު އަށް މެޗުގައިވެސް ސީދާ މޮޅު ހޯދައި މާޒިޔާއިން އިއްޔޭގެ މެޗަށް ނުކުތީ ލީގުގެ ޗެމްޕިއަންގެ ގޮތުގައެވެ. ލީގުގައި ބާކީ ތިން މެޗު އޮއްވާ އެ ޓީމުން ލީގު ކަށަވަރު ކުރީ އެންމެ ފަހުން ގްރީންސްޓްރީޓްސްއާ ދެކޮޅަށް ކުޅުނު މެޗުން ހޯދި ބޮޑު މޮޅާއެކު އެވެ. އެކަމަކު ރޭގެ މެޗުގައި ދަ ގްރާންޑޭ އަތުން އެ ޓީމަށް މޮޅުވެވުނީ އުނދަގުލުންނެވެ. އެ މެޗުން މާޒިޔާ މޮޅުވީ 1-2 ގެ ނަތީޖާއަކުންނެވެ.\nރޭގެ މެޗުން ހޯދި މޮޅާ އެކު މާޒިޔާއަށް ވަނީ 19 މެޗު ކުޅެގެން 50 ޕޮއިންޓް ލިބިފައެވެ. އެ ޓީމާއި އެންމެ ގާތުން ދެން ވާދަކުރާ ޓީސީ، ރޭ ކުޅުނު މެޗުގައި ފޯކައިދޫ އަތުން މޮޅުވެގެން ލިބިފައި ވަނީ 37 ޕޮއިންޓެވެ.\nމާޒިޔާއަށް ލީގު ޔަގީންވެފައި އޮތުމުން އިއްޔެގެ މެޗަށް އެ ޓީމުން ނުކުތީ ބަދަލުތަކާއެކުއެވެ. އެކަމަކު މެޗު ފެށިގެން ވެސް ޑޮމިނޭޓްކޮށް މޮޅަށް އެ ޓީމުން ކުޅުނު އިރު މެޗުގެ ކުރީކޮޅު އެ ޓީމުގެ ފޯވާޑް ނާއިޒް ހަސަން (ދާދު) ފޮނުވާލި ދެ ހަމަލާއެއް އިދިކޮޅު ޓީމުގެ ކީޕަރު ވަނީ ދިފާއުކޮށްފައެވެ. މާޒިޔާއިން މެޗުގައި ފުރަތަމަ ފަހަރަށް ލީޑު ނެގީ 14 ވަނަ މިނަޓުގައެވެ. އެއީ އެ ޓީމަށް ލިބުނު ކޯނަރެއްގެ ފައިދާ ނަގައި ޓީމަށް އަލަށް ގުޅުނު އަފްގާނިސްތާންގެ ޑިފެންޑަރު މުހައްމަދު ޝާރިފް ޖަހައިދިން ގޯލެކެވެ.\nމާޒިޔާގެ ގޯލާއެކު ދަ ގްރާންޑޭއިން ކުޅުން ރަނގަޅުކޮށް އުފެއްދި ފުރަތަމަ ހަމަލާއިން އެ ޓީމުން ވަނީ ގޯލު ޖަހައި ނަތީޖާ އެއްވަރު ކޮށްފައެވެ. އެ ގޯލު އެ ޓީމަށް ޖަހައިދިނީ އޮބައިދާ ކަދުމް ދިން ބޯޅައަކުން ޔަސްފާދު ހަބީބް (މުލަކޭ) އެވެ.\nމުލަކޭގެ ގޯލަށްފަހު ދެ ޓީމުގެ ފަރާތުން ވެސް ވާދަވެރި ހަމަހަމަ ކުޅުމެއް ފެނިގެންދިޔަ އިރު މާޒިޔާއިން މެޗުގައި ދެވަނަ ފަހަރަށް ލީޑު ނެގީ ދެވަނަ ހާފުގެ ތެރޭގައި ސެއިންޓް ވިންސެންޓްގެ ފޯވާޑް ކޮނޭލިއަސް ސްޓެވާޓް (ކޯނޭ)އެވެ.\nމާލީ މައްސަލަތަކެއް ކުރިމަތިވެ ސީޒަނުގެ މެދަކާ ހިސާބުން އުނދަގޫ ހާލަތަކަށް ދިޔަ ޓީސީ އަލުން ވަރުގަދަ ކޮށްފައިވާ އިރު ރޭ އެ ޓީމުން ވަނީ 0-4 ގެ ބޮޑު ތަފާތަކުން ފޯކައިދޫ ބަލިކޮށްފައެވެ.\nރޭގެ މެޗުގައި ޓީސީގެ ފުރަތަމަ ދެ ގޯލް ފުރަތަމަ ހާފުގައި ޖަހައިދިނީ އިޝާން އިބްރާހިމް (ސައްޓު) އެވެ. މެޗުގެ އަނެއް ދެ ގޯލު އެ ޓީމަށް ޖަހައިދިނީ ސީޒަނުގެ ފުރަތަމަ ކޮޅު ގްރީންސްޓްރީޓުން ފެނުނު އަލީ އަޝްފާގު (ދަގަނޑޭ) އެވެ.


06 ޖަނަވަރީ 2020 – ޓްރާންސްޕޭރަންސީ މޯލްޑިވްސްގެ ބޭފުޅުންނާއެކު ބައްދަލުވުމެއް ބޭއްވުނު.\nމި ބައްދަލުވުމުގައި "މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު"އާ ގުޅޭ ގޮތުން އިންފޮމޭޝަން ކޮމިޝަނަރުގެ އޮފީހާއި ޓްރާންސްޕޭރަންސީ މޯލްޑިވްސްއާ ގުޅިގެން ކުރަން ހުރި މަސައްކަތްތަކާއި ބެހޭގޮތުން މަޝްވަރާކުރެއްވިއެވެ. އެގޮތުން ޓްރާންސްޕޭރަންސީ މޯލްޑިވްސްގެ ފަރާތުން މި އޮފީހާ ގުޅޭ އެސެސްމެންޓް ކިޓެއް ހެދުމުގެ މަސައްކަތް ކުރިއަށް ގެންދާނެ ގޮތާއިމެދު މަޝްވަރާކުރެއްވިއެވެ.\nމީގެ އިތުރުން ބައިނަލްއަޤުވާމީ ގޮތުން "މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު"އަށް އަމަލުކުރައްވާ ގޮތް ބެއްލެވުމަށް ލިބުނު ފުރުސަތުތަކުގައި އެކި ޤައުމުތަކުގައި މި ޤާނޫނު ތަންފީޒުކުރައްވަމުން ގެންދަވާ ގޮތުގެ މަޢުލޫމާތު ތަޖުރިބާގެ އަލީގައި ޓްރާންސްޕޭރަންސީ މޯލްޑިވްސްގެ ބޭފުޅުން ޙިއްސާކުރެއްވިއެވެ.\n08 ޖަނަވަރީ 2020 – "މަޢުލޫމާތު ހޯދައި ލިބިގަތުމުގެ ޙައްޤުގެ" ޤާނޫނަށް އަހުލުވެރިކުރުމަށް ޖުޑީޝަލް ސަރވިސް ކޮމިޝަނުގައި ބައްދަލުވުމެއް ބޭއްވުނު.\n"މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު"އަށް އަހުލުވެރިކުރުމަށްޓަކައި 2020 ވަނަ އަހަރުގެ ފުރަތަމަ މަޢުލޫމާތު ދިނުމުގެ ބައްދަލުވުން ޖުޑީޝަލް ސަރވިސް ކޮމިޝަންގެ މުވައްޒިފުންނަށް އަމާޒުކޮށްގެން ކުރިއަށް ގެންދެވުނެވެ. މި ބައްދަލުވުމުގައި އެ ކޮމިޝަންގެ އެކި ޑިޕާޓްމަންޓުތަކުގެ މުވައްޒިފުން ބައިވެރިވެވަޑައިގެންނެވިއެވެ.\nމި ބައްދަލުވުމުގައި ޤާނޫނުގެ މައިގަނޑު ބައިތަކާ ގުޅޭ ގޮތުން ޕްރެޒެންޓޭޝަނެއް އިންފޮމޭޝަން ކޮމިޝަނަރުގެ އޮފީހުގެ ޑިރެކްޓަރ ޖެނެރަލް އަޙްމަދު ޝިޔާމް ހުށަހަޅައިދެއްވިއެވެ. އެއެއަށް ފަހު ބައްދަލުވުމުގެ ބައިވެރިން ކުރެއްވި ސުވާލުތަކަށް ޖަވާބު ދެއްވިއެވެ.\n08 ޖަނަވަރީ 2020 – ޓްރާންސްޕޭރަންސީ މޯލްޑިވްސްގެ ބޭފުޅުންނާއެކު ބައްދަލުވުމެއް ބޭއްވުނު.\nމި ބައްދަލުވުމުގައި ޓްރާންސްޕޭރަންސީ މޯލްޑިވްސްގެ ފަރާތުން އިންފޮމޭޝަން ކޮމިޝަނަރުގެ އޮފީހުގެ އެސެސްމެންޓް ކިޓު ހެދުމަށްޓަކައި އެ ބޭފުޅުން އަކުލަވާލައިފައިވާ "ޕަރފޯމަންސް އިންޑިކޭޓަރ" ޙިއްސާކުރައްވާ އެކަން އިތުރަށް ތަފުސީލުކޮށްދެއްވިއެވެ.\nއަދި މިކަމާ ގުޅިގެން ކުރަން ހުރި މަސައްކަތް ކޮންމެ ހަފްތާއެއްގެ ބުދަ ދުވަހު ކުރުމަށް މި ބައްދަލުވުމުގައި ނިންމެވިއެވެ.\n- މި ހަފްތާގައި ކުރެވުނު ޙާއްސަ މަސައްކަތްތަކުގެ ތެރޭގައި އިންފޮމޭޝަން ކޮމިޝަނަރުގެ އޮފީހަށް އަހަރީ ރިޕޯޓު ހުށަހަޅަންޖެހޭ ފަރާތްތައް މޮނިޓަރ ކުރުމަށް ތައްޔާރުވުމުގެ މަސައްކަތާއި މިހާތަނަށް އަހަރީ ރިޕޯޓު ހުށަހެޅުއްވި ފަރާތައްތަކުގެ ތަފާސްހިސާބު ހެދުމުގެ މަސައްކަތްކުރެވުނެވެ.


Kiruvaa maskolhu ge Faisaa hodhan ves Jehenee muzaaharaa kuran: MP Shiyam\nނައިފަރު ދާއިރާގެ މެންބަރު އަދި އިދިކޮޅު ޕީޕީއެމްގެ ނާއިބް ރައީސް އަހުމަދު ޝިޔާމް --\nމަސްވެރިން ބާނާ މަސްކޮޅު ކިރުވުމަށްފަހު، ފައިސާ ހޯދަންވެސް ޖެހެނީ މުޒާހަރާ ކުރަން ކަމަށާ އެއީވެސް އޯގާތެރިކަންތޯ ނައިފަރު ދާއިރާގެ މެންބަރު އަދި އިދިކޮޅު ޕީޕީއެމްގެ ނާއިބް ރައީސް އަހުމަދު ޝިޔާމް ސުވާލު ކުރައްވައިފި އެވެ.\nމިފްކޯއަށް ކިރުވާފައިވާ މަހަށް ފައިސާ ލިބިފައިނުވާ ކަމަށް ބުނެ ބައެއް މަސްވެރިން މިއަދު މުޒާހަރާ ކުރަން ނިންމުމުން އެ ކުންފުންޏަށް ކިރުވި މަހަށް ފައިސާ ދީފައިވާ ކަމަށް ބައެއް ނޫސްތަކުގައި ވަނީ ރިޕޯޓްކޮށްފައެވެ. އަށް ދޯންޏެއްގައި މަސްވެރިކަން ކުރަމުންދާ މީހުން މިއަދު މުޒާހަރާ ކުރަން ނިންމުމުން މިމަހުގެ 18 ވަނަ ދުވަހުގެ ނިޔަލަށް މަސްވެރިންނަށް ދޭންޖެހޭ ފައިސާތައް މިފްކޯއިން ދީފައިވާ ކަމަށް އެ ރިޕޯޓްތަކުގައިވެއެވެ.\nއެކަމާއި ގުޅިގެން ޝިޔާމް ކުރައްވާފައިވާ ޓްވީޓެއްގައި ވިދާޅުވީ މަސްވެރިން ބާނާ މަސްކޮޅު ކިރުވުމަށްފަހު، ފައިސާ ހޯދަންވެސް ޖެހެނީ މުޒާހަރާ ކުރަން ކަމަށެވެ. އަދި ސަރުކާރުން ދަނީ ދިވެހި މަސްކަނޑުން މަސްބާނަން ޖެހޭ މިންވަރުވެސް ލިމިޓް ކުރަމުން ކަމަށް ޝިޔާމް ވިދާޅުވިއެވެ.\n"މަސްކިރާފަ މަސްކޮޅަށްވާ ފައިސާކޮޅު، މުޒާހަރާކޮށްގެން ހޯދީމަވެސް ހަމަ އޯގާތެރި. މި ސަރުކާރުން މިވަނީ ދިވެހި މަސްކަނޑުން ދިވެހިން މަސް ބާނަންޖެހޭ މިންވަރުވެސް ލިމިޓްކޮށްފައި." ޝިޔާމް ވިދާޅުވިއެވެ.\nމަސްވެރިންނަށް ފަހި ގޮތްތައް ހޯދާދީ، މަހަށް ހަމަ އަގު ދިނުމަކީ ސަރުކާރުގެ ވައުދެކެވެ. އަދި މަސްވެރިން ބާނާ މަސް ފަސޭހައިން ކިރޭނެ އިންތިޒާމް ހަމަޖައްސާ މަސްވެރިންނަށް ޒަމާނީ ފަސޭހަތައް ހޯދާދިނުމަކީ ސަރުކާރުގެ އަމާޒެކެވެ.\nއެ އަމާޒަށް ވާސިލްވުމަށް ސަރުކާރުން ދަނީ މުހިންމު މަސައްކަތްތަކެއް ކުރަމުންނެވެ.\nމަސްވެރިންނަށް އަޅާނުލުމާއި، މަސްވެރިންގެ ޝަކުވާތަކަށް ސަރުކާރުން އިޖާބަ ނުދޭ ކަމުގެ ވާހަކައަކީ ކޮންމެ ސަރުކާރެއްގެ ދުވަސްވަރުވެސް ވަރަށް ބޮޑަށް ދެކެވޭ ވާހަކަތަކެކެވެ.\nޕީޕީއެމް މަސްވެރިން މިފްކޯ + ފިޝަރީޒް އެންޑް އެގްރިކަލްޗާ މިނިސްޓްރީ އަހުމަދު ޝިޔާމް


Ali Ashfaq enburi aumun supporterun buny dhandu furaalaane kamah\nއަލީ އަޝްފާގް އެނބުރި އައުމުން ސަޕޯޓަރުން ބުނީ ދަނޑު ފުރާލާނެ ކަމަށް\nގިނަ ބަޔަކު ވަނީ ކިއޫ ގައި ޖެހިގެން ޓިކެޓު ނަގައިފަ\nކ. މާލެ |9ސެޕްޓެންބަރ 2019 | ހޯމަ 09:03 | 3,844\nދިވެހިރާއްޖޭގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާ އަލީ އަޝްފާގް (ދަގަނޑޭ) ދޮޅު އަހަރަށް ފަހު ގައުމީ ޖާޒީގައި ފެނިގެންދާނީ ވޯލްޑް ކަޕް ކޮލިފިކޭޝަނުގައި ރާއްޖެއާއި ޗައިނާ ބައްދަލުކުރާ މެޗުންނެވެ.\nމި މެޗުގެ ޓިކެޓު ވިއްކަން އާދީއްތަ ދުވަހު ފެށި އިރު މެޗުގެ ޓިކެޓު ވިއްކަން ފަށެ އިރު އާންމުން ވަނީ ޓިކެޓު ނަގަން ބޮޑު ކިއޫ އެއް ދަމައިލައިފައެވެ. އޮލިމްޕަހާ ކުރިމަތީ ހުންނަ ޓިކެޓް ކައުންޓަރު ދޮށުގައި ހަދައިފައިވާ ކިއޫގެ ކޮޅު މަޖީދީމަގުގައި ހުންނަ ރެޑްވޭވް ފިހާރައާ ހަމަ އަށް ދަމައިލައިފައި އޮތެވެ. މިއީ މި ފަހަކަށް އައިސް ގަލޮޅު ދަނޑުގައި ކުޅޭ މެޗެއް ބެލުމަށް ޓިކެޓް ގަތުމަށް ޑިމާންޑް މިހާ ބޮޑުވި ފުރަތަމަ ފަހަރެވެ.\nޗައިނާ އަދި ރާއްޖެ ބައްދަލު ކުރާ މެޗަށް ވިއްކަން ހަމަޖެހިފައިވަނީ 3500 ޓިކެޓެވެ. އޭގެ ތެރެއިން އަވޭ ޓީމަށް 1410 ޓިކެޓް ވިއްކާނެއެވެ. އެހެންކަމުން ރާއްޖޭގެ ސަޕޯޓަރުންނަށް ވިއްކާނީ 2090 ޓިކެޓެވެ.\n2001 ވަނަ އަހަރު އޮތް ވޯލްޑް ކަޕް ކޮލިފިކޭޝަން މެޗުގައި ރާއްޖޭގައި ކުޅެގެން 1-0 ގެ ނަތީޖާ އަކުން ޗައިނާ ވަނީ މޮޅުވެފައެވެ. މި މެޗު ބެލުމަށް ޗައިނާގެ ދުއިސައްތަ އެއްހާ ސަޕޯޓަރުން ދަނޑަށް ވަތް އިރު މިފަހަރު ޗައިނާ އަށް ވިއްކަން ހަމަޖެހިފައިވާ 1410 ޓިކެޓް ވިކި ހުސްވާނެ ކަމަށް ބެލެވެއެވެ.\nޓިކެޓު ގަންނަން ގޮސް ހުރި ސަޕޯޓަރަކު ބުނީ މި މެޗު ބެލުމަށް ގަލޮޅު ދަނޑަށް މި ވަންނަނީ3އަހަރު ފަހުން ކަމަށާއި މިއީ ދަގަނޑޭ އަށް ކޮށްދޭ ކަމެއް ކަމަށެވެ. މީގެ އިތުރުން އޭނާ ބުނީ ދިވެހި ސަޕޯޓަރުން ތިބީ ދަގަނޑޭ އާއި އެކުގައި ކަމަށާއި އޭނާގެ ހިތްގައިމު ކުޅުމާއި އެކު މި މެޗުން މޮޅުވާތަން ބަލަން ބޭނުންވާ ކަމަށެވެ.\nދަގަނޑޭ ގައުމީ ސްކޮޑުގައި އަލުން ހިމެނުމާއިއެކު މީސް މީޑިއާގައި ގިނަ ބަޔަކު ދަނީ އޭނާ އަށް މަރުހަބާ ކިޔަމުންނެވެ.\nގައުމީ ސްކޮޑުގައި ދަގަނޑޭ އަލުން ހިމެނުން އިރު އޭނާ ވަނީ އާދީއްތަ ދުވަހުގެ ރޭ ބޭއްވުނި ފަރިތަކުރުން ތަކުގައި ވެސް ބައިވެރިވެފައެވެ.


I-heaven mashroou hageegathakah hedhumah, mi aharu bin hikkan fashaane: raees | Mihaaru\nރައީސް ޔާމީން ހޯރަފުށީ ރައްޔިތުންނާ ސަލާމް ކުރައްވަނީ. އައިހެވަން މަޝްރޫއަކީ ހިޔާލީ ވާހަކަފުޅެއް ނޫން ކަމަށް އެމަނިކުފާނު ވިދާޅުވި.- ފޮޓޯ: ރައީސް އޮފީސް\nއައިހެވަން މަޝްރޫއު ހަގީގަތަކަށް ހެދުމަށް، މި އަހަރު ބިން ހިއްކަން ފަށާނެ: ރައީސް\n23 މެއި 2016 - 22:19\nރާއްޖޭގެ ޗާޓު ބަދަލުވާ ފަދަ މަޝްރޫއުތަކެއް ހިންގަމުން އަންނަ ކަމަށާއި އައިހެވަން މަޝްރޫއު ހަގީގަތަކަށް ހެދުމަށް މި އަހަރު ބިން ހިއްކަން ފަށާނެ ކަމަށް ރައީސް އަބްދުﷲ ޔާމީން އަބްދުލްގައްޔޫމް މިއަދު ވިދާޅުވެއްޖެ އެވެ.\nހޯރަފުށީގެ ނަރުދަމާ ނިޒާމު އިފްތިތާހު ކުރުމަށް އެ ރަށުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ ބައިނަލްއަގުވާމީ ސީޕޯޓެއް ރާއްޖޭގައި އޮންނަން ބޭނުންވާ ކަމަށެވެ. މާލޭގެ ސީޕޯޓު ބޮޑު ކުރެވެން ނެތް އިރު ބައިނަލްއަގުވާމީ ޕޯޓުން ވިޔަފާރީގެ ނަފާ ލިބޭނެ ކަމަށް ރައީސް ވިދާޅުވި އެވެ.\nރައީސް ޔާމީން ހޯރަފުއްޓަށް ވަޑައިގެން ބައެއް ބޭފުޅުންނާ ސަލާމް ކުރައްވަނީ. ރާއްޖޭގެ ތަރައްގީގެ ޗާޓުގެ މަލަމަތި ބަދަލުވަމުންދާ ކަމަށް ރައީސް ވިދާޅުވި.- ފޮޓޯ: ރައީސް އޮފީސް\nއައިހެވަން މަޝްރޫއަށާއި ފ. އަތޮޅުގައި ބޮޑު މަޝްރޫއެއް ހިންގަން ބޭރުގެ އެކި ސަރުކާރުތަކުން ޝައުގުވެރިކަން ފާޅުކޮށްފައިވާ ކަމަށް ރައީސް ވިދާޅުވި އެވެ. ނަމަވެސް ފ. އަތޮޅުގައި ހިންގަން ޝައުގުވެރިކަން ފާޅުކޮށްފައި އޮތީ ކޮން މަޝްރޫއެއް ކަމެއް ރައީސް ވިދާޅެއް ނުވެ އެވެ.\nރައީސް ވިދާޅުވި ގޮތުގައި އައިހެވަން މަޝްރޫއުގެ އަޑު ނީވެނީ އެ މަސައްކަތް ކުރުން ހުއްޓާލާފައި އޮވެގެނެއް ނޫނެވެ. އެ މަސައްކަތުގެ ބިން ހިއްކުން ލަސްވެގެން އުޅެނީ ބިން ހިއްކުމަށް ބޭރުގެ ފަރާތަކަށް ނުދީ އެމްޓީސީސީ އަށް އެ ގާބިލްކަން ހޯދައިދީގެން އެކަން ކުރުމަށް ކަމަށް އެ މަނިކުފާނު ވިދާޅުވި އެވެ.\n"ރާއްޖޭގެ ތަރައްގީގެ ޗާޓުގެ މަލަމަތި ދަނީ ބަދަލުވަމުން. މި ކަހަލަ ބޮޑެތި މަޝްރޫއުތަކެއް އެއް ފަހަރާ ހިންގުމަކީ އެއްވެސް ބަޔަކަށް ފަސޭހަކަމެއް ނޫން. އެއްވެސް ބަޔަކަށް ކުރެވޭނެ ކަމެއް ނޫން،" ރައީސް ވިދާޅުވި އެވެ.\nރައީސް ޔާމީން ވިދާޅުވީ ހަރަދުތައް ކުޑަކުރުމަށް ދިވެހި ކުންފުނިތައް މެދުވެރިކޮށް ބިން ހިއްކުމުގެ މަޝްރޫއުތައް ކުރި އަށް ގެންދަން ޖެހޭ ކަމަށެވެ. އަދި ދިވެހި ކުންފުންޏަށް ލިބޭ ކޮންމެ މަޝްރޫއަކީ އިތުރު ވަޒީފާގެ ފުރުސަތުތަކާއި ކުންފުންޏަށް ލިބޭ މާލީ ކުރިއެރުމެއް ކަމަށް އެ މަނިކުފާނު ވިދާޅުވި އެވެ.\nރައީސް ޔާމީން ހޯރަފުށީގެ ރައްޔިތުންނާ ސަލާމް ކުރައްވަނީ. މި އަހަރު ނިމުމުގެ ކުރިން އައިހެވަން މަޝްރޫއަށް ބިން ހިއްކާނެ ކަމަށް ވިދާޅުވި. - ފޮޓޯ: ރައީސް އޮފީސް\nރާއްޖެއަކީ ރަށްތައް ނުވަތަ ބިން ބޮޑުކޮށްގެން ތަރައްގީ ގެނެވިދާނެ ގައުމެއް ކަމަށާއި ބިން ބޮޑުކުރުމަކީ ކުރިމަގުގައި ރާއްޖޭގެ އިގްތިސާދަށް އިތުރު ކުރެވޭނެ އެންމެ ބޮޑު ރައުސްމާލު ކަމަށް ވެސް އެ މަނިކުފާނު ވިދާޅުވި އެވެ.\n"އައިހެވަންގެ ވާހަކަ ނުދައްކަނީ ހިޔާލީފޮލާ އަށް ވީމައެއް ނޫނޭ. އެކަމަކީ އަޅުގަނޑުގެ ހުވަފަނަކަށް ވެފައި އޮތް ކަމަކަށް ވީމައެއް ނޫނޭ. އެކަމަށް ތަރުތީބު ކުރަން ޖެހޭ ކަން ވީމަ އެކަންކަން ކުރެވެން މި އޮންނަނީ" --ރައީސް\nރައީސްގެ ވާހަކަފުޅުގައި 2018 ވަނަ އަހަރުގެ ރިޔާސީ އިންތިހާބުގެ ކުރިން ހޯރަފުއްޓާއި ހދ. ކުޅުދުއްފުއްޓާއި ށ. ފުނަދޫގައި އެއާޕޯޓެއް ގާއިމު ކުރުމުގެ މަސައްކަތް ކުރަމުންދާ ކަމަށް ވިދާޅުވި އެވެ. ހޯރަފުށީގައި މިއަދު ވަނީ ކަނޑުތޮށި ހިމާޔަތް ކުރުމުގެ މަޝްރޫއު ވެސް ފަށައިފަ އެވެ.\nއިތުރު ލިޔުންތައް ތަރައްގީގެ މަޝްރޫއުތައް ހއ. ހޯރަފުށި ރައީސް އަބްދުﷲ ޔާމީން އައި-ހެވަން\nފ. މަޝްރޫއު ނުފެށެނީ "ހެޔޮއެދޭމީހުން" ގިނަވީމަ


REPORT| Male Ge Kaaru Baarubodu Maahaulakun Ufaaveri Maahaulehggai Vaguthukolheh! - Vaguthu\nމާލޭގެ ކާރުބާރު ބޮޑު މާހައުލަކުން އުފާވެރި މާހައުލެއްގައި ވަގުތުކޮޅެއް!\nމާލޭގެ ކާރުބާރުބޮޑު މަގުތަކާއި، އިމާރާތްތައް އުސް މާހައުލުން ބޭރަށް ނުކުމެލަން ފުރުސަތު ލިބުނީ ހުކުރު ދުވަހުގެ ހަވީރެވެ. ކޮވިޑް-19ގެ ސަބަބުން ބަންދުވެފައިވާ މާލެއިން ބޭރަށް މަދު ވަގުތު ކޮޅަކަށް ނަމަވެސް ބޭރަށް ޖެހިލަން ލިބުނު ވަގުތުކޮޅެކެވެ. ވަޒީފާގެ ބުރަ ބޮޑު މާހައުލާ ދުރަށް ދިއުމަށް ލިބުނު ފުރުސަތެކެވެ. މިއީ ކޮވިޑް-19ގެ ބޮޑު ބަންދަކަށްފަހު އަލުން ކްރޮސް ރޯޑް ސެޕްޓެމްބަރ މަސް ތެރޭގައި ހުޅުވާލުމުން ދިން ފުރުސަތެކެވެ. އެތަނުގައި ހިނގާ ކަންކަމާއި ތަންތަން ބަލާލުމަށް ދިން ފުރުސަތެވެ.\nހުކުރު ދުވަހުގެ ހަވީރު 16:00 ގައި މާލޭގެ މަސްވެރިންގެ ޕާކު ކައިރިން ކްރޮސް ރޯޑްގެ އަރާމު ފެރީ ނައްޓާލީމެވެ. ގާތްގަނޑަކަށް ފަނަރަ ވަރަކަށް މިނުޓް ތެރޭގައި ފެރީ ކައިރި ކޮށްލީ ކްރޮސް ރޯޑްގެ ޖެޓީއާއެވެ. ޖެޓީ މަތިން މަރުހަބާ ކީ ބޮޑުބެރުގެ ފަރި ހަރަކާތުންނެވެ.\nކްރޮސް ރޯޑަށް ކުރި ޒިޔާރަތުގައި ބޮޑުބެރުން ކީ ހޫނު މަރުހަބާއެއް\nމިއީ އުފާވެރި އިހުސާސްތަކެއް ގެނުވި ކަމެކެވެ. އެތައް ދުވަހެއް ވަންދެން މާލެއިން ބޭރަށް ނުދެވިފައި ހުރި، އަޅުގަނޑަށް ލިބުނު ހިތްހަމަޖެހުމެކެވެ. މިހާރުގެ ކޮވިޑް ހާލަތާއެކު ވެކްސިން ފުރިހަމަކޮށްފައިވާ މީހުންނަށް ޕީސީއާރް ޓެސްޓު ހެދެމެއް ނެތި އެތަނަށް ދެވޭނެއެވެ.\nމަޑުމަޑުން ހިނގާފައި ކްރޮސް ރޯޑްގެ ތެރެއަށް ވަދެގެން ދިޔައިރު ފުރަތަމަ ފެނުނީ ސްޓްރީކް މާކެޓް ޖަހާފައިވާ ބޯޑެކެވެ. އެ ސަރަހައްދު ހީވަނީވެސް ރާއްޖެއިން ބޭރުގައި ހުންނަ މާކެޓް ކަހަލަ ތަނެއް ހެންނެވެ. އެތަނުގައި ސްޓޯލްތައް އެވަގުތު ތައްޔާރު ކުރަމުން ދިޔައެވެ. އަހަރުމެން ގޮސް ވަނީ ކެފޭއަކަށެވެ. އެތަނުން ވެލްކަމް ޑްރިންކާއެކު އެތައް މައުލޫމާތެއް ލިބުނެވެ. ފުރަތަމަވެސް އެތަނުން ބައްދަލު ކުރީ ކްރޮސްރޯޑްގެ މެނޭޖިންގ ޑިރެކްޓަރ ޓޮލްގާ ޔުނާނެވެ.\nކްރޮސް ރޯޑްގައި ދިވެހިންގެ ބަޔަކު - ވަގުތު އިމޭޖްސް\nޓޮލްގާ ވިދާޅުވީ، ކޮވިޑާއި ގުޅިގެން އަޅާފައިވާ ފިޔަވަޅުތާއެކު ކްރޮސް ރޯޑް އާއްމުންނަށް ހުޅުވާލެވިގެން ގޮސްފައިވާއިރު، އެތައް ދިވެހިންނެއް މަސައްކަތް ކުރާ އެ ތަނުގައި ދިވެހިންނަށް އެތައް ކަމެއް ކުރެވިގެން ދާނެ ކަމަށެވެ.\nއޭގެ ތެރޭގައި މިހާރުވެސް އެތަނުގައި ހިންގަމުންދާ ސައި ލެގޫން މޯލްޑިވްސް ރިސޯޓްގައި ދިވެހިންނަށް ޗުއްޓީ ހޭދަކޮށް ހާޑު ރޮކް ހޮޓެލް ތަޖުރިބާ ކޮށްލުމުގެ ފުރުސަތު ލިބޭނެއެވެ. މީގެ އިތުރުން ކުރިއަށް އޮތް ދެ މަހެއްހާ ދުވަސް ތެރޭގައި ކްރޮސް ރޯޑްގެ ތިން ވަނަ ރިސޯޓްގެ ކޮންސްޓްރަކްޝަން މަސައްކަތް ފަށައި 22 މަސް ތެރޭގައި އެތަނުގެ މަސައްކަތް ނިމޭނެ ކަމަށް އޭނާ ވިދާޅުވިއެވެ.\nކްރޮސްރޯޑްގެ މެނޭޖިންގ ޑިރެކްޓަރ ޓޮލްގާ - ވަގުތު އިމޭޖްސް\nކްރޮސް ރޯޑްގެ ޑައިރެކްޓަރ އޮފް ސޭލްސް އަނާ ވިދާޅުވީ، މިއީ މާލެ ސަރަހައްދުގައި ދިރިއުޅޭ މީހުންނަށް ހިތްހަމަޖައްސައިލާން ވަރަށް ރަނގަޅު އަދި ފަސޭހައިން ދެވޭ ތަނެއް ކަމަށެވެ. ނަމަވެސް މިތަނަކީ ސީދާ ކޮން ތަނެއް، އަދި ކީއްކުރާ ތަނެއްކަން ގިނަބަޔަކަށް ނޭނގޭ ކަމަށާއި، އެކަމަކު މިއީ ފަސޭހައިން އައިސް ގޮސް ހެދޭ ތަނެއްކަން އޭނާ ފާހަގަކުރެއްވިއެވެ.\n"އެކަމަކު މިތަނަށް އައުމުން އެ މީހުންނަށް ވަރަށް ހިތްހަމަ ޖެހުން މި ލިބެނީ، މިތަނަކީ ޕްރޮމޯޝަނަލް އެކި ހަރަކާތްތައް އޮންނަ ތަނެއް، މިސާލަކަށް ފްރައިޑޭ ކުޑަކުދިންނަށް އޮންނާނެ ފެރީއެއް ފްރީކޮށް، އެގޮތަށް ބައިވަރު ކަންކަން އޮވޭ،" އޭނާ ވިދާޅުވިއެވެ.\nކްރޮސް ރޯޑްގައި ބޭއްވި ބައްދަލުވުމުގައި ބައިވެރިވި ބައެއް ފަރާތްތަކުން - ވަގުތު އިމޭޖްސް\nމިތަނަކީ 30 އަށްވުރެ ފިހާރަ އާއި އައުޓްލެޓްތައް ހުންނަ ތަނެކެވެ.\nއާއްމުންނަށް ކްރޮސް ރޯޑަށް ދެވޭނީ ހެނދުނު 11:00 އިން ރޭގަނޑު 11:00 އަށެވެ. ކްރޮސް ރޯޑްގެ ދަ މެރީނާގެ ނަމްބަރަކީ 7307000 އެވެ.\nކްރޮސް ރޯޑްގެ ސްޓްރީޓް މާކެޓްގެ ސްޓޯލެއް، މިއީ ދިވެހިންނަށް ވިޔަފާރި ހިންގަން ރަނުގެ ފުރުސަތެއް - ވަގުތު އިމޭޖްސް\nއެ ދުވަހު އެތަނުން އެކި އުމުރުގެ މީހުންނާއި ދިމާވިއެވެ. އެއްބަޔަކު އުޅުނީ އެތަނުގައި ފޮޓޯ ނެގުމުގައެވެ. އާއިލާއެކު އުފާވެރި ވަގުތު ހޭދަކުރަމުންދާ ދިވެހިންވެސް އެތަނުުން ފެނިގެން ގޮސްފައި ވެއެވެ.\nސައި ލެގޫން މޯލްޑިވްސް\nހިތްގައިމުކޮށް ފަރުމާކޮށްފައިވާ ސައި ލެގޫން މޯލްޑިވްސްއަކީީ ޑިލަކްސް ކޮޓަރިތަކާއި ބީޗް ވިލާ އަދި މޫދު ވިލާ ހިމެނޭ ގޮތަށް 198 ކޮޓަރި ހުންނަ މިހާރުވެސް ދިވެހިން ދާ ރިސޯޓެކެވެ. ހިލްޓަން ބްރޭންޑްގެ މި ރިސޯޓުން ދިވެހިންނަށް ހާއްސަ ޕެކޭޖްގެ ފެށޭ އަގު 199 ޑޮލަރަށް އަރައެވެ.\nސައި ލެގޫން ރިސޯޓް\nއިތުރު މައުލޫމާތު ހޯދެވުމަށާ ބުކިންނަށް ގުޅާނީ 7306164 އަށެވެ.\nހާޑް ރޮކް ހޮޓެލް\nހާޑް ރޮކް ހޮޓެލަކީ ގެސްޓް ރޫމް، ވިލާ، ސުއިޓްސްގެ އިތުރުން މޫދު ވިލާ ހިމެނައިގެން ޖުމްލަ 178 ކޮޓަރި ހުންނަ ރިސޯޓެވެ. ހާޑް ރޮކް ހޮޓެލް އަދި ހާޑްރޮކް ކެފޭ އަކީ ވެސް ދިވެހިން ވަރަށް ކަމުދާ މާހައުލެއްކަން ފާހަކޮށްލަން ޖެހެެއެވެ. މިގޮތުން، ހަފްތާ އަކު ދެ ފަހަރު ތަފާތު ދިވެހި ބޭންޑް ތައްކަށް ފުރުސަތު ދީ، މިޔުޒިކް ކުޅެއެވެ. ސައި ލެގޫންގައި ޗުއްޓީ ހޭދަ ކުރިކަމުގައިވިޔަސް މެރީނާ އަދި ހާޑް ރޮކް އަށް ވަދެ ލުމުގެ ފުރުސަތު ލިބޭނެއެވެ.\nމިއީ ރާއްޖޭގައި އެންމެ ބޮޑު ޔޮޓް މެރީނާ އޮންނަ ތަނެވެ. ބޮޑެތި ޔޮޓްތައް މިތަނަށް ބަނދަރު ކުރެވޭނެއެވެ. އަދި ހުރިހާ ހިދުމަތެއް ލިބޭނެއެވެ. އެގޮތުން އެތަނުގައި ބަނދަރުކޮށްގެން ޔޮޓަށް ބޭނުންވާ ސާވިސްތަކާއި، ތެޔޮ ފަދަ އެއްޗެހި ސީދާ އެތަނުން ލިބޭނެއެވެ. އަދި މި ޔޮޓްތަކުގައި އަންނަ ފަތުރުވެރިންނަށް ކްރޮސް ރޯޑް އިން ލިބެން ހުންނަ ހުރިހާ ހިދުމަތްތަކެއް ލިބިގެން ދާނެއެވެ.\nޔޮޓް މެރީނާ ސަރަހައްދުގެ ފޮޓޯއެއް\nސްޓްރީޓް މާކެޓް ފެށުނީ 5:30ގައެވެ. އެތަނުގައި ގިނަ ސްޓޯލްތައް ހުއްޓެވެ. ދިވެހި ކެއުންތަކާއި، ދިވެހި އަތްތެރި މަސައްކަތްތައް ދައްކާދިނެވެ. އެގޮތަށް ދިވެހި ވިޔަފާރިތަކަށް ހާއްސަ ނުވަ ސްޓޯލެއް އެތަނުން ފެނިގެން ދިޔައެވެ. މިއީ އެ ވިޔަފާރިވެރިންނަށް އެ މީހުންގެ ވިޔަފާރި އަދި ބާވަތް ކުރިއަރުވާ ވިއްކާލުމަށް ލިބޭނެ ރަނުގެ ފުރުސަތަކަށް ވެގެން ދާނެއެވެ. އެގޮތުން އެތަނުގައި އިންސްޓާގްރާމްގައި އަމިއްލަ ވިޔަފާރިތައް ފަށައިގެން އުޅޭ މީހުން އެތަނަށް ގޮސް ސްޓޯލް ހިންގާ މަންޒަރު ފެނިގެން ދެއެވެ. އެހެންކަމުން މިއީ އެފަދަ ވިޔަފާރިތައް ކުރިއަރުވަން ލިބިގެން ދިޔަ ފުރުސަތަކަށް ވެގެން ދާނެކަން ޔަގީނެވެ.\nސްޓްރީޓް މާކެޓަކީ ކޮންމެ މަހަކު އެއްފަހަރު ބާއްވާ އިވެންޓެކެވެ.\n"މިފަހަރު ސްޓްރީޓް މާކެޓު މާލެ އިން އަންނަ ދަތުރު ވެރިންނަށް ހުޅުވާލީމަ އެބަހުރި ނުވަ ސްޓޯލްސް ދިވެހިންނަށް ހާއްސަކޮށް، އަހަރުމެން އިންސްޓަގްރާމުން ރެންޑޮމްލީ ހަމަ މީހުންނާއި ވާހަކަދައްކައިގެން ހޯދި ބައެއް". އަނާ ވިދާޅުވިއެވެ.\nކްރޮސް ރޯޑްގެ ސްޓްރީޓް މާކެޓް މިއީ ދިވެހިންނަށް ވިޔަފާރި ހިންގަން ރަނުގެ ފުރުސަތެއް - ވަގުތު އިމޭޖްސް\nއެހެންކަމުން މި ސްޓްރީޓް މާކެޓް ވެގެން ދާނީ ދިވެހިންނަށް އެ މީހުންގެ މުދާތައް ފަސޭހައިން ވިއްކާލެވޭނެ ޕްލެޓްފޯމަކަށެވެ. މިކަމަށް ކްރޮސް ރޯޑުން ފީއެއްގެ ގޮތުގައި ނަގަނީ 100 ޑޮލަރެވެ.\n"ފްރީ ޓްރާންސްފާ އެބަ ދެން، މިސާލަކަށް ސަޕްލައި އެއްޗެހި ގެންނަން ވިޔަސް، 100 ޑޮލަރު ތެރޭގައި މި ކޮށްދޭ ކަންކަމަކީ އެ މީހުންނަށް އާދެވޭނެ ސަޕްލައި ބޯޓުގައި ހުރިހާ އެއްޗެއް ހިފައިގެން، އިތުރަށް އެއް މިހަކަށް މި ދެނީ ފްރީ އެއް ޓިކެޓް، މެރީނާގެ ފެރީގައި މިސާލަކަށް އަންނަ އެ މީހުންގެ ބޮޑު މީހާ، ދެން ސަޕްލައި ފެރީގައި ފަސް މީހުން 10 މީހުން އަހަރުމެން އޯކޭ".\nސްޓްރީޓް މާކެޓް އޮންނާނީ ކޮންމެ މަހެއްގައި އެއް ފަހަރުއެވެ. އެ އޮންނަ ދުވަހެއްގައި ހަވީރު 5:30 ރޭގަނޑު 9:00 އަށެވެ. އެވަގުތުގައި އެ ސްޓޯލަކަށް ލިބޭ ފައިސާ އަކީ އެ ވިޔަފާރިއަކަށް ލިބޭ ފައިސާއެވެ.\nކްރޮސް ރޯޑްގެ މެރީނާގައި ސްޓްރީކް މާކެޓް ފެށީ މި އަހަރުގެ ޖޫން މަހުން ފެށިގެންނެވެ. އެއިރު އެ މާކެޓް ހާއްސަކޮށްފައި އޮތީ އެތަނުގައި ހިންގާ ތަންތަނަށް ހާއްސަކޮށެވެ.\nބީޗް ކްލަބަކީ މިއީ ކްރޮސް ރޯޑަށް އަންނަ ފަރާތްތަކުން ހިތްހަމަ ޖައްސާލުމަށް ދާން ވަރަށް ކަމުދާނެ ތަނެކެވެ. އެތަނުގެ ގާއިމްކޮށްފައި އެންމެ "ބެސްޓް"ސްވިމިންގ ޕޫލެވެ. އެތަނުގައި ތަފާތު ކެއުންތައް ލިބޭ ރެސްޓޯރެންޓަކާއި، ބީޗް ގެ ބާތައް ހުރެއެވެ. އަދި އެ ބީޗްގައި އިނދެގެން އިރުއޮއްސޭ މަންޒަރު ވަރަށް ހިތްގައިމުކޮށް ބަލާލެވޭނެއެވެ.\nމި ބީޗް ކްލަބަށް ދީފައިވާ ނަމަކީ ސެންސޭޝަން ބީޗް ކްލަބެވެ. އެއީ 10،000 އަކަފޫޓުގެ ބީޗެކެވެ.\nމޯލްޑިވްސް ޑިސްކަވަރީ ސެންޓަރު\nރާއްޖޭގެ ފުރަތަމަ މެރިން ޑިސްކަވަރީ ސެންޓަރު ގާއިމްކޮށްފައި ވަނީ މިތަނުގައެވެ. އެތަނުން ކަނޑުގެ ދިރުންތަކާއި ގުޅުން ހުރި އެންމެ ފަހުގެ މައުލޫމާތުއް ލިބޭނެއެވެ. އެގޮތުން ކޯމަސް، ވެލާ އާއި މުރަކަ އިންދުމާއި ގުޅުން ހުރި އެތައް މައުލޫމާތެއް އެތަނުން ލިބޭނެއެވެ.\nދެ ރިސޯޓުގެ ގެސްޓުންގެ އިތުރުން މެރީނާ އަށް އަންނަ މީހުންނަށް ވެސް މިތަން ބަލާލާ، ތިމާވެޓާ ބެހޭ މައުލޫމާތު ހޯދާ ލެވޭނެއެވެ.\n"ދިވެހި ކެއުންތަކަށް ހާއްސަ، ކަޅު އޮޑި ރެސްޓޯރެންޓް!\nމިއީ ދޮންހިޔަލާ އަލިފުޅު ބޭނުން ކުރި އެނދެރި ކަޅު އޮޑިއަަށް ހާއްސަކޮށް ދީފައިވާ މި ނަމަކީ ރެސްޓޯރެންޓަކަށް ކިޔަން ތަފާތު ނަމެެކެވެ. މި ކޮންސެޕްޓް މެނޫއިން ފަށައިގެން ހުރިހާ އެއްޗެއްވެސް ހުންނާނީ ވަރަށް ބޮޑަށް އެއާ ގުޅުވާފައެެވެ.\nއެތަނުގެ މެނޭޖިންގ ޑިރެކްޓަރ އިބްރާހިމް އިނާޒް ވިދާޅުވީ، މިއީ ރާއްޖޭގެ ފައިންޑައިން ކޫޒިންއެއް އާއްމުންނަށް ލިބޭނެ ފުރަތަމަ ފަހަރު ކަމަށެވެ.\n"މި ފައިން ޑައިން ރެސްޓޯރެންޓް ހެދުމުގެ ބޭނުމަކީ ރާއްޖޭގެ ދިވެހި ފުޑް އެންމެ ހައި ލެވެލްގައި ބޭރުން އަންނަ މީހުންނަށް އެއް ތަނަކުން ކެވޭނެ ފުރުސަތު ހޯދައިދިނުން".\nއެގޮތުން މި ރެސްޓޯރެންޓްގެ އެންމެ ހާއްސަ ކަންތައްތަކުގެ ތެރޭގައި ހުރިހާ ކަމެއް ގުޅިފައި ވަނީ ރާއްޖޭގެ ތާރީހާއި ސަގާފަތާއެވެ.\n"އެެތެރޭގެ އިންޓީރިއާ ޑިޒައިނަށް ބޮޑަށް ބޭނުންކޮށްފައި ހުންނާނީ ރާއްޖޭގެ އިހުގައި ބޭނުންކޮށްފައި ހުންނަ ޕެޓާންތަކާއި، ކުލަތަކާއި، ހުރިހާ އެއްޗެއް".\nމިއީ ދިވެހިން ފަހުރުވެރިވާ ފަދަ ދިވެހި ކާތަކެތި އެއްތަނަކުން ލިބޭނެ ރެސްޓޯރެންޓަކަށް ވާނެ ކަަމަށް އިނާޒް ވިދާޅުވިއެވެ.\nމިތަން ހުޅުވަން ނިންމާފައި ވަނީ މި މަސް ތެރޭގައެވެ. ހުކުުރު ދުވަހު އޮތް ސްޓްރީޓް މާކެޓްގައި އެތަނުން ތައްޔާރު ކުރާނެ އެއްޗެއްސާއި އެ ނޫންވެސް އެއްޗެހި ދައްކާލާފައި ވެއެވެ. އަދި ދިވެހި ވަންތަ ހަރަކާތްތައް ދައްކާފައި ވެއެވެ.\nމި ރެސްޓޯރެންޓްގެ އެތެރޭގައި 19 މޭޒު ހުންނާނެެވެ. 26 މޭޒު ޖަހާފައި ހުންނައިރު، ކޮންމެ މޭޒަކީ އެއީ ރާއްޖޭގެ އަތޮޅެކެވެ. މޭޒު މަތީގައިވެސް ހުންނާނީ އަތޮޅު ކުރަހާފައި އަތޮޅުގެ ނަން ޖަހާފައެވެ. އެހެންކަމުން ފަތުރުވެރިންނަށް އެ އަތޮޅަކީ ކޮބައިކަމާއި ގުޅުން ހުރި މައުލޫމާތުތައް ދޭނެެވެ. އަދި ރެސްޓޯރެންޓްގެ އެތެރޭގައި ގަލުންކަނޑާފައި ގާ ވަޑާން ވަރަށް ރަނގަޅަށް ފެންނަން ހުންނާނެ ކަމަށް އޭނާ ވިދާޅުވިއެވެެ.\nމީގެ އިތުރުން، ކްރޮސްރޯޑްގައި ސްރީލަންކާގެ މަޝްހޫރު މިނިސްޓްރީ އޮފް ކްރެބް އާއި ޗައިނީސް، ތައިލޭންޑް އަދި އިންޑިއާ ކެއުންތަކަށް ހާއްސަ ރެސްޓޯރެންޓެއް މިތަނުގައި ހުރެއެވެ. އަދި މިތަނަށް ދާ ގިނަބަޔަކަށް އެންމެ ހާއްސަ ރެސްޓޯރެންޓަކީ ހާޑް ރޮކް ކެފޭއެވެ. ލައިވް މިއުޒިކާއެކު އެތަނުގައި ހިތްގައިމު ވަގުތުތައް ހޭދަ ކުރެވޭނެއެވެ.\nކްރޮސް ރޯޑް އިން އިތުރު ފުރިހަމަކަން ފެންނަން އަދި ދުވަސްތަކެއް ނަގާނެއެވެ. އެތަނުގައި އާ ރިސޯޓްތައް ހުޅުވާނެެވެ. އެތަނަށް ފުރިހަމަކަން ގެންނާނެއެވެ.\nކްރިޕްޓޯ ކަރެންސީ ރާއްޖޭގައި ބަލައިގަންނަ ފުރަތަމަ ދެ ރިސޯޓަށް ހާޑްރޮކް އާއި ސައި ލެގޫން\nއޮކްޓޯބަރ 12, 2021 15:31\nޝުކުރަން ރައީސް ޔާމިން\nއޮކްޓޯބަރ 12, 2021 18:33\nކީިއްވެ މި ހެދިވެރިކަމުގެވާހަކަ މި ލިޔުގައިނެތީ.މި ސޮލިހުވެރިކަމުގެކަމަކަށް ހަދާލާފަ އޮށްވަ ދެންފެންނާނީ. ސާބަސް ތަރައްްީގެ ބާނީި.\nއޮކްޓޯބަރ 15, 2021 21:11\nދުރު ވިސްނޭ އިގުތިސާދީ ބާނީ ،ތަރައްގީގެ ބާނީ އަކީ ޔާމީނޭ ކިޔަނީ ކިޔަންވެގެން.މިހާރު މިތިބަ މީހުން ވެރިކަމުން ފައިބައިގެން ގޮސްސަ މި ކަހަލަ އެއްވެސް ކަމެއް ކޮށްފައި ޢާދޮގޭ އެއޮތީ ކޮށްފަޢޭ ބުނެވޭނެ ހެން ހީވެސް ނުވޭ.ޔާމީނަށް ވޯޓު ނުދެވުނު ދެރަ ހަގީގަތގައިވެސް އަހަރެެން ކުރަން


Dhivehi Anhenaku Inaane "Fit" Firihene Hoadhany - Vaguthu\nދިވެހި އަންހެނަކު އިންނާނެ "ފިޓް" ފިރިހެނެއް ހޯދަނީ\nދިވެހި އަންހެނަކު ކައިވެނި ކުރުމަށްޓަކައި "ފިޓް" ފިރިހެނެއް ހޯދަން އިއުލާން ކޮށްފިއެވެ.\nރާއްޖޭގައި ފޭސްބުކުގެ ޒަރިއްޔާ އިން އިންނާނެ މީހުން ހޯދުމަށް ހަދާފައިވާ ޕޭޖެއް ކަމުގައިވާ "ކައިވެނި ޕޭޖު"ން އެ އަންހެން މީހާގެ އިއުލާން އާއްމު ކޮށްފައި ވާއިރު އޭގައި ވަނީ އެ އަންހެން މީހާ އަކީ ކ.މާލެ އަށް ނިސްބަތްވާ އުމުރުން 58 އަހަރުގެ އަންހެނެއް ކަމަށެވެ.\nއެ އަންހެން މީހާގެ ނަން ބަޔާންކޮށްފައި ނެތް ނަމަވެސް، އޭނާ އަށް މާލޭގެ ގެއިން ކުލީގެ ގޮތުގައި މަހެއްގެ މައްޗައް 58،000 ރުފިޔާ ލިބޭ ކަމަށް އެ އިއުލާނުގައި ވެއެވެ.\nއޭނާގެ ތައުލީމީ ފެންވަރު ސިއްރު ކޮށްފައި ވާއިރު މީގެ ކުރިން ކޮށްފައިވާ ކައިވެންޏަކުން އޭނާ އަށް ތިން ދަރިން ވަނީ ލިބިފައެވެ. އެ މީހާ އަކީ ތެލެސީމިއާ ކެރިއަރެއް ނޫންކަންވެސް އެ އިއުލާނުގައި ވަނީ ބަޔާންކޮށްފައެވެ. ނަމަވެސް، އޭނާ އާއި ކައިވެނި ކުރަން ޝައުގުވެރިވާ ފަރާތްތަކުގެ ވަކި ޝަރުތުތަކެއް ހުންނަން ޖެހެއެވެ.\nއޭގެ ތެރޭގައި އެންމެ ފުރަތަމަ ކަމަކަށް އުމުރުން 20-48 އަހަރާއި ދޭތެރޭގެ މީހެއް ކަމުގައި ވާން ޖެެހެއެވެ. އެއަށްފަހު، ސާފުތާހިރު ކަމާއި އެކު "ރީތިކޮށް" ހުންނަ މީހަކަށް ވާން ޖެހޭއިރު ހަށިގަނޑަށް ބަލާފައި ފިޓު މީހެއްކަން އެނގެން ޖެހޭނެއެވެ. ތިއީ މާ ގިނައިން ފައިސާ ލިބޭ މީހަކަށް ނުވި ކަމުގައި ވިޔަސް މި ކައިވެންޏަށް ޝައުގުވެރިވާނަމަ ކުރިމަތިލެވިދާނެއެވެ.\n" މަތީ މަގާމެއް ނުވަތަ މާގިނަ ފައިސާ ލިބޭ މީހަކަށް ނުވިޔަސް އެންމެ ރަނގަޅެވެ. އަޅުގަނޑަށް ފައިސާ ލިބެއެވެ." އެ އަންހެން މީހާގެ އިއުލާން ނިންމައިލަމުން ބުނެފައިވެއެވެ.\nއެ އަންހެން މީހާ އާއި ކައިވެނި ކުރަން ޝައުގުވެރިވާ ފަރާތްތަކުން "ޕީ2536" މިހެން ޖެއްސެވުމަށް ފަހު ތިޔަ ފަރާތުގެ މައުލޫމާތާއި އެކު ކައިވެނި ޕޭޖަށް މެސެޖެއް ކޮށްލާށެވެ.\nނޮވެމްބަރު 1, 2019 19:14\nދެން ތީނައާ ކައިވެނި ކުރާމީހަކު މަސައްކަތެއް ނުކުރިޔަސް އޯކޭ ވިއްޔާ މަ ހަމަ ރެޑީ.. މަށަކީ ޕާޓޭ އެއް..??\nނޮވެމްބަރު 1, 2019 19:42\nއަންހެން މީހާ ބުނީ ތެދަށް ހިނގަން ނޭންގޭމީހަކު ކިހިނެއްހޯ ފިޓް މީހަކަށް ވާނީ؟؟\nނޮވެމްބަރު 1, 2019 20:37\nނޮވެމްބަރު 1, 2019 21:13\n??? ހީހީ ހީީ\nނޮވެމްބަރު 1, 2019 19:24\nއެކަމަކު މަޖިލީހުގަ ކިޔަނީ މާލޭ މީހުނަކީ ވަރަށް ހާލުގަ އުޅޭ ނިކަމެތި ބައެކޭ. ކުއްޔަށް ލައްކައިންލިބޭމީހާވެސް ވަންނާނެތަނެއް ހުންނަކަމަކަށްނުވޭ. ދަރީގެ އެޕާޓުމަންޓު ކުލިނުދެއްކިގެން ހެޔޮއެދޭމީހުން ދޭއެއްޗަކުން އުޅޭކަމަށްބުނާމީހާ ދެން ފެންނަނީ ވިއްސަކަށްބުރިއަށް ގެހިއްލާތަން، ބޭންކުބަލާއިރު 100 މިލިއަނުން ފައިސާ.\nނޮވެމްބަރު 1, 2019 19:36\nނެށް ސައުގު ވެރިކަމެށް\nނޮވެމްބަރު 1, 2019 20:00\nމަތީ ގައިވާ ބޯކިބާ އަށް. ތިޔަ އިއުލާން އަކީ ފިރިހެނުންނާއި މައްލަވަކުރަންވެގެން ދޮގު މައުލޫތު ލިޔުނު އަންހެނަކަށްވުން ބޮޑަށް ގާތީ. އެކަހަލަ ކަންކަމަށް ކިޔަނީ "ސްކޭމް". މާލޭގެ 100 އަކުން3ޕަސަންޓް އަންހެނަކަށްވެސް އެބުނާ ގޮތަށް ފައިސާ ލިބޭ ހުންނާނެ އެކޭ ނުބުނާނަން. މަޖްލިހުގައި ބޮންޑަ އެވިދާޅުވަނީ މުޅިއަކުން ދޮގުވާހަކަ އެއް ނޫން. މާލޭގެ ގިނަމީހުންގެ ބައިންބަފައިންގެ ގެ ބަހައިގެން ލިބެނީ އަލިފާން ފޮއްޓެއްގެ ބޮޑުމިން. މިކަންކަމަކީ ބަޔަކާއި ހަވާލުކޮށްގެން ހިސާބު ޖަހައިގެން ބެލިދާނެ ކަންކަން. މިގޮތަށް ހިސާބުން ބެލުމަކީ މިޒަމާނުގައި އުނދަގޫކަމެއް ނޫން. މިގޮތަށް ބެލިނަމަވެސް ބޮންޑޭ އެވިދާޅުވަނީ ތެދުކަން ހާމަ ވާނެ. ގިނަ މާލޭ މީހުން އުޅެނީ ހާލުގައި. ރާއްޖެތެރޭ މީހުން އުޅެނީ މާ އަރާމުގައި!\nނޮވެމްބަރު 1, 2019 21:36\nގޯސްވާހަކަ ހުރޭތޯ މިޒަމާނުގަ. މާލޭގަ 50 ހާސް ކަރަންޓު މީޓަރު އެބަހުރި. އެއީ އިންސާނުން ގަޔަށް ކަރަންޓު ގުޅާފަހުރި މީޓަރެއްނޫން. އެއީ މާލޭމީހުންގެ ރަޖިސްޓަރީގަ ހުރި ތަންތަނަށް ގުޅާފަހުރި މީޓަރު. ކޮންމެ މީޓަރަކީ 1 ކޮޓަރިކަމަށް ބެލިއަސް ތިދައްކާވާހަކައިގެ ދެކޮޅުނުޖެހޭކަން އެބައިނގޭ. 50 ހާސް މީޓަރުން 45 ހާސް މީޓަރު ހުރި ތަންތަން ހުންނާނީ ކުއްޔަށްދީފަކަން ޔަގީން. އެހެން ނޫންނަމަ މާލޭ ކޮންމެ މީހަކަށް ހަތަރު ފަސް މީޓަރު އެޖެހެނީ.\nޢަންހެންމީހާއަށް 50 އަހަރު އެކަމަކު ފިރެހެން މީހާގެ ޢުމުރު 20 އަހަރާ 48 އަހަރާ ދެމެދު ޖޯކް ދޯ . ތިޔާއުޅެނީ ޅަކުދިންނަށް ހިތްކިޔާތީ ހެހެ.\nނޮވެމްބަރު 1, 2019 20:14\nއައްޑޫ މުއްސަދި ފިރިހިނުން ވެސް ތިކަމައް ޝައުގުވެރިވާނެ. އެމީހުންނަކީ މާލެ ގެޔަކައް ފައި ހިއްޕާލާނެ ގޮތެއް ނުފެނިގެން އުޅޭބަޔެއް. މާލެ މީހަކާ އިދެވުނީމަ އެނިމުނީ.\nނޮވެމްބަރު 1, 2019 23:52\nހަހަހަ އައްޑޫ މީހުންގެ ގައިގަ އެޅިފަ އޮންނަ މިއޮއް ޓެގެއްތާ ދޯ!\nނޮވެމްބަރު 2, 2019 01:07\nއެކިމީހުން ފައިހިއްޕަން އުޅޭނީ އެކި ކަންކަމާތާ. މާލޭމީހުން ދެވިހިފާފަ ހުންނަނީ ދައުލަތުގެ ހަޒާނާއަށް. އޭރަކު ފައިހިއްޕުނުމީހަކު ގޯނިގޯނީގަ ހަޒާނާ ގޯއްޗަށް ކަހާލަނީ.\nނޮވެމްބަރު 1, 2019 20:22\nނޮވެމްބަރު 1, 2019 20:25\nހަމަ އެކަނި ފައިސާ އަށްޓަކައި ކުރާ އެއްވެސް ކަމެއްގައި ބަރަކާތެއް ނުހުންނާނެ. ގޮއްޔަ އަދި ފުންކޮއް ވިސްނާފައި ރަގަލަށް ތިޔަ އިޢުލާނު ޖަހާލާ.\nނޮވެމްބަރު 1, 2019 20:57\nމަ ވަރަށް ލައިކު އެކަމަކު 54ޥެއްޖެ އަދި ވަރަށް ފިޓު.،الحَمْدُ ِلله\nނޮވެމްބަރު 1, 2019 21:28\nބައެއް ކޮމެންޓު ކުރާ މީހުންނަށް ދަންނަވާލަން އޮތީ މާލޭ މީހަކަސް މާލެއެިން ވެސް އަދި ރަށަކުން އުޅެލާނެ ތަންލޮޅެއް ލިބޭނެ ހަމަ އެއްވެސް ގޮތެއް ނެތޭ. އަދި ދަންނަވާލަން މާލޭގެ ބިން އޮތީ މަދު އިންސައްތަ މީހުންގެ އަތުގައި. ވޭތުވެ ދިޔަ 30 އަހަރު ކުރި ކަމަކީ މާލެ ހަލާކު ކުރުން.\nނޮވެމްބަރު 1, 2019 23:27\nލ.ގަމުން އެކަނިވެސް މާލޭމީހުނަށް 450 ގޯތިދީފަ އެބައޮތް. އެހެން ރަށްރަށުގޮތެއް ބުނާކަށްނޭނގެ.\nނޮވެމްބަރު 1, 2019 21:29\nއައިސިސް ގޮލައެއް ހޯދާ\nނޮވެމްބަރު 1, 2019 22:03\nތިކަމަށް އެންމެ ފިޓީ ސަގަރު ލުތުފީ\nނޮވެމްބަރު 1, 2019 22:42\nކޮބާ ތަމެންނަށް ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ފެނޭތޭ ފެނޭދޯ ތަމެން ކީކޭތޭ ބުނަނޫ ތަމެންނަށް ނޭގެއޭ އެހެންތޭ ތަމެން ދެން ދަގަ އެ ގޯއްޗަށް އިނގޭތޭ ތަމެން ދެން މަހަށް ދޭބަލަ މަހަށް މަހަށް މަހަށް މަހަށް ދޭބަލަ...\nނޮވެމްބަރު 2, 2019 06:47\nއޯ މައި ގޯޑް! ޙީ އިޒް ބެކް!!???\nނޮވެމްބަރު 1, 2019 22:51\nތީ ހުސްދޮގުތީފޭކު މައްޒެގަޑެއް ތިފިޑިޔަކާ އިއްނާނެ މީހަކުނުވާށނެ ތިއީރަގަޅު މީހެއްނަ ތިގޮތައް އިއުލާނު ކުރާނެތަ ހަމަޔަގީނުއްވެސް އަހަރެއް ބޭނުމެއްނޫ ހޯ ހޯ ހޯ އަހަރެއްވާ ސަލާމް\nނޮވެމްބަރު 1, 2019 23:11\nމަވެސް ލައިކުވޭ މަގޭ ޢުމުރަކީ 47 އަހަރު މާތްﷲ އިރާދަކުރެއްވީތީ އަދިހަމަ ފިޓު\nނޮވެމްބަރު 1, 2019 23:17\nޟާލޭގެ މީހުން ހާލުގައި ޖެއްސީ އްދިގުާސްތާ 30 އަހަރުގެ ވެރިކަމުގަ އެމީހާޔައް ވޯޓް ނުދިނީމަ މާލޭގެ މީހުންދެކެ ރުޅި އައިސްގެން މިހާރުވެސް ސަރުކާރުތަކުން މިދަނީ އެސަގާފަތް އާލާކުރަމުން ހަމައެކަނި މާމޭގެ ރައްޔަތުންނައް ބިން ހަރާން މީގަ ހެއްވާކަމަކީ ހުދު ތިމާމީހާޔާ ތިމާމީހާގެ މާމަދަރިންވެސް މިކަމުގަ އަޅުވެތި\nނޮވެމްބަރު 1, 2019 23:55\nފިޓް ފާޒިލް އައް މި ހަބަރު ލިބިއްޖެބާ؟\nޑރ. ރާމީ ހަސަން ވައިނުޖެހޭގެ(މުބީނު މާރނީ)\nނޮވެމްބަރު 2, 2019 01:38\nބޯކިބާ އަށް. ކަރަންޓް މީޓަރަކުން މާލޭ ގެ މީހެއްގެ ހާލެއް ނޭންގޭނެ. މައިންބަފައިންގެ ގޯތި ބަހައިގެން އަލިފާން ފޮއްޓެއްގެ މިންވަރު ލިބުނަސް އެލިބުނު ތަންކޮޅަށް ކަރަންޓް މީޓަރ ލާންޖެހޭނެ. ބޮންޑޭ އެވިދާޅުވަނީ މާލޭ މީހުން އުޅެނީ ހާލުގައޭ. އެކަން ގިނަ މީހުންގެ ލޮލަށް ފެނޭ. ކަންފަތަށް އަޑު އިވޭ. އަދި އެއީ ހަގީގަތެއްތޯ ސަރުކާރުން ބަލަންވެސް ޖެހޭނެ!!! ހިޔުމަން ރިސޯސް މަސައްކަތް ކުރާ ބަޔަކަށް ފައިސާ ދީފައި މާލޭގެ ކިތައް މީހުންތޯ އަލިފާން ފޮށި ވަރުގެ ތަންތަން ކޮޅުގައި އުޅެނީ ބަލާދޭށޭ ބުނީމާ ބަލާފާ ތަފާސް ހިސާބުން ނަތީޖާ ދައްކާ ދޭނެ. ނަތީޖާ ދައްކާނީ މާލޭ ގެ ގިނަ މީހުން އުޅެނީ ރާއްޖެތެރޭ މީހުންނަށް ވުރެ ހާލުގައި ކަން ކަށަވަރު !!!!\nނޮވެމްބަރު 2, 2019 09:46\nކޮންހާ ހާސަރެއްތަ ތިދަމަނީ. ބޯހިމެނުމުގަ އެއޮތީ މާލޭ މީހުންގެ ރަޖިސްޓްރީގަ 53 ހާސް ގޭބިސީ ހުރިކަމަށް. އެއީ ދޮޅުލައްކަ ކޮޓަރި. މިހުރިހާ ތަނެއް ކުއްޔަށްދީގެން ކަލޭމެން ތިތިބެނީ ވަންނާނެތަނެއްނެތޭ ކިޔާފަ އާއިލާ އެއްކޮޓަރިއަކަށްލައިގެން ފައިސާކޮޅު ގުނަން. ކަލޭމެން ކިޔާ އެއްޗެއްގެ ދެކޮޅު ރާއްޖޭގެ އެހެންމީހުނަށް ނޭނގުނު ޒަމާނެއްވެސް ދިޔަ، އެކަމަކު މިއީ އެޒަމާނެއްނޫން.\nނޮވެމްބަރު 2, 2019 08:12\nޢަޅުގަނޑ ު ލައިކްވޭ އަޅުގަނޑު އުމުރު 40 ނިޔާޒް އަޅުގަނޑު މަސައްކަތް ކުރަނީ އެމްއެންޑީއެފްގަ..ރަށަކީ ކުޑަހުވަދޫ\nނޮވެމްބަރު 2, 2019 08:15\nބަންގާޅީން އތިބީ ރެޑީގަ ވަރިހަމަޔޯ 80 ވިއަސް އޯކޭ ޔޯ ލައިކް ލާރިކޮޅު އަދި ވިޔަފާރި\nނޮވެމްބަރު 2, 2019 10:02\nމާލޭ ބައެއް މީހުއްނަކީ ރާއްޖެތެރޭ މީހުން ފެލައިގެން އުޅޭ ބައެއް.. މާލޭ މީހުން ވެސް ބައެއް މީހުން އުޅެނީ ހާލުގައޭ ކިޔާބަލަ.. އެއްމެނެއް ނޫން ދޯ..\nނޮވެމްބަރު 2, 2019 10:07\n58 އަހަރުގެ އަންހުންވެސް ބޭނުންވަނީ ފިޓު ފިރިހެނުން. ދެން ނެތެއްނުން ސަލާމަތެއް\nނޮވެމްބަރު 2, 2019 16:02\nމަތީގައިވާ ބިޑިބޯ އަށް. ރާއްޖެތެރޭގައި މީހުން އުޅެނީ މާ އަރާމުގައި. ބޯހިމެނުމުން އެދައްކަނީ މާލޭ މީހުން އުޅެނީ ކުދިކުދި ކޮޓަރީގައި ކަމަށް. އަމިއްލަ އަށް ތިޔަ އެއްބަސް ވެވުނީ. ބޮންޑަ އެވިދާޅުވާ ބަހުގެ ހަގީގަތް ބެލުމަށް މާލޭ ގެ ގިނަ މީހުން އުޅޭ ހާލު ތަފާސް ހިސާބުން ބެލުމުގެ ސާރވޭ އެއް ކުރަން ސަރުކާރުން އެދެން. އަމިއްލަ ޖަމާއަތަކުން ނަމަވެސް. ރާއްޖެތެރޭގައި އަނބިމީހާ އަށް ގޯއްޗެއް. ފިރިމީއަށް ގޯއްޗެއް. އަނބިމީހާގެ ގޯތި އޮންނަނީ ގެސްޓް ހައުސް އަކަށް 30.000 އަށް ކުއްޔަށް ދީފައި.\nޑިސެމްބަރު 28, 2019 10:56\nހެވެއްނު މާލެ އޭބުނާއިރަށް ދުއްވާގަންނާނެ ފަހަތުން... ހީވާނީ ރަންގަނޑެއް ފެނިގެންއުޅޭހެން.... މަށަށް ހެޔޮ މާލެ ހިލޭވެސް....


AFC Cup Ge Kurin Eagles Ah Maziya Ge Filaavalheh\nއީގަލްސްގެ ކޯޗު ޝާޒްލީ\nއޭއެފްސީ މެޗުގެ ކުރިން އީގަލްސްއަށް މާޒިޔާގެ ފިލާވަޅެއް\n03 މޭ 2021 - 09:49:04\nއޭއެފްސީ ކަޕު ކޮލިފައިންގައި އަންނަ ހަފުތާގައި ބެންގަލޫރާ ދެކޮޅަށް ކުޅެން ޖެހުމުގެ ކުރިން، މާޒިޔާއިން ކުލަބު އީގަލްސްއަށް ފިލާވަޅެއް ނަގައިދީފިއެވެ. މާޒިޔާއިންވަނީ އާދިއްތަ ދުވަހުގެ ރޭ އީގަލްސް ހަތަރު ލަނޑު ސުން ލަނޑު ބަލިކޮށްފައެވެ.\nއާދިއްތަ ދުވަހުގެ ރޭ މާޒިޔާއިން އީގަލްސް ކޮޅަށް ހަތަރު ލަނޑު ޖަހައި ބޮޑު ތަފާތަކުން އީގަލްސް ބަލިކުރިއިރު، މިއީ އީގަލްސްއިން އޭއެފްސީ ކަޕުގެ ޕްލޭ އޮފްގެ ކުރިން އީގަލްސް ކުޅޭނެ އެންމެ ފަހު މެޗެކެވެ. ދެން އީގަލްސް ކުޅެން ޖެހޭ މެޗަކީ އަންނަ ހަފުތާގައި މާލޭގައި ބެންގަލޫރު އެފްސީއާ ދެކޮޅަށް ކުޅޭ މެޗެވެ. އެ މެޗުން މޮޅުވާ ބަޔަކު ދާނީ މާޒިޔާއާ އެކު އޭއެފްސީގެ ގްރޫޕް ސްޓޭޖަށެވެ.\nއާދިއްތަ ދުވަހުގެ ރޭ މާޒިޔާއިން ބޮޑު ތަފާތަކުން އީގަލްސް ބަލިކުރިއިރު މިއީ ދެ އަހަރު ތެރޭގައި އީގަލްސްއަށް މާޒިޔާގެ މައްޗަށް ކުރި ހޯދުނު ފުރަތަމަ ފަހަރެވެ. ލީގުގެ ފުރަތަމަ ބުރުގައި ދެ ޓީމު އެއްވަރުވިއިރު ސީޒަން ހުޅުވުމުގެ ގޮތުން ކުޅުނު ޗެރިޓީ ޝީލްޑް މެޗުން މާޒިޔާގެ މައްޗަށް ކުރި ހޯދީ އީގަލްސްއެވެ.\nމާޒިޔާ އީގަލްސް މެޗަކީ ލީގުގެ ދެވަނަ ބުރުގެ ފަހު މެޗުވެސް މެއެވެ. މި މެޗުގައި މާޒިޔާގެ ލަނޑުތައް ޖެހީ ފޭދޫ އިއްބެއާ، ހަމްޕު އަދި ބިދޭސީ ދެ ކުޅުންތެރިންނެވެ.\nމާޒިޔާ ސްޕޯރޓްސްއީގަލްސްދިރާގު ދިވެހި ލީގު\nމާޒިޔާއިން ވަކިވި ސަބަބު ނިޒާމްބެ ދުލުން


ޢަރަބި ނުއެނގުނަސް ތަޖުވީދު ނުއެނގުނަސް ޤްރުއާން ނުކިޔަވަން ދެއްކޭނެ އެއްވެސް ބަހަނާއެއް މިހާރަކު ނެތް!: މުފްތީ މެންކް\nޢަރަބި ބަހުން އެންމެ އަކުރެއް ކިޔަން ނުއެނގުނު ނަމަވެސް ކީރިތި ޤްރްއާން ނުކިޔަވަން ދެއްކޭނެ އެއްވެސް ބަހަނާއެއް މިއަދަކު ނެތެވެ. ތަޖްވީދު ނުއެނގުމަކީ ނުބައިކޮށް ކިޔަވަން ދެއްކެން އޮތް ބަހަނާއެއްވެސް ނޫނެވެ.\nތިބާގެ ފޯނުގައި ވަޓްސްއަޕާއި އެހެން ވެސް ޕްރޮގްރާމްތައް އެބަހުރެއެވެ. އެ ޕްރޮގްރާމްތައް ބޭނުންކުރަން ނުއެނގޭނަމަ އެމީހަކީ މީހަކަށްވެސް މިހާރަކު ނުވެއެވެ. ވީއިރު ކީރިތި ޕްރޮގްރާމްތައް އަޅައި ބޭނުން ކުރަން ނުއެނގުނީމާ މިވަނީ ކިހިނެއް ހެއްޔެވެ؟ ތިބާއަކީ އެއްވެސް މީހަކަށް އެބަވޭ ހެއްޔެވެ؟\nއެމީހަކަށް ބޭނުންކުރަން ފަސޭހަ ޕްރޮގްރާމެއް އަޅާށެވެ. އަހަރެންނަށް އެންމެ ފަސޭހައީ "ޞަޙީޙް އިންޓަރނޭޝަނަލް"އެވެ. އެމީހަކީ ޚަޠިމް ބަލައިގެން ކިޔަވަން ނުއެނގޭ މީހަކު ނަމަ ކޮންމެ ޕްރޮގްރާމަކުން ނަމަވެސް އެމީހަކު ބޭނުން ޤާރީއެއް އިޚްތިޔާރުކުރާށެވެ. އަދި އޭނާގެ އަޑުދަށުން ކިޔަވާށެވެ. އެއިރުން ދާނީ ހަމަ ތަޖްވީދު މަގުން ކިޔެވެމުންނެވެ.\nކޮންމެ މީހަކުވެސް ބުނަނީ އެމީހާ ފޯނުގެ ޕްރޮގްރާމްތައް ބޭނުންކުރަނީ މީހުންނާއި ގުޅުން ބާއްވަން ކަމަށެވެ. ވީއިރު އެންމެ ފުރަތަމަ ގުޅުން ބާއްވަން ޖެހޭނީ ﷲ ތަޢާލާ އާއިއެވެ. ފޯނަކީ ﷲ ތަޢާލާ އާއި ގުޅުން ބާއްވާ އެއްޗަކަށް ހެދުމަށްވުރެ ފޯނުން ހިފޭނެ ބޮޑު ބޭނުމަކީ ކޮބައިހެއްޔެވެ؟ ވީމާ ފޯނުން ހިފާ އެންމެ ބޮޑު ބޭނުމަކީ ﷲ ތަޢާލާ އާއި ގުޅުން ބޭއްވުންކަމަށް ހަދާށެވެ. އެހެން އެންމެންނަށްވުރެ މުހިންމީ ﷲ ތަޢާލާއެވެ. ބޭނުން ބޮޑީ ﷲ ތަޢާލާގެ އެވެ.\nނަމޫނާ ނުދައްކައި އަނބިދަރިންވެސް އެހެން މީހަކުވެސް އިޞްލާޙެއް ނުކުރެވޭނެ!: މުފްތީ މެންކް\nމި3ސުވާލުގެ ޖަވާބަކީ "ނޫން" ކަމަށްވާނަމަ މަރާއި ކުރިމަތިލުމަށް ތިބާއަށް ވެވިފައިވަނީ ކޮން ތައްޔާރީއެއް ހެއްޔެވެ؟: މުފްތީ މެންކް


TMA gai Bain Capital in Virgin Australia ganefi\nޓީއެމްއޭ ގަތް ބައިން ކެޕިޓަލް އިން ވާގިން އޮސްޓްރޭލިއާ ގަނެފި\nރާއްޖޭގެ ޓީއެމްއޭގެ މައި ހިއްސާދާރު ކަމަށްވާ އެމެރިކާގެ ބައިން ކެޕިޓަލް ކުންފުނިން، ވާޖިން އޮސްޓްރޭލިޔާ ކުންފުނި ގަނެފި އެވެ.\nކޮވިޑް-19 އާ ގުޅިގެން ގިނަ އެއާލައިންތަކެއް ބަނގުރޫޓުވެ، ގެއްލުންވެފައި ވަނިކޮށް ބައިން އިން ހިންގި މި މުއާމަލާތާ ބެހޭ ގޮތުން، އެ ކުންފުނީގެ ސީއީއޯ މައިކް މޫފީ ވިދާޅުވެފައިވާ ގޮތުގައި މި މުއާމަލާތުގެ ސަބަބުން ވާޖިން އޮސްޓްރޭލިއާގެ ހިދުމަތް އިތުރަށް ފުޅާ ވެގެން ދާނެ އެވެ.\nބައިން ކެޕިޓަލްއަކީ ރާއްޖޭގެ ޓީއެމްއޭގެ މެޖޯރިޓީ ހިއްސާ އޮންނަ ކުންފުންޏެކެވެ. އެމެރިކާގެ އިންވެސްޓްމަންޓް ކުންފުންޏެއް ކަމަށްވާ ބައިން ކެޕިޓަލް އިން ޓީއެމްއޭގެ މެޖޯރިޓީ ހިއްސާ މިދިޔަ އަހަރު ގެނެފައިވަނީ ގާތްގަނޑަކަށް 550 މިލިއަން ޑޮލަރު (8.4 ބިލިއަން ރުފިޔާ) އަށެވެ. އެ ކުންފުނިން މި މުއާމަތް ކޮށްފައިވަނީ ޗައިނާގެ ޓެމްޕަސް ގްރޫޕާ ގުޅިންނެވެ. ބައިން އިން ޓީއެމްއޭގެ ހިއްސާ ގެނެފައިވަނީ އެމެރިކާގެ ބްލެކް ސްޓޯން ކުންފުނީގެ އަތުންނެވެ.\nރާއްޖޭގެ ވައިގެ ދަތުރުފަތުރުގެ ދާއިރާގައި މަސައްކަތް ކުރައްވާ މާހިރަކު ވިދާޅުވި ގޮތުގައި މި މުއާމަލާތުގެ ސަބަބުން ރާއްޖެ އަށް "ޕޮޒިޓިވް" ކަންތައް ތަކެއް އައުމުގެ ފުރުސަތު އެބައޮތް ކަމަށެވެ. މީގެ އެއް ކަމަކީ އޮސްޓްރޭލާ މީހުންގެ ޝައުގުވެރިކަން ރާއްޖެ މަތިވެ، ރާއްޖޭގެ އިންވެސްޓްމަންޓްތަކުގެ އިތުބާރު ޔަގީންވުން ކަމަށް އޭނާ ވިދާޅުވި އެވެ.\nބައިން ކެޕިޓަލް އިން ވާޖިން އޮސްޓްރޭލިއާ އެއާލައިން ގަތް މި ދުވަސް ވަރަކީ އެއާލައިންތަކަށް ބޮޑެތި ގެއްލުންތަކެއް ވެފައިވާ ދުވަސް ވަރަކެވެ. ކޮވިޑް-19 ގެ ސަބަބުން ދަތުރު ކުރާ މީހުންގެ އަދަދު ދަށްވުމުގެ ސަބަބުން ގިނަ އެއާލައިން ތަކެއް ވަނީ ބަނގުރޫޓު ވެފަ އެވެ. އަދި މި އަޑިގަނޑުން އަރައި ގަންނަން ތިން އަހަރު ނަގާނެ ކަމަށް ދަ އިންޓަނޭޝަނަލް އެއާ ޓްރާންސްޕޯޓް އޮތޯރިޓީ (އަޔާޓާ) އިން އަންދާޒާ ކޮށްފައިވެ އެވެ.\nޓޫރިޒަމް އިގްތިސޯދު ޓީއެމްއޭ\nޓީއެމްއޭގެ މެޖޯރިޓީ ހިއްސާ އަނެއްކާ ވިއްކާލައިފި\nޓީއެމްއޭގެ 60 ވަނަ ބޯޓު ގެނެސްފި


America safeeru raees Yamin aai bahdhalu kuravvaifi - vNews.mv\nއެމެރިކާ ސަފީރު ރައީސް ޔާމީނާ ބައްދަލުކުރައްވައިފި\n04 April 2016, 16:13\nއެމެރިކާ ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު އަތުލް ކޭޝަޕް، ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމްއާ މިއަދު ބައްދަލުކުރައްވައިފި އެވެ.\nމިބައްދަލުވުން ކުރިއަށް ދިޔައީ މިއަދު ހެނދުނު ރައީސުލްޖުމްހޫރިއްޔާގެ އޮފީހުގަ އެވެ.\nރައީސް އޮފީހުން ބުނީ މި ބައްދަލުވުމުގައި ރައީސުލްޖުމްހޫރިއްޔާ ވަނީ ދިވެހިރާއްޖެއާއި އެމެރިކާއާ ދެ ގައުމުގެ ދެމެދުގައި އޮތް ގުޅުން އެކިދާއިރާތަކުން އިތުރަށް ބަދަހިކުރެއްވުމާ ބެހޭގޮތުން އެމެރިކާ ސަފީރާއި މަޝްވަރާ ކުރައްވާފައި ކަމަށެވެ. މީގެއިތުރުން ރާއްޖޭގެ އިގްތިސޯދީ، އިޖްތިމާއީ އަދި ސިޔާސީ ކަންކަމާ ބެހޭގޮތުން ވެސް ދެބޭފުޅުން މަޝްވަރާ ކުރެއްވި ކަމުގައި ރައީސް އޮފީހުން ބުނެ އެވެ.\nމިބައްދަލުވުމުގައި ރައީސުލްޖުމްހޫރިއްޔާގެ އަރިހުގައި މިނިސްޓަ އޮފް ފޮރިން އެފެއާޒް ދުންޔާ މައުމޫންއާއި، މިނިސްޓްރީ އޮފް ފޮރިން އެފެއާޒްގެ ފޮރިން ސެކްރެޓަރީ ޑރ. އަލީ ނަސީރު މުހައްމަދުއާއި، ރައީސުލްޖުމްހޫރިއްޔާގެ އޮފީހުގެ އަންޑަ ސެކްރެޓަރީ މުހައްމަދު ނަސީރު ބައިވެރިވެވަޑައިގެންނެވި އެވެ.\nއެމެރިކާ ސަރުކާރުގެ ފަރާތުން ރާއްޖެއަށް ކަނޑައަޅުއްވާފައި ހުންނަވާ ސަފީރުގެ އަރިހުގައި ޑެޕިއުޓީ އެސިސްޓަންޓް ސެކްރެޓަރީ ފޯ ސައުތް އެންޑް ސެންޓްރަލް އޭޝިއަން އެފެއާޒް، މަންޕްރީތް ސިން އާނަންދް ވެސް ބައިވެރިވެވަޑައިގެންނެވި އެވެ.


India ge au Uththama Fan'diyaaru Sharad Arvind Bobde maqaamuge huvaa kuravvaifi - vNews.mv\nއިންޑިއާގެ އައު އުއްތަމަ ފަނޑިޔާރު ޝަރަދު އަރްވިންދު ބޮބްޅޭ (ކ) އަށް އިންޑިއާގެ ރައީސް ރާމް ނާތު ކޯވިންދު ހުވާލައި ދެއްވަނީ:\nއިންޑިއާގެ އައު އުއްތަމަ ފަނޑިޔާރު ޝަރަދު އަރްވިންދު ބޮބްޅޭ މަގާމުގެ ހުވާ ކުރައްވައިފި\nސައިފް އަޒްހަރު New Delhi | 18 November 2019, 16:32\nއިންޑިއާގެ އައު އުއްތަމަ ފަނޑިޔާރު ޝަރަދު އަރްވިންދު ބޮބްޅޭ މިއަދު މަގާމުގެ ހުވާ ކުރައްވައިފިއެވެ.\nއިންޑިއާގެ 47 ވަނަ އުއްތަމަ ފަނޑިޔާރުގެ ހައިސިއްޔަތުން ޖަސްޓިސް ޝަރަދު އަރްވިންދު ބޮބްޅޭ މަގާމުގެ ހުވާ ކުރެއްވުމުގެ ޚާއްސަ ރަމިސްޔާތު އޮތީ އިންޑިއާގެ ރައީސްގެ ގަނޑުވަރު ރާޝްތުރަޕަތީ ބަވަންގައެވެ.\nއުއްތަމަ ފަނޑިޔާރަށް މަގާމުގެ ހުވާލައިދެއްވީ އިންޑިއާގެ ރައީސް ރާމް ނާތު ކޯވިންދުއެވެ.\nހުވާކުރެއްވުމަށް ބޭއްވި ރަސްމިއްޔާތުގައި އިންޑިއާގެ ބޮޑުވަޒިރު ނަރެންދުރަ މޯދީއާއި، އިންޑިއާ ސަރުކާރުގެ ވެރިންނާއި، ސިޔާސީ މައިދާނުގެ އެތައް އިސްވެރިން ބައިވެރިވަޑައިގެންނެވިއެވެ.\nމަގާމުގެ ހުވާ ކުރެއްވުމަށްފަހު، ޝަރަދު އަރްވިންދު އެންމެ ފުރަތަމަވެސް ވަޑައިގެންނެވީ ޖަލްސާގެ ރިޔާސަތު ސަރަހައްދުގައި ގޮނޑިއެއްގައި އިންނެވި އޭނާގެ މުސްކުޅި މަންމާފުޅުގެ އަރިހަށެވެ.\nޖަސްޓިސް ޝަރަދު އަރްވިންދު ބޮބްޅޭ އިންޑިއާގެ އުއްތަމަ ފަނޑިޔާރުގެ މަގާމާ މި ހަވާލުވެވަޑައި ގެންނެވީ، އެ މަގާމުގައި ކުރިން ހުންނެވި ޖަސްޓިސް ރަންޖަން ގޮގޯއި އިއްޔެ ރިޓަޔާ ކުރެއްވުމާ ގުޅިގެންނެވެ.\nމަގާމުން ރިޓަޔާ ކުރައްވާތީ، ކޮންވެންޝަންގައި ކަނޑައަޅާފައިވާ ގޮތުގެމަތިން އުއްތަމަ ފަނޑިޔާރުގެ މަގާމަށް ޖަސްޓިސް ބޮބްޅޭ އައްޔަން ކުރައްވަން ހުށަހެޅުއްވީ މަގާމުން ރިޓަޔާ ކުރެއްވި ފަނޑިޔާރު ރަންޖަންއެވެ. އެއީ، އޭނާއާ ޖެހިގެން ސުޕްރީމް ކޯޓުގެ ބެންޗުގައި އެންމެ ސީނިއަރ ފަނޑިޔާރަކީ ޝަރަދު އަރްވިންދު ބޮބްޅޭކަމުންނެވެ.\nއަދި އުއްތަމަ ފަނޑިޔާރުގެ މަގާމަށް ޝަރަދު އަރްވިންދު ބޮބްޅޭ އައްޔަން ކުރެއްވުމުގެ ލިޔުމުގައި އިންޑިއާގެ ރައީސް ރާމް ނާތު ކޯވިންދު ސޮއި ކުރައްވާފައިވަނީ މިދިޔަ އޮކްޓޫބަރުމަހުގެ 29 ވަނަ ދުވަހުއެވެ.\nއިންޑިއާގެ އާ އުއްތަމަ ފަނޑިޔާރުގެ މަގާމަށް މިއަދު އައްޔަން ކުރެވުނު ޖަސްޓިސް ޝަރަދު އަރްވިންދު ބޮބްޅޭ، 2021 ވަނަ އަހަރުގެ އޭޕްރީލްމަހުގެ 23 ވަނަ ދުވަހު ރިޓަޔާ ކުރައްވަންދެން މަގާމުގައި ދެމިހުންނަވާނެއެވެ.\nޝަރަދު އަރްވިންދު ބޮބްޅޭ އުފަންވެވަޑައިގެންފައިވަނީ 24 އޭޕްރީލް 1956 ގައި މަހާރަޝްތުރާގެ ނާގްޕޫރަށެވެ. އޭނާގެ މުޅި އާއިލާއަކީވެސް ގާނޫނީ ވަކީލުންގެ އާއިލާއެއް ކަމަށްވެއެވެ. ބޮބްޅޭގެ ކާފައާއި، ބައްޕައާއި، ބޭބެއަކީވެސް ފުންނާބުއުސް ގާނޫނީ ވަކީލުންނެވެ.\n2000 ވަނަ އަހަރުގެ މާޗްމަހުގެ 29 ވަނަ ދުވަހު ބޮމްބޭ ހައި ކޯޓުގެ ފަނޑިޔާރުކަމަށް އައްޔަން ކުރެވުނު ބޮބްޅޭ، އެ މަގާމުގައި 12 އަހަރު ހޭދަކުރެއްވި ފަހުން މަދިޔަ ޕްރަދޭޝްގެ އުއްތަމަ ފަނޑިޔާރުގެ މަގާމަށް އައްޔަން ކުރެވުނީ 16 އޮކްޓޫބަރު 2012 ގައެވެ.\nއިންޑިއާގެ ސުޕްރީމް ކޯޓުގެ ފަނޑިޔާރުންގެ ބެންޗަށް ޖަސްޓިސް ޝަރަދު އަރްވިންދު ބޮބްޅޭ އައްޔަން ކުރެވުނީ 12 އޭޕްރީލް 2013 ގައެވެ.


Varugadha PSG Katuvaalaa United quarter ah Varugadha PSG Katuvaalaa United quarter ah\nވަރުގަދަ ޕީއެސްޖީ ކަޓުވާލައި ޔުނައިޓެޑް ކުއާޓާ އަށް\nޔުނައިޓެޑުގެ ދެވަނަ ލަނޑު ލުކާކޫ ޖެހުމަށްފަހު އުފާފާޅުކުރަނީ\nމާކަސް ރަޝްފޯޑް އިތުރު ވަގުތުގައި ކާމިޔާބުކޮށްދިން ޕެނަލްޓީއާއެކު 3-1އިން މޮޅުވެ ޗެމްޕިއަންސް ލީގުގެ ކުއާޓާ ފައިނަލަށް މެންޗެސްޓާ ޔުނައިޓެޑް ހިނގައްޖެ އެވެ.\nމުހިންމު ބައެއް ކުޅުންތެރިން ނެތި ދެ ޓީމު ވެސް ކުޅުނު މެޗު ފެށިއިރު ޔުނައިޓެޑް ކުއާޓާ އަށް ދާން އޮތީ ދެ ލަނޑުން މޮޅުވެގެންނެވެ. ނަމަވެސް ފުރަތަމަ ހާފުގައު ލޮމެލޫ ލުކާކޫ ޖެހި ދެ ގޯލުން ޔުނައިޓެޑް ހިތްހަމަޖެހުން ހޯދި އެވެ. މެޗުގެ ދެ ވަނަ މިނިޓްގައި އޭނާ ޖެހި ލަނޑަށް ފަހު 12 ވަނަ މިނިޓްގައި ޕީއެސްޖީ އަށް އެއްވަރުކޮށްދިނީ ބާނަޓެވެ.\nރަޝްފޯޑްގެ ގޯލުން ޔުނައިޓެޑް މޮޅުވުމުން އެ ޓީމު ކުއާޓާ އަށް ދިޔައީ އަވޭގޯލުގެ ތަފާތުންނެވެ. އެއީ 3-3އިން ދެ ޓީމު އެއްވަރުވުމުންނެވެ. މި ދެ ޓީމު ޔުނައިޓެޑްގެ ދަނޑުގައި ކުޅެގެން ޕީއެސްޖީ މޮޅުވީ 2-0އިންނެވެ.\nމިއީ ޖެހިޖެހިގެން ޗެމްޕިއަންސް ލީގުގެ ދެ ވަނަ ބުރުން ޕީއެސްޖީ ކެޓީ ދެ ވަނަ ފަހަރެވެ.\nމި މޮޅާއެކު ޔުނައިޓެޑްގެ ކޯޗުކަން އޮލޭގަނާ ސޮލިޝަޔާ އަށް ދޭން ގިނަ ބަޔަކު ވަނީ ގޮވާލައިފަ އެވެ. އޭނާ މިދިޔަ ޑިސެމްބަރު މަހު ޓީމާ ހަވާލުވީ ވަގުތީގޮތުންނެވެ. ނަމަވެސް މިހާތަނަށް ބަލިވީ އެންމެ މެޗަކުންނެވެ.


PG ekangheh noon, ihumaaluvi emmennah eh "hukumeh"! | Mihaaru\nޕްރޮސިކިއުޓަ ޖެނެރަލް އައިޝަތު ބިޝާމް ޖަލްސާއެއްގައި ބައިވެރިވެވަޑައިގަންނަވަނީ. އޭނާ މަގާމުން ވަކިކުރަން ސަރުކާރު ކޯލިޝަނުން ވަނީ ނިންމާފައި.\nޕީޖީ އެކަންޏެއް ނޫން، އިހުމާލުވި އެންމެންނަށް އެއް "ހުކުމެއް"!\n26 ނޮވެމްބަރ 2018 - 06:28 34 comments\nކުރީގެ ރައީސް އަބްދުﷲ ޔާމީންގެ ސިޔާސީ ބާރު ދަމަހައްޓަވަން ޕްރޮސިކިއުޓަ ޖެނެރަލް އައިޝަތު ބިޝާމް، ސިޔާސީ ބޭފުޅުންނަށް ގިނައިން އުފުއްލެވީ، ގާނޫނީ ބޭފުޅުން ވިދާޅުވާ ގޮތުގައި، މުޅިން ގޯސް ދައުވާތަކެވެ. ނަތީޖާއަކަށް ވީ މުޅި ޝަރުއީ ނިޒާމް ގަޑުބަޑުވުމެވެ. އެއާއެކު، އެތައް ބަޔަކަށް ނުހައްގު އަނިޔާ ތަހައްމަލް ކުރަން ޖެހުމެވެ.\nމަގާމުގެ ހައިސިއްޔަތުން، މިކަމުގައި ބިޝާމް ޒިންމާ އުފުއްލަވަން ޖެހިވަޑައިގަންނަވާނެ އެވެ.\nއެ ތުހުމަތާ އެކު އޭނާ މަގާމުން ވަކިކުރަން ވަނީ ނިންމައިފަ އެވެ. މަޖިލީހަށް އިތުބާރު ނެތް ކަމުގެ މައްސަލަ ހުށަހެޅި ދުވަހު އެ އަނބުރާ ނެގީ، ސަރުކާރު ކޯލިޝަންގެ މަސްލަހަތުތަކެއް އޮވެގެން ކަމަށް ބެލުމުގެ ޖާގަ އެބަ އޮތެވެ. "ހައްލު" ލިބުމާ އެކު އަލުން ހުށަހަޅާނެ ކަމަށް އަންނަނީ ބުނަމުންނެވެ.\nރައްޔިތުންނަށް އިންސާފު ކަށަވަރުކޮށް ދެއްވުމުގެ ގާނޫނީ ވާޖިބާއި މަސްއޫލިއްޔަތުތަކާ ހަވާލުވެވަޑައިގެން ހުންނަވައި، ބިޝާމް އަމަލު ކުރެއްވި ގޮތުން، ގާނޫނީ އިމުގެ ތެރެއިން އޭނާ މަގާމުން ދުރު ކުރަން ޖެހެ އެވެ. ގާނޫނާ ޚިލާފު އަމަލުތަކަށް ޖަވާބުދާރީ ކުރުވައި، ރައްޔިތުންނަށް އިންސާފު ލިބެން ޖެހެ އެވެ.\nއެކަމަކު މި "ހުކުމް" އަންނަން ޖެހެނީ ޕީޖީ ބިޝާމަށް އެކަންޏެއް ނޫނެވެ.\nކޮމިޝަންތަކުގެ އިސް ބައެއް ބޭފުޅުން ޖަލްސާއެއްގައި.\nފަސް އަހަރުގެ ދައުރެއް ނިމި ދައުލަތާއި ރައްޔިތުންނަށް ފޫނުބެއްދޭވަރުގެ ގެއްލުންތަކެއް ލިބުނީ، "މިނިވަންކަމެއް" ނެތް މިނިވަން މުއައްސަސާތަކާ ހެދި އެވެ. ގާނޫނުއަސާސީން ބޮޑެތި ބާރުތަކެއް ދީފައި އޮތް ނަމަވެސް ޒިންމާ އަދާކުރުމުގައި އިހުމާލުވުމުންނެވެ.\nހިއުމަން ރައިޓްސް ކޮމިޝަނާއި އެންޓި ކޮރަޕްޝަން ކޮމިޝަނާއި އިލެކްޝަންސް ކޮމިޝަނާއި ބްރޯޑްކާސްޓިން ކޮމިޝަނާއި ނެޝަނަލް އިންޓެގްރިޓީ ކޮމިޝަނާއި ސިވިލް ސާވިސް ކޮމިޝަން ފަދަ މުއައްސަސާތަކުގެ ބޭފުޅުން، ނުފޫޒުން އެއްކިބާވެ، ގާނޫނީ ވާޖިބު އެކަށީގެންވާ ގޮތެއްގައި އަދައެއް ނުކުރައްވަ އެވެ. ގާނޫނީ ޒިންމާ އަދާކުރެއްވި ނަމަ، ރައްޔިތުންނަށް އެކަން އިހްސާސް ކުރެވޭނެ އެވެ. އިތުބާރު ވެސް ދެމިއޮތީހެވެ.\nGaanoonuasaasee "maraalaafai vaathee" Suood ge varugadha hamalaa thakeh muassasaathakah!\nމިނިވަން މުއައްސަސާތަކުގެ ހާލަތު!\nއިންސާނީ ހައްގުތައް ރައްކާތެރިކޮށް ދިނުމުގެ ޒިންމާ ކޮނޑުގައި އަޅައިގެން ތިބި ހިއުމަން ރައިޓްސް ކޮމިޝަން (އެޗްއާރުސީއެމް) އަށް ވޭތުވެދިޔަ ފަސް އަހަރު ހުށަހެޅީ އެންމެ ޝަކުވާއެއް ނޫނެވެ. އިންސާނީ ހައްގުތައް ނިގުޅައިގަތް ކަމަށް ބުނެ ފުލުފުލުގައި ޝަކުވާ އެވެ. ޖަލުތަކުގައި އިންސާނުންނަށް އެކަށީގެން ނުވާ އަނިޔާދިނުމާއި އިހުމާލުވަމުންދާ އެތައް މައްސަލައެއް ވެސް ހުށަހެޅި އެވެ.\nREPORT: Aniyaa libey meehun karunaigai, HRCM filaa!\nމެއި، 1، 2015، ގައި ސަރުކާރާ ދެކޮޅަށް ކުރި މުޒާހަރާއާ ގުޅިގެން ޖަލަށް ލީ، އަބްދުﷲ ރަޝީދު، ކަރެކްޝަނަލް ސާވިސްގެ އިހުމާލުން މަރުވި މައްސަލަ ފެންމަތިވީ، އިންސާނީ ހައްގުތަކުގެ ހާލަތު ދަށްވަމުންދާ ކަމުގެ ތުހުމަތު ކުރަމުން ދަނިކޮށެވެ. އެ މަރު، ޖަލަށް ގޮސްގެން އެޗްއާރުސީއެމުން ބެލި އެވެ. އެކަމަކު، އެ ތަހުގީގުން ފަޅާއެރި ކަންކަމަށް ފަސްއަޅައި ފޮރުވީ އެވެ. އެންމެ ކުޑަވެގެން އެކަމުގައި ބައެއްގެ އިހުމާލު ހިމެނޭތޯ ނުވަތަ ނޫންތޯ މިހާތަނަށް ވެސް ބުނެއެއް ނުދެވުނެވެ.\nއެފަދަ ކިތަންމެ ހާދިސާތަކެއް ހިނގިއިރު އެ ކޮމިޝަން އޮތީ ހިމޭނުންނެވެ.\nހިއުމަން ރައިޓްސް ކޮމިޝަނުގެ މެމްބަރުން: އެ ކޮމިޝަނަށް ހުށަހަޅާ މައްސަލަތައް ބަލައި ފިޔަވަޅު އަޅަން ނުކުޅެދިފައިވާ ކަމުގެ ޝަކުވާ ބޮޑު.\nދެން އޮތީ، އޭސީސީ އެވެ. ކޮރަޕްޝަނާއި ޚިޔާނާތާއި ފަސާދަ އާއްމުވިއިރު ވެސް އެކަށީގެންވާ ފިޔަވަޅު އެޅުމުގައި ފަހަތު ފަޔަށް ބުރަވި ކަމުގެ ތުހުމަތެވެ. ބައެއް މައްސަލަތައް ތަހުގީގުކުރި ނަމަވެސް ހަމަޔާއި އިންސާފުން ދައުވާ ކުރަން ފޮނުވުން އަދި މައުލޫމާތު އާއްމު ކުރުމުގެ ހިތްވަރެއް ނުލިބުނެވެ.\nLuthfee ah faadhukiyun: "Nazaahaiytheri kameh neiy, Isthiufaa dhee"\nއެއް މައްސަލަައަކީ، އެމްއެމްޕީއާރުސީ މެދުވެރިކޮށް ހިންގި 1.2 ބިލިއަން ރުފިޔާގެ ޚިޔާނާތެވެ. އޭސީސީގެ ތަހުގީގަށް ފަހު، އެ ފައިސާ ވަދެފައިވާ، ދައުލަތުގެ އިސް ބޭފުޅުންގެ އެކައުންޓަކުގެ ތަފްސީލް އާއްމުންނަށް ހާމަކުރާނެ ކަން އިއުލާންކޮށް، ފަހު ވަގުތު، މުއައްސަސާތަކަށް ރިޕޯޓް ފޮނުވާލައި، ވާހަކަ މުޅިން އަނބުރާލީ އެވެ. އަދިވެސް އެ ކޮމިޝަނުން އަންނަނީ އެ މައްސަލަ ތަހުގީގު ކުރަމުންނެވެ.\nMas nimijje, bodu hiyaanaathuge report eh nunerunu!\nއިލެކްޝަންސް ކޮމިޝަން ހިންގީ، އެއް ބަޔަކު ތުހުމަތު ކުރާ ގޮތުގައި، ވެރިކަން ކުރާ ޕީޕީއެމްގެ "ގޮތްޕެއް"ގެ ގޮތުގަ އެވެ. ބްރޯޑްކާސްޓިން ކޮމިޝަން ފެނުނީ، ރާއްޖެ ޓީވީން އެކަނި މިންގަނޑާ ޚިލާފުވި ތަނެވެ. އެ ސްޓޭޝަނަށް ހުސްވެގެން ތިބެ، ބޮޑެތި އަދަދުތަކުން ޖޫރިމަނާ ވެސް ކުރި އެވެ. އެއީ، އެންމެ ރަނގަޅަށް ހިނގަދިޔަ ކަމެއް ނޫން ކަމަށް ފަހުން، އެއްބަސް ވެސް ވި އެވެ.\nMi muvazzafunnah "roalhi beylun", Insaafeh noon!\nފުލުހުންގެ އިހުމާލު، ނެޝެނަލް އިންޓެގްރިޓީ ކޮމިޝަނަށް ނުފެނުނުއިރު، ސިވިލް ސާވިސްގެ މުވައްޒަފުން ވައްޓާލި ސިޔާސީ އަނދަވަޅުން ސަލާމަތްކޮށްދިނުމުގައި އެ ކޮމިޝަނަށް ކުރެވުނު ކަމެއް ނެތެވެ. ސިވިލް ސާވިސް ކޮމިޝަންގެ ރައީސް ޑރ. އަލީ ޝަމީމްގެ އެހެން ވާޖިބެއް ވެސް ގާނޫނީ ގޮތުން އޮވެ އެވެ: ޖުޑިޝަލް ސާވިސް ކޮމިޝަންގެ މެމްބަރުކަމެވެ. މިދިއަ ފަސް އަހަރު އެތަނުގައި އޭނާ ހުންނަވައިގެން ޖޭއެސްސީގައި ކުރެއްވި މަސައްކަތާ މެދު ސުވާލު އުފެދެ އެވެ.\n"މިނިވަން މުއައްސަސާތަކުގެ މެމްބަރުންގެ ނަޒާހަތްތެރިކަމާ މެދު ސުވާލު އުފެދޭ. ގާނޫނީ ޒިންމާ އަދާކުރެއްވުމުގައި ގިނަ މުއައްސަސާތައް ވަނީ ނުކުޅެދިފައި. އެ ހުރިހާ ބޭފުޅުން، މަގާމުތަކުން ދުރު ކުރެވެން ޖެހޭ،" ޕީޖީ ބިޝާމް ވަކިކުރަން މަޖިލީހަށް ހުށަހެޅި، ތިނަދޫ ދެކުނު ދާއިރާގެ މެމްބަރު އަހްމަދު އަބްދުﷲ (އަބުޅޯ) ވިދާޅުވި އެވެ.\nޖަވާބުދާރީ ކުރުވެން ވާނެ!\nގާނޫނުއަސާސީން ވަކިކޮށްދިން ބާރުތައް، ސަރުކާރަށް ޖަމާކޮށްފައި އޮތް ގޮތަށް ބަލާއިރު ނުފޫޒުން އެއްކިބާވެ މަސައްކަތް ނުކުރެއްވޭނެ ކަމަށް ކޮމިޝަންތަކުގައި ބައެއް ބޭފުޅުން ތިއްބެވީ ގަބޫލުކުރައްވައިގެންނެވެ. ކޮމިޝަންތަކުން ކަންކަން ކުރުވަނީ ގާނޫނީ އިމުން ބޭރުގައި ކަން މެމްބަރުންނަށް ވެސް އެނގިވަޑައިގަނެ އެވެ. އެކަމަކު އެ ގޯސްތަކުން ދުރަށް ވަޑައިގަތުމުގެ ބަދަލުގައި އިސްކުރެއްވި ތަން ފެނުނީ މަގާމާއި އަމިއްލަ މަސްލަހަތެވެ. އެހެންނޫން ނަމަ، ޒިންމާ އުފުއްލެވުމުގެ ސިފަ، ކޮމިޝަންތަކުގައި ތިއްބެވި ބައެއް ބޭފުޅުންގެ ފަރާތުން ފެނުނީހެވެ.\nކުރީގެ ބަންޑާރަ ނައިބު، ހުސްނުއްސުއޫދު ވިދާޅުވީ ގާނޫނާ ޚިލާފު އަމަލުތައް ހިންގެވި ބޭފުޅުން، ގާނޫނީ އިމުގެ ތެރެއިން ޖަވާބުދާރީ ކުރެވެން ޖެހޭ ކަމަށެވެ. އެކަން ކުރެވެން އޮތީ، ބައެއް ބޭފުޅުން މަގާމްތަކުން ވަކިކޮށްގެން ކަމަށް ވާ ނަމަ، މުޅި ނިޒާމް ރަނގަޅު ކުރަން އެއީ ކުރަން ޖެހޭ ކަމެއްގެ ގޮތުގައި އޭނާ ދެކެވަޑައިގަންނަވަ އެވެ.\n"އެންމެ މުހިއްމު ކަމަކީ ޖަވާބުދާރީ ކުރުވުން. އެއާއެކު އެފަދަ ގާނޫނާ ޚިލާފު އަމަލުތައް ކުރިއަށް އޮތް ތަނުގައި ތަކުރާރު ނުވާނީ ކިހިނެއް ހަދައިގެންތޯ ވެސް ބަލައި ހޯދަން ޖެހޭ. އެފަދަ އަމަލުތައް ތަކުރާރުވާން ފުރުސަތު ދީގެން ނުވާނެ،" މުއައްސަސާތައް ގާނޫނީ އިމުގެ ތެރެއިން މަސައްކަތް ކުރަން އަބަދުވެސް ވަކާލާތު ކުރައްވާ ސުއޫދު ވިދާޅުވި އެވެ.\nއޭނާ ވިދާޅުވި ގޮތުގައި ގާނޫނީ ބާރުތަކެއް ދީފައިވާ މުއައްސަސާތަކުގެ ޒިންމާ އަދާނުކުރުމުގެ ނަތީޖާ އޮތީ ފެންނާށެވެ. އެހެންވިޔަސް ސުއޫދު ބާރުއަޅުއްވަނީ، އެކަމުގައި ފިޔަވަޅު އަޅާއިރު ވެސް ގާނޫނީ އިމުން ބޭރު ނުވުމަށެވެ.\nމިނިވަން މުއައްސަސާތަކުގައި ތިއްބަވާ ބޭފުޅުން މަގާމްތަކުން ވަކިކުރެވޭނީ ގާނޫނުއަސާސީގައި ބުނާ ގޮތުން ރައީސަކަށް ނޫނެވެ. އެކަން ކުރެވޭނީ ރައްޔިތުންގެ މަޖިލީހަށެވެ.\n"މަގާމުން ވަކިކުރުމުގައި ވެސް ފިޔަވަޅު އަޅަންވާނީ އިޖުރާއަތުތަކުގެ ތެރެއިން، ހަމަޔާއި އިންސާފުން. މިކަންކަމާ އެކު ވެސް އިހުމާލުވި މީހުން ޖަވާބުދާރީ ކުރުވެން ވާނެ،" ސުއޫދު ވިދާޅުވި އެވެ.\nޕީޖީގެ މައްސަލަ އިން ފަށައި، މަގާމުގެ މަސްއޫލިއްޔަތު އަދާނުކޮށް، އިހުމާލުވި އެންމެން ޖަވާބުދާރީ ކުރުވައި އިންސާފު ހޯދައި ދޭން ޖެހެ އެވެ. މިނިވަން މުއައްސަސާތަކަށް މަސައްކަތް ނުކުރެވިގެން މުޅި ނިޒާމަށް ބޮޑެތި ގެއްލުންތައް ލިބުނު އިރު، އެއީ އެފަދަ ތަންތަނުގައި ތިއްބަވަން ގާބިލް ބޭފުޅުން ނޫންކަން، މިދިއަ ފަސް އަހަރު އެ އޮތީ ފެންނާށެވެ. އެހެންކަމުން ބިޝާމާ އެކު، އެ ހުރިހާ ބޭފުޅުން ވެސް ނިޒާމުގެ ތެރެއިން ނެރެ، ބޭރުކުރެވެން ޖެހޭނެ އެވެ. ކުރީގެ ރައީސް އަބްދުﷲ ޔާމީނާ ދެކޮޅަށް ރައްޔިތުން ލީ ވޯޓުގައި، ރާއްޖޭގައި މިހާރު މި އޮތް ޚަރާބުވެފައިވާ ދައުލަތް ހިންގުމުގެ ނިޒާމް ބަދަލުކުރުން ހިމެނޭކަން، ރައީސް އިބްރާހިމް މުހައްމަދު ސޯލިހާއި ކުރީގެ ރައީސް މައުމޫން އަބްދުލްގައްޔޫމާއި ކުރީގެ ރައީސް މުހައްމަދު ނަޝީދާއި ރައްޔިތުންގެ މަޖިލިހުގެ ރައީސް ގާސިމް އިބްރާހިމް އަދި އަދާލަތު ޕާޓީގެ ރައީސް އިމްރާން އަބްދުﷲ ގަބޫލުކުރައްވަން ޖެހެ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ސިވިލް ސާވިސް ކޮމިޝަން ހިއުމަން ރައިޓްސް ކޮމިޝަން ޖުޑީޝަރީ އައިޝަތު ބިޝާމް ނެޝަނަލް އިންޓަގްރިޓީ ކޮމިޝަން


ސިފައިންގެ ދެ މީހަކު ކުޑަ ކުއްޖަކު ރޭޕް ކުރި މައްސަލައެއް ފެންމަތިކޮށްފި – Dhen.mv\nJanuary 18, 2020 - 9:35 am\nސިފައިންގެ ދެ މީހަކު ކުޑަ ކުއްޖަކު ރޭޕް ކުރި މައްސަލައެއް، އައްޑޫ މީދޫ ދާއިރާގެ މެންބަރު ރޮއިޒަނާ އާދަމް ފެންމަތި ކުރައްވައިިފި އެވެ.\nދެކުނު ރަށެއްގައި ތިންބަފައިން ދެ އަަހަރުގެ ކުޑަކުއްޖަކު ރޭޕްކުރި މައްސަލައެއް ފެންމަތިވުމާއެކު ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމެޓީން ކުއްލި ބައްދަލުވުމެއް ހުކުރު ދުވަހުގެ ރޭ ވަނީ ބާއްވައިފައެވެ.\nއެ ބައްދަލުވުމުގައި ރޮޒައިނާ ވިދާޅުވީ، ކަމާބެހޭ އިދާރާތަކަށް ރިޕޯޓް ކުރިޔަސް އެފަދަ މައްސަލަތަކުގައި އަޅަން ޖެހޭ ފިޔަވަޅު ނާޅާ ކަމަށެވެ. މިސާލެއްގެ ގޮތުން އޭނާ ވިދާޅުވީ ސިފައިންގެ ދެ މީހަކު އުމުރުން 15 އަހަރު އަންހެން ކުއްޖެއް ރޭޕް ކުރި މައްސަލައެއް ބެލުން ލަސްވެފައި ވުމެވެ.\n"އެއްކަލަ ސިފައިންގެ މީހުން ޔުނީފޯމު އަޅައިގެން އޮފީހަށް ގޮސްގޮސް އެ ތިބެނީ. ރޭޕްކުރި ކުއްޖާ އެ ހުރީ ހުރި ގޮތަށް. ކަމެއް ކިޔައި ނުދެވޭ ވަރުގެ ކުއްޖެއް ނޫން. ފަނަރަ އަހަރުގެ ކުއްޖެއްގެ ވާހަކަ މި ދައްކަނީ. އެކަމަކު އަދިވެސް އެ މީހުން ދޫވެފައި އެ ތިބެނީ،" ރޮޒައިނާ ވިދާޅުވިއެވެ.\nއެ ކުއްޖާގެ މަންމަ އެ މައްސަލަ ފުލުސް އޮފީހަށް ހުށަހެޅުމުން ވެސް އެކަން ކުރިއަށް ނުދިޔަ ކަމަށާއި އެހެންވެ އޭނާ އަމިއްލަ އަށް ފުލުހަށް ވަޑައިގެން އެ މައްސަލަ ހުށަހެޅުއްވި ކަމަށް ރޮޒައިނާ ވިދާޅުވި އެވެ.\nރޮޒައިނާ ވިދާޅުވީ ޒިންމާ ފުރިހަމައަށް އަދާކުރެވޭ އެއްވެސް މުއައްސަސާއެއް ނެތް ކަމަށެވެ. އޭގެ ބަދަލުގައި ހުރިހާ ތަނަކުންވެސް ކަންކަން ކުރަމުންދަނީ ވަރަށް ދޯދިޔާކޮށް ކަމަށް ވިދާޅުވިއެވެ.\nދެކުނުގެ ރަށުގައި ދެ އަހަރު ނުފުރޭ ކުޑަ ކުއްޖާ ރޭޕްކުރުމުގައި ޝާމިލްވި ތިން ބަފައިން މިހާރު ވަނީ ހައްޔަރުކޮށް ދޫނިދު އަށް ގެންގޮސްފައެވެ. އެ މައްސަލައިގައި ކަނޑުހުޅުދޫ ކައުންސިލަރުންނާ ސުވާލު ކުރުމަށް ރައްޔިތުންގެ މަޖިލީހުގެ ހިއުމަންރައިޓްސް އެންޑް ޖެންޑާއިން މިހާރު ވަނީ ނިންމައިފައެވެ.\nސިޔާސީ ލީޑަރުންނަކީ ހުރިހާ ނުބައިކަމެއް އެކުލެވޭ ކަންކަން ކުރާ ބައެއްކަމުގައި ހީވާން ފަށައިފި: އުމަރު\nމެޑަލް ޖަހަންވީ 5އަހަރުގެ ސަރުކާރެއް ނިމުމުގެ ކުރިން އެމީހަކު އެޅި ފުލެޓަކަށް ރައްޔިތުން ވައްދާފައި: ރީކޯ މޫސަ\nރާއްޖޭގައި ވެކްސިން ދިން މީހުންގެ އަދަދު 129,424 އަށް އަރައިފި\nކޮވިޑް-19: ރާއްޖެއިން މިއަދު ފައްސިވީ 136 މީހުން\nދިވެހި ރާއްޖެ މިއަދު މިވަނީ އަޅުވެތިވެ، ސަލާންޖަހާ ޤައުމަކަށްވެފައި: ދުންޔާ